text:
མཚོ་ནུབ་ཁུལ་དམངས་ཆེན་སྐབས་བཅུ་བཞི་པའི་
གྲོས་ཚོགས་ཐེངས་བཞི་པའི་ཡིག་ཆ།
མཚོ་ནུབ་ཁུལ་འབྲིང་རིམ་མི་དམངས་ཁྲིམས་ཁང་གི་ལས་དོན་སྙན་ཞུ།
——2018ལོའི་ཟླ3པའི་ཚེས27ཉིན།ཁུལ་དམངས་འཐུས་ཚོགས་ཆེན་སྟེང་།
ཁུལ་འབྲིང་རིམ་མི་དམངས་ཁྲིམས་ཁང་གི་ཁྲིམས་དཔོན།ཀུའུ་ཧྲོའུ་ཞན།
འཐུས་མི་རྣམ་པ།
ངས་མཚོ་ནུབ་མི་དམངས་འབྲིང་རིམ་ཁྲིམས་ཁང་གི་ཚབ་བྱས་ཏེ་ཚོགས་ཆེན་ལ་སྙན་ཞུ་འབུལ་རྒྱུ་ཡིན་པས།གྲོས་ཞིབ་གནང་བར་མ་ཟད།སྲིད་གྲོས་ཀྱི་ཨུ་ཡོན་དང་ཟུར་ཞུགས་བློ་མཐུན་གྱིས་ཀྱང་བསམ་འཆར་འདོན་པར་འཚལ།
2017ལོར།མཚོ་ནུབ་ཁུལ་འབྲིང་རིམ་མི་དམངས་ཁྲིམས་ཁང་ལ་ཁུལ་ཏང་ཨུའི་ཡང་དག་པའི་འགོ་ཁྲིད་དང་ཁུལ་མི་དམངས་འཐུས་མིའི་ཚོགས་ཆེན་རྒྱུན་ལས་ཨུ་ཡོན་ལྷན་ཁང་གིས་ཁྲིམས་ལྟར་ལྟ་རྟོག གོང་རིམ་ཁྲིམས་ཁང་གིས་ནུས་ཆོད་མཛུབ་སྟོན་འོག ནམ་ཡང་ཁྲིམས་ཁང་གི་ལས་དོན་ཁུལ་ཡོངས་ཀྱི་བྱ་བའི་རྣམ་པ་ཆེན་མོའི་ཁྲོད་ཇུས་འགོད་དང་སྐུལ་འདེད་བྱེད་པ་མཉམ་བསྲེས་བྱས་ཏེ། ཏང་གི་ཚོགས་ཆེན་བཅོ་བརྒྱད་པ་དང་སྐབས་བཅོ་བརྒྱད་པའི་ཚང་འཛོམས་གྲོས་ཚོགས་ཀྱི་དགོངས་དོན།ཏང་གི་ཚོགས་ཆེན་བཅུ་དགུ་པའི་དགོངས་དོན་དང་ཞིས་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློ་གཏིང་ཟབ་སྒོས་དོན་འཁྱོལ་དང་། ཀྲུང་དབྱང་དང་ཞིང་ཆེན་ཏང་ཨུ། ཁུལ་ཨུའི་སྲིད་འཛིན་བྱ་བའི་གྲོས་ཚོགས་ཀྱི་དགོངས་དོན། རྒྱལ་ཡོངས་དང་ཞིང་ཆེན་ཡོངས་ཀྱི་ཁྲིམས་ཁང་བྱ་བའི་གྲོས་ཚོགས་ཀྱི་དགོངས་དོན་ནན་ཏན་གྱིས་དངོས་འབེབ་དང་། ༼མི་དམངས་མང་ཚོགས་ཚོས་ཁྲིམས་འཛིན་གྱོད་དོན་རེ་རེའི་ཁྲོད་དྲང་བདེན་དང་དྲང་བཞག་གི་ཚོར་བ་མྱོང་ཐུབ་པར་འབད་བརྩོན་བྱེད༽པ་དེ་བྱ་བའི་དཀྱིལ་སྙིང་དུ་བཟུང་ནས། ཞིང་ཆེན་ཏང་གི་འཐུས་མིའི་ཚོགས་ཆེན་ཐེངས་བཅུ་གསུམ་པ་དང་ཁུལ་གྱི་ཏང་གི་འཐུས་མིའི་ཚོགས་ཆེན་ཐེངས་བཅུ་གཉིས་པའི་གཏན་ཁེལ་བྱས་པའི་དམིགས་འབེན་འགན་ཁུར་དཀྱིལ་སྙིང་དུ་བཟུང་ནས། བསམ་པ་རྣམ་དག་གིས་ཁྲིམས་འཛིན་འགན་ནུས་ལག་བསྟར་བྱས་ལ། ཁྲིམས་འཛིན་སྒྲིག་གཞི་བཅོས་བསྒྱུར་གཏིང་ཟབ་དང་།ཁྲིམས་འཛིན་དོ་དམ་ཇེ་དྲག ཁྲིམས་འཛིན་ནུས་པ་ཇེ་མཐོར་བཏང་སྟེ། མཚོ་ནུབ་ཀྱི་དཔལ་འབྱོར་དང་སྤྱི་ཚོགས་རྒྱུན་མཐུད་འཕེལ་རྒྱས་ལ་ཁྲིམས་འཛིན་གྱི་ཁག་ཐེག་བྱས་ཡོད།
གཅིག ཁྲིམས་འཛིན་གྱི་འགན་ནུས་འདོན་སྤྲོད་བྱས་ཏེ་འཕེལ་རྒྱས་དང་ཁྱོན་ཡོངས་ལ་ཞབས་ཕྱི་བྱས་པ།
གཏིང་ཟབ་པའི་སྒོ་ནས་འཕེལ་རྒྱས་ཀྱི་འདུ་ཤེས་གསར་བ་དོན་འཁྱོལ་བྱས་ཏེ། ཁྲིམས་ལྟར་གྱོད་དོན་སྒྲུབ་པ་འགན་གནད་དང་པོར་བཞག་ནས། ནན་ཏན་གྱིས་རིགས་སོ་སོའི་གྱོད་དོན་འདྲི་གཅོད་ཞིབ་བཤེར་བྱས། 2017ལོར། མཚོ་ནུབ་འབྲིང་རིམ་མི་དམངས་ཁྲིམས་ཁང་གིས་རིགས་སོ་སོའི་གྱོད་དོན1195དང་ལེན་བྱས་པ་དང་། གྱོད་དོན1022བསྒྲུབས་ནས་མཇུག་བསྡུས་ཤིང་། དེ་དུས་མཉམ་ལས་སོ་སོ་བརྒྱ་ཆའི10.22དང་བརྒྱ་ཆའི7.76མར་བབས། ཁུལ་ཡོངས་ཀྱི་ཁྲིམས་ཁང་གིས་རིགས་སོ་སོའི་གྱོད་དོན11976དང་ལེན་བྱས་པ་དང་། གྱོད་དོན10161བསྒྲུབས་ནས་མཇུག་བསྡུས་ཤིང་། དེ་དུས་མཉམ་དང་བསྡུར་ན་སོ་སོ་བརྒྱ་ཆའི16.82དང་བརྒྱ་ཆའི22.16འཕར།
ཉེས་དོན་གྱོད་དོན་ལ་ནུས་ཤུགས་ཡོད་རྒུས་ཉེས་ཆད་བཅད་པ། ནན་ཏན་གྱིས་སྤྱིའི་རྒྱལ་ཁབ་བདེ་འཇགས་ལྟ་བ་དོན་འཁྱོལ་བྱས་པ་དང་།ཉེས་ཅན་ལ་ཉེས་ཆད་གཅོད་པ་དང་འགྲོ་བ་མིའི་དབང་ཆ་འགན་སྲུང་བྱེད་པ་གཉིས་གལ་ཆེན་མཉམ་བརྩི་བྱེད་པ་རྒྱུན་འཁྱོངས་བྱས་ཏེ། ཁྲིམས་ལྟར་རིགས་སོ་སོའི་ཉེས་དོན་ཉེས་ཅན་ལ་ཉེས་ཁྲིམས་བཅད་ནས། སྤྱི་ཚོགས་བརྟན་སྲུང་བྱས་པ་ཡིན།མཚོ་ནུབ་འབྲིང་རིམ་ཁྲིམས་ཁང་གིས་རིགས་སོ་སོའི་ཉེས་ཁྲིམས་གྱོད་དོན108དང་ལེན་བྱས།དེ་དུས་མཉམ་དང་བསྡུར་ན་བརྒྱ་ཆའི2.86འཕར། གྱོད་དོན92བསྒྲུབས་ནས་མཇུག་བསྡུས་ཤིང་། དེ་དུས་མཉམ་དང་བསྡུར་ན་བརྒྱ་ཆའི6.12མར་བབས། ཁུལ་ཡོངས་ཀྱི་ཁྲིམས་ཁང་གི་ཉེས་ཁྲིམས་གྱོད་དོན་འདྲི་གཅོད་དང་པོ་དང་གཉིས་པས་གྱོད་གཞི804དང་ལེན་བྱས་པ་དང་། གྱོད་དོན715བསྒྲུབས་ནས་མཇུག་བསྡུས། དེ་དུས་མཉམ་དང་བསྡུར་ན་སོ་སོ་བརྒྱ་ཆའི6.07དང་བརྒྱ་ཆའི8.01འཕར། དམ་ལྷོད་ཟུང་འབྲེལ་བྱེད་པའི་ཉེས་དོན་སྲིད་ཇུས་རྒྱུན་འཁྱོངས་བྱས་ཏེ།ཁྲིམས་ཀྱི་གཏན་འཁེལ་ལྟར་གུ་ཡངས་དང་ཇེ་ཡང་དུ་གཏོང་བའི་ཐག་གཅོད་བྱས་པ་དང་། མི308ལ་ཁྲིམས་ཆད་ཕྱིར་འགྱངས་དང་བཀག་སྡོམ། རྩིས་སྤྲོད་དོ་དམ་བྱས། མི18ལ་ཉེས་དོན་ཆད་གཅོད་མེད་པར་བཟོས་པ་དང་། མི3ལ་ཉེས་པཡོད་པའི་ཐག་བཅད། ཁྲིམས་ལྟར་ཉེས་ཆད་ཇེ་ཡང་དུ་གཏོང་བའི་གྱོད་དོན98བསྒྲུབས་པ་དང་མི་98ལ་བསླེབས། ཁྲིམས་ལྟར་རུལ་སུངས་དང་ལྐོག་དངུལ་སྤྲོད་ལེན། བཙོན་འགོག རྩིས་སྤྲོད་དོ་དམ་་སོགས་ཉེས་ཅན་གྱོད་དོན26བསྒྲུབས་པ་དང་མི39ལ་བསླེབས། རྒྱལ་ཁབ་བྱ་བའི་མི་སྣའི་གོ་གནས་སྲིད་གཙང་རང་བཞིན་ལ་སྲུང་སྐྱོབ་བྱས། ཧུར་བརྩོན་སྒོས་སྤྱི་ཚོགས་བདེ་འཇགས་ཕྱོགས་བསྡུས་་བརྟན་སྲུང་ནང་ཞུགས་ནས། ཁྲིམས་ལྟར་ནར་མ་སོན་པའི་ཉེས་ཅན་གྱི་གྱོད་དོན33དང་མི62ལ་འདྲི་གཅོད་བྱས་པ་དང་། བཅར་ལན་ཞུ་བ་དང་སློབ་གསོ་རོགས་རམ་བྱེད་པར་ཤུགས་བསྣན་ནས། འབྲེལ་ཡོད་སྡེ་ཁག་དང་མཉམ་དུ་གཞིས་ཁུལ་ཡོ་བསྲང་བྱ་བར་སྐུལ་འདེད་ཐོབ། ཁྲིམས་ལུགས་དྲིལ་སྒྲོག་ལ་ཤུགས་བསྣན་ནས་ཁྲིམས་ལུགས༼བདུན་སྐྱེལ༽བྱ་འགུལ་སྤེལ་བ་རྒྱུན་འཁྱོངས་དང་། གྱོད་གཞིར་སྦྱར་ནས་ཁྲིམས་ལུགས་འཁྲིད་པས་མང་ཚོགས་ཀྱི་ཁྲིམས་སྐྱོང་འདུ་ཤེས་ཇེ་མཐོར་བཏང་ལ། བདེ་འཇགས་མཚོ་ནུབ་འཛུགས་སྐྲུན་བྱེད་པར་སྐུལ་འདེད་བྱས་ཐོག མཚོ་ནུབ་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་ལ་དྲང་བདེན་དང་དྲང་བཞག་གི་ཁྲིམས་སྐྱོང་ཁོར་ཡུག་ཞིག་འདོན་སྤྲོད་བྱས་ཡོད།
ཕན་ནུས་ལྡན་པའི་སྒོ་ནས་དམངས་དོན་དང་ཚོང་དོན་རྩོད་གཞི་ཞི་ལྷོད་དུ་བཏང་བ། མི་དམངས་ནི་ལྟེ་གནས་ཡིན་པའི་འཕེལ་རྒྱས་ཀྱི་བསམ་བློ་རྒྱུན་འཁྱོངས་བྱས་ཏེ། བློ་ཞིབ་མོས་དམངས་ཀྱི་གྲོས་དོན་འདྲི་གཅོད་ཀྱི"རྩ་དོན་དྲུག"མཐའ་འཁྱོལ་ཡོང་བ་དང་། ཁྲིམས་ལྟར་དམངས་འཚོར་འབྲེལ་བའི་གྱོད་དོན་ལ་འདྲི་གཅོད་བྱས་ཏེ་སྤྱི་ཚོགས་འཆམ་མཐུན་སྲུང་བ་དང་། ཉོ་ཚོང་དང་། དངུལ་བུན།བོགས་མར་ལེན་པ།འགན་ལེན་བཅས་ཀྱི་གན་རྒྱའི་རྩོད་གཞིའི་གྱོད་དོན4163ཞིབ་གཅོད་བྱས། གཉེན་སྒྲིག་དང་གཉོར་སྐྱོང་།ཤུལ་འཛིན་སོགས་ཀྱི་གྱོད་དོན་དང་། ཁེ་དབང་ལ་བཙན་གནོད་ཐེབས་པའི་གྱོད་དོན2613ཞིབ་གཅོད་བྱས་ནས་དམངས་ཚོགས་ཀྱི་ཁྲིམས་མཐུན་ཁེ་དབང་ལ་སྲུང་སྐྱོབ་བྱས། ཁོར་ཡུག་དང་ཐོན་ཁུངས་ལ་འབྲེལ་བའི་གྱོད་དོན23ལ་འོས་འཚམ་སྒོས་ཞིབ་གཅོད་བྱས་ཏེ་སྐྱེ་ཁམས་དཔལ་ཡོན་འཛུགས་སྐྲུན་ལ་སྐུལ་འདེད་ཡོང་བར་བྱས།མཚོ་ནུབ་འབྲིང་རིམ་ཁྲིམས་ཁང་གིས་དམངས་ཀྱི་གྲོས་དོན་གྱོད་གཞི་རིགས་མི་འདྲ་བའི་གྱོད་དོན814དང་ལེན་བྱས་པ་དང་།གྱོད་དོན717ཐག་བཅད། དེ་དུས་མཉམ་དང་བསྡུར་ན18.66%དང45.14%ཡར་འཕར།ཁུལ་ཡོངས་ཀྱི་ཁྲིམས་ཁང་གིས་འདྲི་གཅོད་དང་པོ་དང་གཉིས་པར་ཚོང་དོན་གྱོད་དོན7979དང་ལེན་བྱས་པ་དང་གྱོད་དོན6805ཐག་བཅད། དེ་དུས་མཉམ་དང་བསྡུར་ན་སོ་སོ14.76%དང25.72%ཡར་འཕར། འདུམ་འགྲིག་བྱེད་པ་དམིགས་བསལ་རྒྱུན་འཁྱོངས་བྱས་ཤིང་། འདུམ་འགྲིག་དང་ཐག་གཅོད་ཟུང་འབྲེལ་བྱེད་པ་དང་།ཞུ་གཏུག་དང་འདུམ་སྒྲིག་ལ་ཤུགས་བསྣན་ནས་ཁྲིམས་འཛིན་གྱིས་གཙོ་ཁྲིད་ཀྱི་ནུས་པ་ཐོན་པར་བྱས་ཏེ་རྩོད་གཞི་ཐག་གཅོད་བྱེད་ཐབས་སྣ་མང་འཐུས་ཚང་ཅན་དུ་བཏང་ནས། སྐབས་ཐོག་ཏུ་འགལ་བ་འདུམ་འགྲིག་ཡོང་བར་བྱས།མཚོ་ནུབ་འབྲིང་རིམ་ཁྲིམས་ཁང་གིས་གཏེར་ལམ་རྫོང་གི་ཞིང་སྡེའི་ས་ཞིང་འགན་ལེན་བདག་གཉེར་ཐད་ཀྱི་གན་རྒྱའི་རྩོད་གཞི་སོགས་གྱོད་དོན72ལ་འདྲི་གཅོད་བྱེད་སྐབས། ཕལ་ཆེ་བ་སྐབས་ཐོག་ཏུ་ཁྲིམས་ཁང་དུ་འདུམ་འགྲིག་ཐག་གཅོད་བྱས་ཤིང་།འགལ་བའི་རྩོད་གཞི་དེའི་རིགས་ལ་དུས་ཐོག་ལྟར་འདུམ་འགྲིག་ཞི་ལྷོད་ཀྱི་ནུས་པ་ཐོན་ཡོད་པས་སྤྱི་ཚོགས་འཆམ་མཐུན་ལ་སྐུལ་འདེད་བྱས།ཁུལ་ཡོངས་ཀྱི་ཁྲིམས་ཁང་གིས་འདྲི་གཅོད་དང་པོ་དང་གཉིས་པ་བརྒྱུད་བསྡོམས་པས་དམངས་དོན་ཚོང་ལས་གྱོད་དོན4052འདུམ་འགྲིག་ཕྱིར་འཐེན་བྱས་ཤིང་། འདུམ་འགྲིག་ཕྱིར་འཐེན་གྱི་ཚད59.54%ལ་སླེབས།
སྲིད་འཛིན་རྩོད་གཞི་འོས་འཚམ་སྒོས་ཐག་གཅོད་བྱས།སྤྱི་ཚོགས་དོ་དམ་ཁྲིམས་ལུགས་ཅན་དུ་འགྱུར་བའི་ཆུ་ཚད་ཇེ་མཐོར་གཏོང་བར་དམིགས་ཏེ་ཁྲིམས་ལྟར་བཀོལ་སྤྱོད་དང་ཟུང་འབྲེལ་ངང་མཐུན་སྦྱོར་དག་སེལ་བྱས་ཏེ། ཁྲིམས་སྐྱོང་བསམ་གཞི་དང་ཁྲིམས་སྐྱོང་བྱེད་ཐབས་ལ་དོ་སྣང་ཆེན་པོ་བྱས་ནས་སྲིད་འཛིན་རྩོད་གཞི་ཐག་གཅོད་བྱས་ཏེ་སྲིད་འཛིན་འབྲེལ་བ་འཆམ་མཐུན་ལ་སྐུལ་འདེད་བྱས།མཚོ་ནུབ་འབྲིང་རིམ་ཁྲིམས་ཁང་གིས་རིགས་སོ་སོའི་སྲིད་འཛིན་གྱོད་དོན33དང་ལེན་བྱས་པ་དང་། ལོ་སྔོན་མའི་དུས་མཉམ་དང་བསྡུར་ན་བརྒྱ་ཆའི22.22%འཕར་སྣོན་བྱུང་ཡོད།གྱོད་གཞི་33མཇུག་སྒྲིལ་ལ། ལོ་སྔོན་མ་དང་བསྡུར་ན་བརྒྱ་ཆའི32%ཉམས་རྒུད་བྱུང་ཡོད། ཁུལ་ཡོངས་ཀྱི་ཁྲིམས་ཁང་གི་འདྲི་གཅོད་དང་པོ་དང་གཉིས་པས་སྲིད་འཛིན་གྱོད་དོན31དང་ལེན་བྱས་པ།འདྲི་གཅོད་མཇུག་སྒྲིལ་བ65ཡོད།དེ་ལོ་སྔོན་མ་དང་བསྡུར་ན་བརྒྱ་ཆའི25.81%དང18.18%འཕར་སྣོན་བྱུང་ཡོད།སྲིད་འཛིན་ལས་ཁུངས་ཀྱིས་སྲིད་འཛིན་བྱ་སྤྱོད་ཁྲིམས་མཐུན་རང་བཞིན་དང་ལུགས་མཐུན་རང་བཞིན་ཞིབ་བཤེར་ནན་མོ་བྱས་པ་དང་། སྲིད་འཛིན་འདྲི་གཅོད་འགན་ནུས་རྒྱ་བསྐྱེད་བྱས་ཏེ་སྲིད་འཛིན་འདྲི་གཅོད་ལྟ་སྐུལ་ལ་ཤུགས་སྣོན་བརྒྱབ་ནས་སྲིད་སྐྱོང་ཚུལ་མིན་བྱ་སྤྱོད་དུས་ཐོག་ཏུ་ཡོ་བསྲང་བྱས་པ་རེད།སྲིད་འཛིན་ལས་ཁུངས་ཀྱི་འགན་ཁུར་པ་ཁྲིམས་རར་ཞུགས་པའི་ལམ་ལུགས་རྒྱུན་འཁྱོངས་བྱས་ཏེ་སྲིད་འཛིན་འདྲི་གཅོད་ཀྱི་གཟབ་ནན་རང་བཞིན་ལ་སྲུང་སྐྱོང་བྱས།ན་གོར་མོ་ཁྲིམས་ཁང་གིས་སྲིད་འཛིན་གྱོད་དོན་འདྲི་གཅོད་བྱེད་པའི་ཁྲོད་དང་། མཚོ་ནུབ་ཁུལ་སྲིད་གཞུང་གི་ཁུལ་དཔོན་གཞོན་པ་དང་ཁུལ་སྤྱི་བདེ་ཅུའུ་ཀྲང་ཁྲིམས་རས་སྣེ་འཁྲིད་དེ་གཏུག་ལན་བཏབ་པས།མཚོ་ནུབ་ཁྲིམས་སྐྱོང་སྲིད་གཞུང་འཛུགས་སྐྲུན་ལ་སྐུལ་འདེད་བྱེད་པར་དགེ་མཚན་ལྡན་པའི་ནུས་པ་ཐོན་ཡོད།
མུ་མཐུད་དུ་དམངས་ཀྱི་བྱེད་ཐབས་གསར་སྐྲུན་བྱས་པ། ཁྲིམས་འཛིན་ནི་མི་དམངས་ཀྱི་ཆེད་དུ་ལག་བསྟར་བྱེད་པ་ཞིག་ཡིན་ལ།གཏུག་བཤེར་ཞབས་ཞུའི་ལྟེ་གནས་ཀྱི་འཛུགས་སྐྲུན་ཤུགས་ཆེ་རུ་བཏང་བ་དང་གཏུག་བཤེར་གྱི་ཞབས་ཞུའི་བྱེད་ནུས་སྒེའུ་ཁུང་གི་ནུས་པ་ཇེ་དྲག་ཏུ་བཏང་སྟེ།ཧུར་ཐག་གིས་དྲྭ་ཐོག་གི་གྱོད་དོན་ཐོ་འགོད་ཁྱབ་སྤེལ་བྱས་ཏེ་ཁྲིམས་འཛིན་ཞབས་ཞུའི་ལམ་ལུགས་ལེགས་བཅོས་སུ་བཏང་།དམངས་བདེ་དམངས་ཕན་གྱི་ཁྲིམས་འཛིན་སྒྲུབ་ཞོར་དུ་ཚད་མཐོ་བའི་སྒོ་ནས་མང་ཚོགས་ཀྱི་ཁྲིམས་འཛིན་དགོས་མཁོ་སྐོང་བ་ཡིན། ཞུ་གཏུག་དང་འབྲེལ་བ་ཡོད་པའི་ཡིག་སྐུར་ངོ་གཏུག་གི་བྱ་བའི་སྒྲིག་སྲོལ་དེ་ཚད་ལྡན་གཏོང་བར་ཤུགས་སྣོན་བྱས་ཏེ།ཞུ་གཏུག་དང་འབྲེལ་བ་ཡོད་པའི་ཡིག་སྐུར་ངོ་གཏུག་གི་གནད་དོན་ཞི་ལྷོད་དུ་གཏོང་བ་གཙོར་བཞག་པ་ཡིན། ན་ནིང་། ཡིག་སྐུར་ངོ་གཏུག་དང་རེ་ཞུ། ཞུ་གཏུག་དང་བསྐྱར་གཏུག་གི་གྱོད་དོན44བསྒྲུབས་པ་དང་།དེའི་ནང་ནས་ཁྲིམས་ལུགས་ཀྱི་འགྲེལ་བཤད་བྱས་ནས་ཡང་བསྐྱར་འདྲི་གཅོད་བྱས་པའི་གྱོད་དོན18ཡོད་པ་དང་། ཁྲིམས་འཛིན་གྱིས་རོགས་སྐྱོར་བྱས་ཤིང་།ཁུལ་ཡོངས་ཀྱི་ཁྲིམས་ཁང་གིས་དཀའ་ངལ་ཡོད་པའི་དོ་བདག་པ་ལ་གཏུག་བཤེར་མ་དངུལ་སྒོར་ཁྲི885.19མེད་པར་བཏང་བ་མ་ཟད། དམིགས་བསལ་གྱི་དཀའ་ངལ་ཡོད་པའི་དོ་བདག་པ་ལ་མ་དངུལ་སྒོར་ཁྲི89.22ཀྱིས་རོགས་སྐྱོར་བྱས་ནས་ཁྲིམས་འཛིན་གྱི་དམངས་གཙོ་མངོན་ཡོད།སྐོར་བསྐྱོད་གྱོད་སྒྲུབ་བྱེད་པ་རྒྱུན་འཁྱོངས་བྱེད་པ་དང་མང་ཚོགས་ཀྱི་གཏུག་བཤེར་མཁོ་སྤྲོད་ཀྱི་ཕན་བདེའི་ཆེད་དུ་འབད་བརྩོན་བྱས་པ་ཡིན། སྐད་གཉིས་འདྲི་གཅོད་ལ་ཤུགས་སྣོན་བྱས་ཏེ། ཞུ་གཏུག་ལ་མཛུབ་སྟོན་བྱེད་པ་དང་ཁྲིམས་རའི་འདྲི་གཅོད་ཀྱི་བྱ་འགུལ་སྤེལ་བ།ཡིག་མཁན་བཀོལ་སྒྲིག་སོགས་གཏུག་བཤེར་གོ་རིམ་གང་ལ་མཚོན་ནའང་གྲངས་ཉུང་མི་རིགས་ཀྱི་དོ་བདག་པ་ལ་སྐད་གཉིས་ཞབས་ཞུ་མཁོ་སྤྲོད་གནང་པ་དང་། ཁྲིམས་ལྟར་གྲངས་ཉུང་མི་རིགས་ཀྱི་དོ་བདག་པས་རང་གི་མི་རིགས་ཀྱི་སྐད་དང་ཡི་གེ་བཀོལ་སྤྱོད་བྱས་པའི་གཏུག་བཤེར་གྱི་ཁེ་དབང་ལ་སྲུང་སྐྱོབ་འགན་སྲུང་བྱས་ཡོད།ཞིང་ཆེན་ཡོངས་ཀྱི་སྔོན་དུ་གྲངས་ཉུང་མི་རིགས་ཀྱི་སྐད་དང་ཡི་གེའི་ཁྲིམས་གཅོད་ཡིག་མཁན་དྲ་ཐོག་ནས་སྤྱི་བསྒྲགས་ཐོག་མ་བྱས་པས།སྤྱི་ཚོགས་ལ་ཕན་འབྲས་བཟང་བོ་བསྐྲུན་ཡོད།
གཉིས།བྱ་བའི་ལག་བསྟར་གྱི་ཤུགས་ཆེ་རུ་བཏང་ནས་ཁྲིམས་འཛིན་གྱི་དབང་གྲངས་སྲུང་བ།
ཤུགས་ཆེན་པོས་གཞི་རྩའི་སྟེང་ལག་བསྟར་བྱེད་དཀའ་བའི་ཆེད་དོན་བྱ་འགུལ་སྤེལ་ནས།བརྟན་བརླིང་གིས་ཞིབ་དཔྱོད་དང་ལག་བསྟར་སོ་སོར་བགར་ནས་བཅོས་བསྒྱུར་བྱེད་སའི་ཚོད་ལྟའི་གནས་ཀྱི་བྱ་བར་སྐུལ་འདེད་བྱས་པ་དང་། ལག་བསྟར་བྱ་བར་ཤུགས་སྣོན་དང་། འཕེལ་རྒྱས་ལ་ཚད་བཀག་བྱེད་པའི་དགག་སྒོ་ནས་ཐར་བར་བྱས་པས༼ལོ་གཉིས་ནས་གསུམ་གྱི་རིང་གི་དུས་ཚོད་ཀྱིས་གཞི་རྩའི་སྟེང་ལག་བསྟར་བྱེད་དཀའ་བར༽རྨང་གཞི་བརྟན་པོ་བཏིངས།
༼གཙོ་གཞིའི་འདུ་ཤེས༽ལ་ཤུགས་བསྣན་ནས་འགོ་གཙོས་གཞི་རྩའི་སྟེང་ལག་བསྟར་བྱེད་དཀའ་བའི་འགན་ཁུར་བ་དང་པོ་དང་སྡེ་ཁག་སོ་སོའི་འགོ་གཙོ་གཞོན་པས་འགན་གཙོ་བོ་འཁུར་བ།ལག་བསྟར་ཅུའུ་ཀྲང་གིས་ཐད་ཀར་འགན་འཁུར་བ། ལག་བསྟར་ཁྲིམས་དཔོན་དང་། ལག་བསྟར་པས་སྒྲུབ་འགན་ཁུར་བའི་གྱོད་དོན་འགན་འཁྲིའི་ལག་བསྟར་བྱ་བའི་རྐྱེན་སྲོལ་བཙུགས་ནས། གནོན་ཤུགས་ཀྱི་འགན་འཁྲི་དང་གནོན་ཤུགས་བརྒྱུད་འདྲེན། རིམ་པ་རེ་རེ་བཞིན་འོས་འགན་དོན་འཁྱོལ་བྱས་ནས་ནུས་ལྡན་གྱིས་ལག་བསྟར་བྱ་བ་སྐུལ་འདེད་བྱས་ཏེ་མི་དམངས་མང་ཚོགས་ལ་ལག་བསྟར་བྱ་བའི་འགྱུར་བ་གསར་བ་དང་རྣམ་པ་གསར་བ་མྱོང་དུ་བཅུག་ཡོད།མཚོ་ནུབ་འབྲིང་རིམ་ཁྲིམས་ཁང་གིས་དང་ལེན་བྱས་པ་དང་ལག་བསྟར་བྱས་པའི་གྱོད་དོན་རིགས123དང་གྱོད་དོན82ཐག་གཅོད་བྱས། དེ་དུས་མཉམ་དང་བསྡུར་ན་བརྒྱ་ཆའི8.94དང་བརྒྱ་ཆའི19.51མར་ཆགས་པ་དང་ལག་བསྟར་བྱས་པ་དང་ཐག་གཅོད་ལག་བསྟར་ཚད་གཞིའི་མ་དངུལ་སྒོར་དུང་ཕྱུར1.42ལ་བུད། ཁུལ་ཡོངས་ཀྱི་ཁྲིམས་ཁང་གིས་དང་ལེན་དང་ལག་བསྟར་བྱས་པའི་གྱོད་དོན2978ཡོད་པ་དང་གྱོད་དོན2460ལག་བསྟར་དང་ཐག་གཅོད་བྱས་ཟིན།དེ་དུས་མཉམ་དང་བསྡུར་ན་བརྒྱ་ཆའི28.81དང་བརྒྱ་ཆའི42.81ཡར་འཕར། ཐག་གཅོད་ལག་བསྟར་ཚད་གཞིའི་མ་དངུལ་སྒོར་དུང་ཕྱུར4.38ལ་བུད།
ལག་བསྟར་ཆེད་དོན་གྱི་བྱ་འགུལ་སྤེལ་བ་དང་ནན་ཏན་སྒོས་མཐོ་སྒང་གི་འདུན་མ་ཞེས་པའི་ལག་བསྟར་མཁྲེགས་གཏོར་བྱ་འགུལ་གྱི་འཆར་འགོད་བྱེད་ཐབས་བཏོན་ནས། མཚོ་ནུབ་ཁྲིམས་ཁང་གི་དངོས་དོན་དང་ཟུང་འབྲེལ་བྱས་ཏེ2017ལོའི་ཟླ8པའི་ཟླ་དཀྱིལ་དུ་ཁུལ་ཡོངས་ཀྱི་ཁྲིམས་ཁང་གིས་གཅིག་བསྡུས་སྒོས་ལག་བསྟར་ཟླ་བའི་བྱ་འགུལ་འཆར་འགོད་བཀོད་སྒྲིག་དང་གཅིག་བསྡུས་ལག་བསྟར་བྱ་འགུལ་གྱི་སྲ་བརྟན་དུ་བཏང་།ཁུལ་སྲིད་ཁྲིམས་ཨུ་ཡོན་ལྷན་ཁང་གི་འགོ་ཁྲིད་ཀྱིས་སྣེ་ཁྲིད་ཏེ་མཚོ་ནུབ་གཞི་རྩའི་སྟེང་ལག་བསྟར་བྱེད་དཀའ་བའི་བྱ་བའི་འགོ་ཁྲིད་ཚན་ཆུང་རྩ་འཛུགས་བྱས་ཏེ་མཉམ་འབྲེལ་གྲོས་ཚོགས་བསྡུས་ནས་བྱེད་ཐབས་ཇེ་དྲག་ཏུ་བཏང་སྟེ།རྒྱུ་ནོར་ཡར་ཞུའི་གོ་རིམ་འགག་སྒོར་བཟུང་ནས།རྒྱུ་ནོར་ཡར་ཞུ་གཏད་ནས་མི་བྱེད་པ་དང་དྲང་མོར་ཡར་ཞུ་མི་བྱེད་པ། ལག་བསྟར་བྱེད་པར་ངོ་རྒོལ་ལ་ཆད་གཅོད་དང་བཙོན་འཇུག་སོགས་བཙན་ཤུགས་ཀྱི་བྱེད་ཐབས་སྤྱད་དེ་ལག་བསྟར་ཤུགས་ཚད་ཆེ་རུ་བཏང་ནས།ནུས་ཤུགས་ཡོད་དགུའི་དཀའ་གནད་ཐག་གཅོད་བྱས། ཆེད་དོན་བྱ་འགུལ་ཁྲོད་ལག་བསྟར་ཐག་གཅོད་བྱས་པའི་གྱོད་གཞི 1011ཡོད་པ་དང་། ལག་བསྟར་བྱས་པའི་གྱོད་དོན་གྱི་མ་དངུལ་སྒོར་ཁྲི6280.94ཡོད་པ་དང་ལག་བསྟར་བྱས་ཟིན་པའི་གྱོད་དོན560ཡོད། ལག་བསྟར་བྱས་ཟིན་པའི་གྱོད་དོན་ནོར་སྲིད་གྱིས་འདོན་སྤྲོད་བྱས་པའི་ལག་བསྟར་གྱོད་དོན་གྱི་བརྒྱ་ཆའི87.97ཟིན།
ལག་བསྟར་སྒྲིག་གཞི་འཐུས་ཚང་དང་གྱོད་གཞིའི་ལག་བསྟར་མ་དངུལ་ཚད་མཐུན་སྒོས་དོ་དམ། ཚད་མཐུན་སྒོས་གྱོད་སྒྲུབ་བརྡ་འཕྲིན་མ་ལག་དོ་དམ་དང་ཚད་མཐུན་སྒོས་ལག་བསྟར་ཟིན་བྲིས་བཀོལ་སྤྱོད་བྱེད་པ། ལག་བསྟར་སྤྱོད་ཚུལ་ཚད་མཐུན་ཡིན་པ་བཅས་བྱས་ཏེ། ནུས་ཤུགས་ཡོད་དགུས་བརྡ་འཕྲིན་ཅན་གྱི་འཛུགས་སྐྲུན་བྱེད་པར་སྐུལ་འདེད་དང་ལག་བསྟར་བརྡ་འཕྲིན་སྤྱི་ཡོངས་ལ་བསྒྲགས་པ་གཙོ་གནད་དུ་བཟུང་ཡོད།དྲ་ལམ་ཁྲིམས་འཛིན་ཉོ་ཚོང་སྟེགས་བུ་གསར་སྤེལ་བྱས་ཏེ་དྲ་རྒྱའི་ལག་བསྟར་བྱ་བ་ཤུགས་དྲག་ཏུ་བཏང་ནས།ཤུགས་དྲག་པོའི་ཡིད་ཆེས་མེད་པ་དང་ལག་བསྟར་བྱས་པའི་མིང་ཐོའི་ལམ་ལུགས་དང་ཐང་ཆེན་གྱི་བརྙན་ཡོལ་ཆེན་མོ་འཕྲིན་ཕྲན་དང་པོད་འཕྲིན། སྤྱི་བོའི་ཁོར་ཡུག་གི་སྤྱི་བསྒྲགས་བྱང་བུ་དང་ཚགས་པར། བརྙན་འཕྲིན་དང་སྨྱན་བྱད་བརྒྱུད་ནས་ཁ་དན་ཚིག་ལ་མ་གནས་པའི་མིའི་མིང་ཐོ་སྤྱི་བསྒྲགས་བྱས་ཤིང་།ཁུལ་ཡོངས་ཀྱི་ཁྲིམས་ཁང་གིས་དུས་ལྟར་ཁ་དན་ཚིག་ལ་མ་གནས་པ་དང་ལག་བསྟར་མི643ཁྱབ་བསྒྲགས་བྱས་པ་དང་ཁ་དན་ཚིག་ལ་མ་གནས་པ་དང་མིའི་རང་འགུལ་གྱིས་སྒྲུབ་པར་སྐུལ་འདེད་བྱས་ཏེ་ཁྲིམས་ལྟར་ཞུ་གཏུག་ལ་རྒྱལ་ཁ་ཐོབ་པའི་དོ་བདག་མིའི་ཁྲིམས་མཐུན་ཁེ་དབང་འགན་སྲུང་བྱས་ནས་ཁྲིམས་འཛིན་ཁེ་དབང་སྲུང་སྐྱོབ་བྱས།
གསུམ། ཁྲིམས་འཛིན་བཅོས་སྒྱུར་ཟབ་སྤེལ་བྱས་ཏེ། ཁྲིམས་འཛིན་དོ་དམ་གསར་གཏོད་བྱེད་དགོས།
ཁྲིམས་འཛིན་བྱ་བའི་ཕྱི་རོལ་ཡུལ་གྱི་ཆོས་ཉིད་ལ་བརྩི་སྲུང་བྱས་ཏེ།ཁྲིམས་འཛིན་སྒྲིག་གཞིའི་བཅོས་སྒྱུར་ཟབ་སྤེལ་བྱེད་པར་སྐུལ་འདེད་བྱས།
ཕྱོགས་བསྡུས་ཆ་སྡེབ་བཅོས་སྒྱུར་ལ་སྐུལ་འདེད་བྱས་པ།ཁུ་བསྡུ་དང་དངོས་གཉེར།ཕྱོད་ནུས་ཀྱི་རྩ་དོན་རྒྱུན་འཁྱོངས་བྱས་ཏེ། ཧུར་བརྩོན་གྱིས་འདྲི་གཅོད་དཀྱིལ་སྙིང་ཡིན་པས་གཏུག་བཤེར་ལམ་ལུགས་བཅོས་སྒྱུར་སྐུལ་སྤེལ་བྱས་ནས།གཟབ་ནན་གྱིས་གྱོད་དོན་ཐོ་འགོད་ལམ་ལུགས་བཅོས་སྒྱུར་དངོས་འབེབས་བྱས་ཏེ།གྱོད་དོན་ཡོད་ན་ངེས་པར་དུ་དང་ལེན་བྱེད་པ་དང་།གཏུག་བཤེར་ཡོད་ན་ངེས་པར་དུ་གྱོད་དོན་ཐོ་འགོད་བྱས་ནས། དོ་བདག་གི་གཏུག་བཤེར་གྱི་དབང་ཆ་ལ་འགན་སྲུང་གང་ལེགས་བྱས།ཁུལ་ཡོངས་ཀྱི་ཁྲིམས་ཁང་གིས་གྱོད་དོན་དང་ལེན་བྱས་པའི་གྲངས་ཀ་དུས་མཉམ་དང་བསྡུར་ན16.82%འཕར་སྣོན་བྱུང་།ཧུར་བརྩོན་གྱིས་གྱོད་དོན་རྙོག་འཛིན་ཡིན་མིན་ཕྱོགས་བགོས་བཅོས་སྒྱུར་ལ་སྐུལ་འདེད་བྱས་ནས་སྟབས་བདེའི་གྱོད་དོན་མགྱོགས་མྱུར་གྱིས་ཐག་གཅོད་དང་།རྙོག་འཛིང་གི་གྱོད་དོན་ཞིབ་ཚགས་ཀྱིས་འདྲི་གཅོད་བྱེད་པར་ཁག་ཐེག་བྱས། གྲངས་འབོར་ཉུང་བའི་གྱོད་དོན་མགྱོགས་མྱུར་སྒོས་བཀའ་བཅད་བྱེད་པའི་དཔེ་དབྱིབས་དང་།སྟབས་བདེའི་དམངས་དོན་གྱོད་གཞི་དང་ཚོང་དོན་གྱོད་དོན་མགྱོགས་མྱུར་སྒོས་འདྲི་གཅོད་དང་ཐག་གཅོད་བྱས།ཁྱོན་ཡོངས་ནས་ཚབས་ཆུང་བའི་ཉེས་དོན་གྱོད་དོན་མགྱོགས་མྱུར་སྒོས་ཐག་གཅོད་བྱེད་པའི་ལམ་སྲོལ་སྐུལ་སྤེལ་བྱས་ཏེ།གྱོད་སྒྲུབ་ལས་ཆོད་མཐོར་འདེགས་དང་འདྲི་གཅོད་ཐོན་ཁུངས་གྲོན་ཆུང་བྱས།
ཁྲིམས་འཛིན་མི་སྣའི་རིགས་ཀྱི་དོ་དམ་ལ་ཤུགས་སྣོན་བྱས་པ། འདྲི་གཅོད་ཀྱི་དགོས་མཁོ་མཛུབ་སྟོན་དུ་བཟུང་ནས་དོ་སྙོམས་ཅན་དང་ཐོན་ཁུངས་ལེགས་བསྡུས་ཞིབ་གཉེར་ཅན་གྱི་རྩ་དོན་ལྟར།འདྲི་གཅོད་ཐོན་ཁུངས་སྒྲིག་སྦྱོར་ལེགས་བསྒྱུར་བྱས་ཏེ་འདྲི་གཅོད་ཚོགས་པའི་གསོན་ཤུགས་སྐུལ་སྤེལ་བྱས། གཟབ་ནན་གྱིས་ཚད་ལྡན་དང་བསྒྲིགས་རིམ་ལྟར་ཁྲིམས་དཔོན་དང་ཁྲིམས་འཛིན་རམ་འདེགས་མི་སྣ་འདེམས་བསྐོ་བྱས་ལ།ཁུལ་ཡོངས་ཀྱི་ཁྲིམས་ཁང་གིས་འོས་མཐུན་གྱིས་སྔ་གཞུག་ཏུ་ཁག་གསུམ་དུ་བགོས་ནས་ཁྲིམས་དཔོན135འདེམས་བསྐོ་བྱས་ཤིང་།ཁྲིམས་འཛིན་རོགས་རམ་མི་སྣ131 འདེམས་བསྐོ་བྱས། གཞི་རྩའི་སྟེང་འོས་མཐུན་གྱིས་འདྲི་གཅོད་བྱེད་པའི་རང་སྟེང་གི་ཁྱད་ཆོས་ལྡན་པའི་མི་སྣའི་རིགས་དོ་དམ་བྱེད་པའི་མ་ལག་གྲུབ་ཡོད།འདྲི་གཅོད་མདུན་ངོས་སུ་སྒྲིག་སྦྱོར་བྱས་ཡོད་པའི་མི་སྣའི་བསྡུར་ཚད84%ཡན་ལ་སླེབས་ཡོད།
ཁྲིམས་འཛིན་གྱོད་དོན་འགན་འཁྲིའི་ལམ་ལུགས་དངོས་འབེབས་བྱས་པ། ནན་ཏན་གྱིས་ཁྲིམས་འཛིན་སྒྲིག་གཞི་བཅོས་སྒྱུར་བྱ་བའི་བླང་བྱ་ལྟར།ཁྲིམས་འཛིན་གྱོད་སྒྲུབ་བྱ་བའི་ལམ་ལུགས་གཏན་འཁེལ་བྱས་ཏེ།ཚན་རིག་ལྟར་མགོ་གཙོ་དང་མགོ་གཙོ་གཞོན་པ། འདྲི་གཅོད་ཨུ་ཡོན་ལྷན་ཁང་གི་ཨུ་ཡོན། ཁྲིམས་རའི་མགོ་གཙོ།འདྲི་གཅོད་གཙོ་བའི་ཁྲིམས་དཔོན།མཉམ་གྲོས་ཁྲིམས་སའི་འགན་འཁྲི་ཁྱབ་ཁོངས་དབྱེ་བགར་བྱས་ཏེ།འགན་གཙང་ཁུར་གྱི་ཁྲིམས་དཔོན་དང་མཉམ་གྲོས་ཁྲིམས་ར། འདྲི་གཅོད་ཨུ་ཡོན་ལྷན་ཁང་གི་གྱོད་སྒྲུབ་འགན་འཁྲི་ལ་ཤུགས་སྣོན་བྱས་ནས།ཁེ་དབང་དང་འགན་འཁྲི་གཅིག་གྱུར་དང་། ཁེ་དབང་དང་འགན་འཁྲི་མངོན་གསལ།ཁེ་དབང་ཚོད་འཛིན་གྱི་ཁྲིམས་འཛིན་ཁེ་དབང་འཁོར་སྐྱོད་ལམ་སྲོལ་སྒྲིག་འཛུགས་བྱས་ཤིང་།ཁྲིམས་འཛིན་དོ་དམ་ལམ་སྲོལ་སྒྲིག་འཛུགས་དང་འཐུས་ཚང་དུ་བཏང་ནས་གཟབ་ནན་སྒོས་ཁྲིམས་འཛིན་གྱོད་སྒྲུབ་འགན་འཁྲིའི་ལམ་ལུགས་དངོས་འབེབས་བྱས་པ་དང་།གཟབ་ནན་གྱིས་ཁྲིམས་འཛིན་གྱོད་དོན་འགན་འཁྲིའི་ལམ་ལུགས་དངོས་འབེབས་དོན་འཁྱོལ་བྱས་ཏེ།ངེས་པ་དོན་གྱིས་ཞིབ་དཔྱོད་པར་ཤན་འབྱེད་བྱེད་དུ་འཇུག་པ་དང་། ཤན་འབྱེད་པས་བྱ་བའི་དམིགས་འབེན་ལ་འགན་འཁུར་དུ་བཅུགབཅོས་སྒྱུར་ཚུན་དུ། གྱོད་དོན་འགན་འཁྲིའི་འདུན་པ་ཤུགས་ཇེ་དྲག་ཏུ་ཕྱིན་ཡོད་པ་དང་།གྱོན་དོན་ལས་ཆོད་མངོན་གསལ་གྱིས་ཇེ་མགྱོགས་སུ་ཕྱིན་ཡོད། ཁུལ་ཡོངས་ཀྱི་ཁྲིམས་ཁང་གིས་དུས་བཅད་ལྟར་གྱོད་དོན་ཐག་གཅོད་བྱས་ཚད་བརྒྱ་ཆའི95%25ཡན་ལ་བསླེབས་ཡོད།
ཁྲིམས་འཛིན་ལས་རིགས་འགན་སྲུང་ལམ་ལུགས་འཐུས་ཚང་དུ་བཏང་བ། ཞིང་ཆེན་མན་གྱི་ས་གནས་ཁྲིམས་ཁང་གི་མི་དང་རྒྱུ་དངོས་ཞིང་ཆེན་རིམ་པས་གཅིག་གྱུར་ངང་དོ་དམ་བྱེད་པའི་ལམ་ལུགས་ལག་བསྟར་དང་ཁྲིམས་འཛིན་མི་སྣའི་རིགས་འབྱེད་དོ་དམ་དོན་འཁྱོལ་ཡོང་བ། ཁུལ་སྲིད་ཨུ་དང་ཁུལ་སྲིད་གཞུང་། ཁུལ་དམངས་ཆེན་གྱིས་ཁྱོན་ཡོངས་ནས་རྒྱབ་སྐྱོར་དང་ཁྲིམས་འཛིན་ཉེན་རྟོག་ལས་རིགས་ཀྱི་ཐོབ་ཐང་ལ་ཁག་ཐེག་བྱས་ནས།ཁྲིམས་འཛིན་བཅོས་བསྒྱུར་ལ་སྐུལ་འདེད་བྱས་ཤིང་། ཀྲུང་དབྱང་གི་ཆེས་མཐོ་བའི་མི་དམངས་ཁྲིམས་ཁང་གི་འབྲེལ་ཡོད་ཁྲིམས་འཛིན་བྱ་འགུལ་ལ་ཐེ་གཏོགས་བྱེད་པའི་སྔོན་འགོག་སྒྲིག་ཁྲིམས་ལག་བསྟར་ནན་ཏན་དང་།ཁྲིམས་ཁང་ཕྱི་ནང་ཀུན་གྱི་མི་སྣས་ཁྲིམས་འཛིན་བྱ་འགུལ་ལ་ཐེ་གཏོགས་དང་གྱོད་དོན་ཟིན་ཐོ།བརྡ་ཁྱབ་དང་ཁྲིམས་གཅོད་ལམ་ལུགས་ལ་ཐེ་ཇུས་བྱས་པས།ཧུར་ཐག་གིས་ཁུལ་ཡོངས་ཀྱི་ཁྲིམས་ཁང་གིས་ཁྲིམས་མཐུན་སྒེར་ཚུགས་དང་དྲང་བདེན་གྱིས་འདྲི་གཅོད་བྱེད་དབང་བེད་སྤྱད་ནས་དྭངས་གཙང་གི་ཁོར་ཡུག་བསྐྲུན།
ཁྲིམས་འཛིན་བཅོས་བསྒྱུར་བྱེད་སྟངས་གསར་བཅོས་གནང་བ། མཚོ་ནུབ་ས་ཁུལ་གྱི་དངོས་ཡོད་གནས་ཚུལ་དང་འབྲེལ་ནས།ཚན་རིག་རང་བཞིན་གྱིས་ཁྲིམས་འཛིན་ནུས་ཁུངས་ལེགས་བཅོས་བྱས་པ་དང་། མང་ནེ་དང་ལིན་ཧུའུ་ཁྲིམས་ཁང་གཅིག་དུ་སྦྲེལ་ནས་ལས་དོན་བདེ་བླག་ངང་གྲུབ། ཟླ3པའི་ཚེས1ཉིན། ཆེས་མཐོའི་མི་དམངས་ཁྲིམས་ཁང་གི་ཐག་གཅོད་ལྟར།མཚོ་ནུབ་ཁུལ་ནུབ་རྒྱུད་གཏེར་ཁུལ་གྱི་མི་དམངས་ཁྲིམས་ཁང་དངོས་སུ་ཚུགས་པ་དང་། ཟླ5བའི་ཚེས5ཉིན་མི་སྣ་བགོ་བསྐོ་ལེགས་འགྲུབ་བྱུང་། མིག་སྔར་ནུབ་རྒྱུད་གཏེར་ཁུལ་གྱི་ཁྲིམས་ཁང་གི་ཁྲིམས་དཔོན་དང་ཁྲིམས་དཔོན་གཞོན་པ།ཆེད་གཉེར་འདྲི་གཅོད་ཨུ་ཡོན་བཅས་དངོས་སུ་ལས་གནས་སུ་ཞུགས་ཡོད་པ་དང་། ཏང་ཙུའུ་དང་འདྲི་གཅོད་ཨུ་ཡོན་ལྷན་ཚོགས་སྒྲིག་འཛུགས་བྱས་ནས།ནང་ཁུལ་གྱི་ལས་ཁུངས་སྒྲིག་འགོད་མི་སྣ་སོགས་རིམ་བཞིན་བཀོད་སྒྲིག་བྱས།
བཞི། ཆ་འཕྲིན་ཅན་གྱི་འཛུཊ་སྐྲུན་ལ་ཤུགས་བསྣན་ཏེ་ཁྲིམས་འཛུཊ་སྤུས་ཚད་མཐོར་འདེགས་བཏང་།
ཚད་མཐོན་པོས་ཆ་འཕྲིན་ཅན་གྱི་འཛུགས་སྐྲུན་གྱི་རིམ་སྤར་རབས་བརྗེ་ལ་ཤུགས་སྣོན་དང་སྐུལ་འདེད་བཏང་བ་དང་།ཆ་འཕྲིན་ཅན་གྱི3.0པར་གཞི་དེ་ནུས་ཤུགས་ཡོད་རྒུས་བསྐྲུན་པ། "བློ་རིག་ཁྲིམས་ཁང"གི་འཛུགས་སྐྲུན་ལ་ཤུགས་སྣོན་པ།ཚད་ལྡན་དང་ཚན་རིག་ཅན། འདྲི་གཅོད་དོ་དམ་ཆ་འཕྲིན་ཅན་བཅས་མངོན་འགྱུར་ཡོང་བར་བྱས་ཏེ། ཆ་འཕྲིན་ཅན་གྱི་བྱ་བ་ལ་སྐུལ་འདེད་བཏང་།
ཆ་འཕྲིན་ལག་རྩལ་བེད་སྤྱོད་ལ་ཤུགས་བསྣན་པ།ཐབས་སྣ་མང་བཀོལ་ནས་ཆ་འཕྲིན་དྲ་རྒྱའི་བེད་སྤྱོད་ནུས་པའི་སྦྱོང་བརྡར་སྤེལ་བ། ཆ་འཕྲིན་དྲ་རྒྱའི་ལག་ལེན་ནུས་པ་མཐོར་འདེགས་སུ་བཏང་བ་དང་།དེང་རབས་ཆ་འཕྲིན་དྲ་རྒྱའི་བེད་སྤྱོད་ནུས་པ་བཀོལ་སྤྱོད་ལེགས་པོ་བྱས་ཏེ། ཁྲིམས་འཛུགས་བྱ་བའི་སྤུས་ཚད་མཐོར་འདེགས་བཏང་ལ།དྲ་ཐོག་ནས་ཆེད་ཐོའི་ཐོ་འགོད་ལ་སྐུལའདེད་ཧུར་ཐག་བྱེད་པ་དང་། དྲ་ཐོག་ནས་ཆ་འཕྲིན་འཚོལ་བའི་བྱ་བས་དམངས་ཚོགས་ཀྱི་གཏུག་བཤེར་ལ་སྟབས་བདེ་བསྐྲུན།ཨང་ཀི་ཅན་གྱི་ཁྲིམས་རའི་བཀོད་སྤྱོད་ལ་ཤུགས་སྣོན་དང་ཨང་ཀི་ཅན་གྱི་ཁྲིམས་ར་བེད་སྤྱོད།རྒྱང་བསྟེན་བརྙན་ཟློས་ཁྲིམས་རའི་འདྲི་གཅོད་བྱ་བར་གྲུབ་འབྲས་གསར་བ་བླངས། ཁྲིམས་རའི་འདྲི་གཅོད་བྱེད་ནུས་ཀྱི་ཕན་ནུས་འདོན་སྤེལ་གངལེགས་བྱས།མཚོ་ནུབ་འབྲིང་རིམ་ཁྲིམས་ཁང་གི་ཁྲིམས་ཆད་ཇེ་ཡང་དུ་གཏོང་བའི་རྒྱང་བསྟེན་བརྙན་ཟློས་ཁྲིམས་རའི་འདྲི་གཅོད་བྱ་བ་རྒྱུན་ལུགས་ཅན་དུ་མངོན་འགྱུར་བྱས་ཏེ་ཁྲིམས་རའི་འདྲི་གཅོད་ཐད་གཏོང་ཞིང་ཆེན་ཡོངས་ཀྱི་ཁྲིམས་ཁང་གི་སྔོན་གྲལ་དུ་སླེབས།
འདྲི་གཅོད་དོ་དམ་ཤུགས་དྲག་ཏུ་བཏང་བ།འདྲི་གཅོད་བརྡ་འཕྲིན་ཟིན་ཐོ་རུ་འགོད་པའི་བྱ་བར་ཤུགས་བསྣན་པ་དང་ཁུལ་ཡོངས་ཀྱི་ཁྲིམས་ཁང་གི་ཤན་འབྱེད་ཡིག་རིགས་ཟིན་འགོད་དང་གློག་རྡུལ་ཡིག་རིགས་ཉར་ཚགས་སྒྲིག་སྦྱོར་བྱས་ཚད་སོ་སོར་བརྒྱ་ཆའི99.90དང་བརྒྱ་ཆའི97.6ཡིན།ཧུར་བརྩོན་གྱིས༼ ཁྲིམས་ཡིག༽དང༼ ཡིག་རིགས་རིག་ནུས་ནོར་བཅོས ༽༼ རོགས་སྒྲུབ་གྱོད་དོན ༽སོགས་རིག་ནུས་མ་ལག་བཀོལ་སྤྱོད་ཁྱབ་སྤེལ་བཏང་སྟེ་ཕན་ནུས་ལྡན་པའི་སྒོ་ནས་བརྡ་འཕྲིན་རང་བཞིན་ཅན་བེད་སྤྱོད་བྱས་ནས་ཁྲིམས་འཛིན་བྱ་བ་ཁག་ཐེག་བྱས།གྱོད་དོན་གྱི་རྒྱུད་རིམ་དང་གལ་ཆེའི་གནད་འགག་དོ་དམ་བྱ་བ་དམ་འཛིན་དང་ཁྲིམས་རའི་འདྲི་གཅོད་བྱ་བ་ཚད་ལྡན་དུ་བཏང་ཞིང་།ཁྲིམས་དཔོན་གྱི་ཁྲིམས་རའི་འདྲི་གཅོད་ནུས་པ་ཇེ་མཐོར་བཏང་།ན་ནིང་ཁུལ་ཡོངས་ཀྱི་ཁྲིམས་ཁང་གི་ཞུ་གཏུག་གྱོད་དོན་རྒྱུན་མཐུད་ངང་ཇེ་མཐོར་སོང་བ་དང་གྱོད་དོན་སྒྲུབ་པའི་དཀའ་གནད་ཇེ་ཆེར་སོང་བའི་གནས་ཚུལ་འོགདུས་མཉམ་དང་བསྡུར་ན་གྱོད་དོན་ཐག་གཅོད་བྱས་ཚད་བརྒྱ་ཆའི22.16གིས་འཕར་སྣོན་བྱུང་།
ཁྲིམས་འཛིན་སྤྱི་བསྒྲགས་བྱ་བར་ཡར་སྐུལ་བྱས། ནན་ཏན་གྱིས་ཁྲིམས་འཛིན་སྤྱི་བསྒྲགས་ལམ་ལུགས་ལག་ལེན་དོན་འཁྱོལ་དང་འདྲི་གཅོད་རྒྱུད་རིམ་སྤྱི་བསྒྲགས།ཁྲིམས་རའི་འདྲི་གཅོད་ཐད་གཏོང་སྤྱི་བསྒྲགས། ཤན་འབྱེད་ཡིག་རིགས་སྤྱི་བསྒྲགས།ལག་བསྟར་བརྡ་འཕྲིན་སྤྱི་བསྒྲགས་བྱེད་པའི་རིགས་ཆེན་པོ་བཞིའི་སྟེགས་བུ་གསར་འཛུགས་བྱས་ཏེ་དྲང་བདེན་ཁྲིམས་འཛིན་རྒྱུན་འཁྱོངས་དང་མི་དམངས་མང་ཚོགས་ཀྱི་འདོད་བློ་དང་མཐུན་པའི་ཁྲིམས་འཛིན་བྱ་བ་སྒྲུབ་པར་ཧུར་བརྩོན་བྱས།ན་ནིང་མཚོ་ནུབ་ཁུལ་འབྲིང་རིམ་ཁྲིམས་ཁང་གིས་དྲ་སྟེང་དུ་ནུས་པ་ཐོན་པའི་ཤན་འབྱེད་ཡིག་རིགས1268སྤྱི་བསྒྲགས་བྱས་པ་དང་ཁུལ་ཡོངས་ཀྱི་ཁྲིམས་ཁང་གིས་དྲ་སྟེང་དུ་ཕན་ནུས་ཐོན་པའི་ཤན་འབྱེད་ཡིག་རིགས9724སྤྱི་བསྒྲགས་བྱས།ཁྲིམས་ཁང་གི་གཞུང་ཕྱོགས་དྲ་ཚིགས། དཔོན་གཞུང་པོད་འཕྲིན། སྐད་འཕྲིན་འཛུགས་སྐྲུན།མཚོ་ནུབ་འབྲིང་རིམ་ཁྲིམས་ཁང་གི་གཞུང་ཕྱོགས་དྲ་ཚིགས་ཀྱི་སྡེབ་ཚད་འབུམ་གཅིག་ཁྲི་བརྒྱད་ལ་སླེབས།ཕན་ནུས་ལྡན་པའི་སྒོ་ནས་མང་ཚོགས་ཀྱིས་ཁྲིམས་འཛིན་ཀྱི་གནས་ཚུལ་ཤེས་ཐུབ་པའི་དབང་ཆ་དང་ལྟ་སྐུལ་བྱེད་པའི་དབང་ཆ་མངོན་འགྱུར་བྱས་ཏེ་ཁྲིམས་འཛིན་གྱི་གསལ་ཚད་ཇེ་དྲག་དང་ཁྲིམས་འཛིན་གྱི་སྤྱིའི་ཡིད་རྟོན་གྱི་ནུས་པ་མཐོར་འདེགས་སུ་བཏང་།
ལྔ། གཟབ་ནན་གྱིས་དོ་དམ་བྱེད་པ་རྒྱུན་འཁྱོངས་དང་ཁྲིམས་འཛིན་ནུས་པ་མཐོ་རུ་བཏང་བ།ཤུགས་ཆེན་པོས་ཁྲིམས་ཁང་གི་དཔུང་སྡེ་འཛུགས་སྐྲུན་ལ་ཤུགས་བསྣན་པ་དང་གཞུང་དྲང་དམངས་དོན།དྲང་བདེན་དང་དྭངས་གཙང་། ཕན་ནུས་མཐོ་བའི་ཁྲིམས་འཛིན་འདུ་ཤེས་ལ་གོམས་པར་བྱས་པ།ཆབ་སྲིད་ལས་རིགས་སྤུས་ཚད་མཐོར་འདེགས་སུ་བཏང་བ། རང་སྟེང་གི་དོ་དམ་ཤུགས་དྲག་ཏུ་བཏང་སྟེ་ནུས་ཤུགས་ཡོད་རྒུས་ཁྲིམས་འཛིན་བྱ་བར་ཡར་སྐུལ་བྱས།
སློབ་གསོའི་འདུ་ཤེས་འཛིན་སྟངས་དམ་འཛིན་བྱས་པ། ཏང་ཙུའུ་བྱ་བའི་ཆེད་དོན་ལ་སློབ་སྦྱོང་དང་ཏང་ཙུའུ་ལྟེ་གནས་ཚན་ཆུང་བྱ་བར་སློབ་སྦྱོང་བྱེད་པ་གཙོ་གནད་དུ་བཞག་སྟེ།ནན་ཏན་སྒོས་ལམ་ལུགས་སློབ་སྦྱོང་གི་བྱ་བ་དོན་འཁྱོལ། ཏང་གི་ཚོགས་ཆེན་བཅོ་བརྒྱད་པ་དང་བཅུ་དགུ་པའི་དགོངས་དོན་དང་།ཞིས་ཅིན་ཕིང་གིས་བཏོན་པའི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློར་སློབ་སྦྱོང་བྱས་ཏེ།འདུ་ཤེས་འཛིན་སྟངས་ཀྱི་སློབ་གསོ་དམ་འཛིན་བྱ་བ་གསལ་སྟོན་བྱས།འདུ་ཤེས་འཛིན་སྟངས་དང་འགན་འཁྲིར་ཤུགས་བསྣན་ནས་དཔྱད་གླེང་གི་ཁོར་ཡུག་འཛུགས་སྐྲུན་བྱེད་དགོས་པ་མ་ཟད།འདུ་ཤེས་འཛིན་སྟངས་ལས་སྨྲ་བརྗོད་དབང་ཆའི་ལས་དོན་དམ་པོར་བཟུང་། “འདུ་ཤེས་བཞི”བརྟན་པོ་བཙུགས་ནས་“ནུབ་ཕྱོགས་རྩ་ཁྲིམས་ཀྱི་དམངས་གཙོ་དང་དབང་གསུམ་ཐ་དད།སྒེར་ཚུགས་ཁྲིམས་འཛིན”སོགས་ནོར་འཁྲུལ་གྱི་བསམ་བློའི་རླབས་རྒྱུན་བཀག་འགོག་བྱས་ཏེ།ཏང་གི་ཡང་དག་པའི་འགོ་ཁྲིད་རྒྱུན་འཁྱོངས་དང་ཆབ་སྲིད་ཀྱི་ཁ་ཕྱོགས་དམ་འཛིན།ཁྲིམས་འཛིན་ཁྱབ་ཁོངས་ལས་འདུ་ཤེས་འཛིན་སྟངས་ཀྱི་བདེ་འཇགས་ལ་འགན་སྲུང་གང་ལེགས་སྒོས་ཀྲུང་དབྱང་དང་ཞིང་ཨུ།ཁུལ་ཨུ་བཅས་ཀྱི་ཐབས་ཇུས་བཀོད་སྒྲིག་ལྷག་ལུས་མེད་པར་དོན་འཁྱོལ་བྱས་པ། ཏང་ཙུའུ་ལས་དོན་ལ་སློབ་སྦྱོང་བྱེད་པའི་ཚོགས་འདུ་ཐེངས་བཅུ་ལྷག་བསྡུས་ཤིང་།ཏང་ཙུའུ་ཆེད་དོན་ཚན་ཆུང་གིས་སློབ་སྦྱོང་ཐེངས་བཅུ་གཉིས། གཅིག་སྡུད་སྒོས་ཉེན་རྟོག་པ་རྩ་འཛུགས་བྱས་ནས་སློབ་སྦྱོང་ཐེངས35སོགས་བྱས།
ཏང་དང་ལས་ཁུངས་ཀྱི་འཛུགས་སྐྱོང་ལས་དོན་ལ་ཤུགས་སྣོན་བྱས་པ།ཏང་ཙུའུ་འགན་འཁྲིའི་དམིགས་ཚད་དོ་དམ་གཏིང་ཟབ་ཏུ་གཏོང་བར་སྐུལ་འདེད།ཏང་འཛུགས་ལས་དོན་ཚད་ལྡན་ཅན་དང་ལམ་ལུགས་ཅན་དུ་འགྱུར་བར་འཛུགས་སྐྲུན་འདོན་སྤེལ་གང་ལེགས་སྒོས་ཏང་ཨུ་དང་ཏང་ཀྲི་པུའུ་ཡི་འགན་ནུས་འདོན་སྤེལ་བྱས།ནན་ཏན་སྒོས >དང >སོགས་ཀྱི་ལམ་ལུགས་དོན་འཁྱོལ་བྱས་ཏེ།ཏང་ཡོན་རྩ་འཛུགས་འཚོ་བའི་ཚོགས་འདུའི་ལམ་ལུགས་འཐུས་ཚང་དུ་བཏང་བ་དང“ཚོགས་འདུ་གསུམ་དང་སློབ་ཚན་གཅིག”གི་ལམ་ལུགས་ལ་དོན་འཁྱོལ་བྱས་པ་དང་།ཏང་ནང་ཁུལ་གྱི་ཆབ་སྲིད་འཚོ་བར་ཤུགས་སྣོན་དང་ཚད་ལྡན་དུ་བཏང་བར་མ་ཟད། ཏང་གི་འདུ་ཤེས་ལ་ཤུགས་བསྣན།ཏང་གི་ཆབ་སྲིད་སྒྲིག་ཁྲིམས་དང་ཆབ་སྲིད་ཀྱི་ལུགས་སྲོལ་ལ་བརྩི་སྲུང་བྱས་པ་དང་།ཆེད་དོན་བྱ་འགུལ་གཏིང་ཟབ་ཏུ་སྤེལ་ནས“སློབ་གཉིས་བྱེད་གཅིག”གི་སློབ་སྦྱོང་སློབ་གསོ་དང་མི་རིགས་མཐུན་སྒྲིལ་ཡར་ཐོན་སྔོན་སྐྱོད་ས་ཁུལ་གསར་འཛུགས་”བྱེད་སྒོའི་གྲུབ་འབྲས་སྲ་བརྟན་དུ་བཏང་།ནན་ཏན་གྱིས“སྒྱུར་བ་བཞི”དང་མཚོ་ནུབ་ལས་དོན་བཞིའི་སྟེང་ཞིང་ཆེན་ཡོངས་ཀྱི་མདུན་གྲལ་དུ་འགྲོ་བའི་བསམ་བློ་བཅིངས་འགྲོལ་ཆེན་པོའི་གྲོས་བསྡུར་བྱེད་སྒོ་སྤེལ་ནས་བསམ་བློ་གཅིག་གྱུར་དང་ངོས་འཛིན་གསར་གཏོད།ཁྲིམས་འཛིན་འདུ་ཤེས། ལས་ཀའི་འགན་འཁྲི་ཤུགས་ཆེར་གཏོང་བར་བརྟེན་ནས་ཏང་ལེགས་སྐྱོང་བྱེད་པའི་སྣེ་ཁྲིད་འཛུགས་པ་དང་ལས་སྒོ་སློབ་གསོའི་གསོ་སྦྱོང་ལ་ཤུགས་བསྣན།ཉེན་རྟོག་ལས་བྱེད་པ་ཧུར་བརྩོན་སྒོས་རྩ་འཛུགས་བྱས་ཏེ་རིགས་སོ་སོའི་ཁྲིམས་འཛིན་ལས་སྒོའི་གསོ་སྦྱོང་ལ་ཞུགས་པ་དང་།ཆེས་མཐོའི་མི་དམངས་ཁྲིམས་ཁང་དང་ཞིང་ཆེན་མི་དམངས་ཁྲིམས་ཁང་གཉིས་ཀྱིས་རྩ་འཛུགས་བྱས་ཏེ་བསྒྲུབ་པའི་དྲྭ་རྒྱའི་རྒྱང་བསྟེན་བརྙན་ཟློས་ཀྱི་ཁྲིམས་ལུགས་ཤེས་བྱའི་འཆད་ཁྲིད་ལ་ཞུགས་ཏེ།དུས་ཐོག་ཏུ་ཁྲིམས་ལུགས་ལས་སྒོའི་ཤེས་བྱ་འཐུས་ཚང་དང་གསར་བསྒྱུར་བྱས་པ་མ་ཟད།ད་དུང་ཁ་གཏད་རོགས་སྐྱོར་ཁྲིམས་ཁང་བར་གྱི་ལས་སྒོའི་འབྲེལ་འདྲིས་དང་བསམ་བློ་བརྗེ་རེས་ལ་ཤུགས་བསྣན།སྔོན་ཐོན་ས་ཁུལ་ཁྲིམས་ཁང་གི་སྔོན་ཐོན་གྱི་བྱ་བའི་མཉམ་མྱོང་ལ་སློབ་སྦྱོང་བྱས་ཏེ་ཉེན་རྟོག་ལས་བྱེད་པའི་ཁྲིམས་འཛིན་གྱི་ནུས་པ་དང་ཆུ་ཚད་མཐོར་འདེགས་སུ་བཏང་།མཚོ་ནུབ་འབྲིང་རིམ་མི་དམངས་ཁྲིམས་ཁང་གིས་རྩ་འཛུགས་དང་རིགས་སོ་སོའི་ལས་སྒོའི་གསོ་སྦྱོང་ལ་ཞུགས་པའི་མི་ཐེངས53དང་།ཁུལ་ཡོངས་ཀྱི་ཁྲིམས་ཁང་གིས་རྩ་འཛུགས་དང་རིགས་སོ་སོའི་ལས་སྒོའི་གསོ་སྦྱོང་ལ་ཞུགས་པའི་མི་ཐེངས168ཡིན།ཁྲིམས་ཁང་གི་རིག་གནས་འཛུགས་སྐྲུན་ལ་ཤུགས་བསྣན།༼ཚང་མས་དཔེ་ཀློག་བཟང་པོ་བྱེད་པ༽འི་བྱ་འགུལ་དང་ཏང་དང་གུང་གཞོན་ཚོགས་པའི་བྱ་འགུལ།རིག་གནས་རོལ་རྩེད་བྱ་འགུལ་ཧུར་བརྩོན་སྒོས་སྤེལ་ཏེ་མཐུན་སྒྲིལ་སེམས་མཐུན་དང་ཡར་ཐོན་བརྩོན་ལེན།ཧུར་བརྩོན་ལས་བཀུར་གྱི་བྱ་བའི་ཁོར་ཡུག་ཅིག་བསྐྲུན།
ཁྲིམས་འཛིན་སྤྱོད་ཚུལ་གྱི་འཛུགས་སྐྲུན་ལ་ཤུགས་བསྣན།རང་རྟོག་སྒོས་དམངས་ཆེན་གྱིས་ལྟ་སྐུལ་དང་དམངས་གཙོས་ལྟ་སྐུལ།ཞིབ་དཔྱད་ལས་ཁུངས་ཀྱི་ཞུ་གཏུག་ལྟ་སྐུལ་དང་ལེན་བྱས་ཏེ་ཡང་དག་པ་དང་ཚད་ལྡན་སྒོས་ཁྲིམས་ལུགས་ཀྱི་གཏན་འཁེལ་ལག་བསྟར་བྱས།༼འདྲི་གཅོད་ལག་བསྟར་ཚད་ལྡན་ཅན་གྱི་འཛུགས་སྐྲུན་ལོའི་༽བྱ་འགུལ་ལ་ཟུང་འབྲེལ་བྱས་ཏེ་ཁྲིམས་འཛིན་བྱ་སྤྱོད་ཚད་ལྡན་མིན་པ་དང་ཡ་རབས་ཚུལ་ལྡན་མིན་པ།སྤྱོད་གཙང་མིན་པ་སོགས་ཀྱི་གནད་དོན་ནན་ཏན་སྒོས་འཚོལ་ཞིབ་བྱས་ནས་ཁྲིམས་འཛིན་གྱི་བྱ་སྤྱོད་གཟབ་ནན་སྒོས་ཚད་ལྡན་དུ་བཏང་།མཚོ་ནུབ་འབྲིང་རིམ་ཁྲིམས་ཁང་གིས་ཁྲིམས་འཛིན་སྐོར་ཞིབ་ལ་ཤུགས་བསྣན་པ་མ་ཟད།ད་དུང་འདུ་ཤེས་འཛིན་སྟངས་བྱ་བ་དང་ཏང་འཛུགས་བྱ་བ་དེ་ཁྲིམས་འཛིན་སྐོར་ཞིབ་ཀྱི་ཁྱབ་ཁོངས་སུ་བཞག་ནས།ཁྲིམས་ཁང་གི་སྒྲིག་ཁྲིམས་ཞིབ་བཤེར་ཚན་ཁག་དང་ལྟ་ཞིབ་ཁང་གི་འགོ་ཁྲིད་ཀྱིས་སྣེ་འཁྲིད་དེ་དུས་ཚིགས་རེར་གཞི་རིམ་ཁྲིམས་ཁང་དུ་སོང་བ་དང་།མངོན་གསལ་དུ་རྟོག་ཞིབ་དང་མངོན་ཆུང་དུ་རྩད་གཅོད་བྱེད་པའི་རྣམ་པ་་སྤྱད་ནས་འདུ་ཤེས་འཛིན་སྟངས་ཀྱི་སློབ་གསོ་དང་ཏང་འཛུགས་བྱ་བ།ཁྲིམས་སའི་འདྲི་གཅོད་བྱ་འགུལ། བྱ་བའི་སྒྲིག་ཁྲིམས།ཁྲིམས་འཛིན་གུས་སྲོལ་སོགས་ཀྱི་བྱ་བ་དངོས་འབེབ་བྱས་པའི་གནས་ཚུལ་ཁྱོན་ཡོངས་ནས་ཞིབ་བཤེར་བྱས་པ་དང་།རྙེད་པའི་གནད་དོན་དུས་ཐོག་ཏུ་ལེགས་བཅོས་བྱེད་པར་སྐུལ་འདེད་བྱས་པས།ངེས་པ་དོན་གྱིས་ཁྲིམས་འཛིན་བྱ་སྤྱོད་ཁྲོད་གནས་པའི་གནད་དོན་ཐག་བཅད་པ་དང་ནུས་ཆོད་སྒོས་ཁྲིམས་འཛིན་བྱ་སྤྱོད་ལེགས་བཅོས་བྱས་པ།ཁྲིམས་འཛིན་ལ་ཀུན་གྱིས་ཡིད་རྟོན་བྱེད་པའི་ཤུགས་མཐོར་འདེགས་སུ་སོང་།
ཏང་སྲོལ་སྲིད་གཙང་འཛུགས་སྐྲུན་ལ་ཤུགས་བསྣན།ཏང་སྲོལ་སྲིད་གཙང་འཛུགས་སྐྲུན་གྱི་འགན་འཁྲི་གཙོ་བོ་ནན་ཏན་སྒོས་དངོས་འབེབ་བྱས་པ་དང་།ཁུལ་ཡོངས་ཀྱི་ཁྲིམས་ཁང་གི་ཏང་སྲོལ་འཛུགས་སྐྲུན་ཆེད་དོན་གྲོས་ཚོགས་འཚོགས་ནས་ཏང་སྲོལ་སྲིད་གཙང་བྱ་བར་བཀོད་སྒྲིག་ཞིབ་ཚགས་དང་།སྲིད་གཙང་འགན་འཁྲིའི་ཡི་གེའི་སྟེང་མིང་རྟགས་བཀོད་ནས་བྱ་བའི་འགན་འཁྲི་གསལ་བོ་དང་ནན་གྱིས་དོ་དམ་བྱེད་པ་རྒྱུན་འཁྱོངས་བྱས།དྲང་ཕྱོགས་དང་ལྡོག་ཕྱོགས་ཀྱི་དཔེ་མཚོན་སློབ་གསོའི་བྱེད་ཐབས་སྤྱད་ནས་སྲིད་གཙང་ཉེན་བརྡའི་སློབ་གསོ་ལ་ཤུགས་བསྣན་པ་དང་།གྱོད་དོན་མེ་ལོང་དང་ཉེན་བརྡ་རྒྱུན་དུ་གཏོང་བར་བྱས་ཏེ་རུལ་སུངས་སྔོན་འགོག་བྱེད་པའི་ནུས་པ་མཐོན་འདེགས་སུ་བཏང་།སྒྲིག་འགལ་ཁྲིམས་འགལ་གནད་དོན་གྱི་རྩད་ཞིབ་ཐག་གཅོད་ཀྱི་ནུས་ཤུགས་ལ་ཤུགས་བསྣན་ཏེ་གནད་དོན་རྙེད་པ་དག་ཁྲིམས་ལྟར་ཐག་བཅད་པ་དང་།གཟབ་ནན་སྒོས་ཁྲིམས་ཁང་སྐྱོང་བ་རྒྱུན་འཁྱོངས་བྱས།སྲིད་གཙང་ལམ་ལུགས་སོ་སོ་ནན་གྱིས་ལག་བསྟར་བྱས་ཏེ་“ལས་རྐང་གཅིག་ལ་འགན་འཁྲི་གཉིས”ཀྱི་ཤུགས་ཆེ་རུ་བཏང་བ་དང་།ནང་ཁུལ་གྱི་ལྟ་སྐུལ་ནུས་ཤུགས་ཆེ་སྐྱེད་བྱས་པ།ཁྲིམས་འཛིན་གྱི་ཁོར་ཡུག་ལེགས་བསྒྱུར་བྱས་ཏེ་ཁྲིམས་འཛིན་དྭངས་གཙང་ལ་ཁག་ཐེག་བྱས།
འཐུས་མི་རྣམ་པ།འདས་ཟིན་པའི་ལོ་གཅིག་གི་རིང་ལ་མཚོ་ནུབ་ཁྲིམས་ཁང་གིས་བྱ་བར་གྲུབ་འབྲས་མི་དམན་པ་བླངས།རྒྱལ་ཁབ་རིམ་པ་དང་ཞིང་ཆེན་རིམ་པ།ཁུལ་རིམ་པའི་སྔོན་ཐོན་ཐུན་མོང་དང་སྔོན་ཐོན་མི་སྒེར་སྐོར་ཞིག་བྱུང་།མཚོ་ནུབ་ཁུལ་འབྲིང་རིམ་མི་དམངས་ཁྲིམས་ཁང་ལ་རྒྱལ་ཡོངས་ཁྲིམས་ཁང་གསར་འགྱུར་དྲ་བའི་དྲིལ་སྒྲོག་བྱ་བའི་བྱས་རྗེས་འབུར་ཐོན་ལས་ཁུངས་ཀྱི་མཚན་སྙན་ཐོབ།ཡར་ཞུ་འཚམས་སྦྱོར་བྱས་པའི་གློག་བརྙན་ཐུང་ངུ ༼སྲོག་རྩར་ཐུག་པའི་བུ་ལོན༽བྱས་པར་རྒྱལ་ཡོངས་བདེ་ཐང་ཀྲུང་གོ་གློག་བརྙན་ཐུང་ངུའི་འགྲན་སྡུར་སྐབས་གཉིས་བའི་ཁྲོད་ཕུལ་བྱུང་གྲུབ་འབྲས་དགའ་རྟགས་ཐོབ་ལ།ཅིན་ཧེ་ཐིང་བདེ་ཐང་ཀྲུང་གོའི་ཚན་པའི་ཁྲོད་ཕུལ་བྱུང་གློག་བརྙན་བྱ་དགའ་ཐོབ།མཚོ་ནུབ་ཁུལ་འབྲིང་རིམ་མི་དམངས་ཁྲིམས་ཁང་གི་ཁྲིམས་དཔོན་ཏིང་ཞའོ་རིན་ལ་ཞིང་ཆེན་ཡོངས་ཀྱི་ཁྲིམས་ཁང་མ་ལག་ཕུལ་བྱུང་ཁྲིམས་དཔོན་གྱི་མཚན་སྙན་ཐོབ།ན་གོར་མོ་ཁྲིམས་ཁང་ལ་རྒྱལ་ཡོངས་ཁྲིམས་ཁང་ཆ་འཕྲིན་ཅན་འཛུགས་སྐྲུན་སྔོན་ཐོན་ཐུན་མོང་གི་མཚན་སྙན་ཐོབ།འོན་ཀྱང་བྱ་བའི་ཁྲོད་ད་དུང་དཀའ་ངལ་དང་མི་འདང་སའི་ཕྱོགས་མང་པོ་ཡོད་ལ།དེ་ལས་གཙོ་བོ་ནི། གྱོད་གཞི་ཐོ་འགོད་བྱེད་པའི་ཁ་གྲངས་སྔར་ལས་ཇེ་མང་དུ་འཕར་བཞིན་ཡོད་ལ།རྣམ་པ་གསར་བ་ཅན་གྱི་གྱོད་གཞི་འབྱུང་བཞིན་ཡོད་པས་གྱོད་སྒྲུབ་གནོན་ཤུགས་སྔར་ལས་ཆེ་བ་དང་གཅིག འཕེལ་རྒྱས་ལ་ཞབས་ཞུ་དང་མང་ཚོགས་ལ་ཞབས་ཞུ་ནུས་པས་མི་དམངས་མང་ཚོགས་ཀྱི་ཁྲིམས་འཛིན་དགོས་མཁོ་སྐོང་བར་ད་དུང་བར་ཐག་ཅུང་ཡོད་པ།ཁྲིམས་འཛིན་མ་ལག་སྔར་ལས་ལེགས་སྒྲིག་བྱེད་པ་དང་ཁྲིམས་འཛིན་དོ་དམ་བྱ་བ་སྔར་ལས་ཤུགས་སྣོན་བྱེད་པ་དང་གཉིས། ཉེན་རྟོག་ལས་བྱེད་སྐོར་ཞིག་གི་ཁྲིམས་འཛིན་ནུས་བ་དང་ཁྲིམས་འཛིན་ཀུན་སྤྱོད་དེ་རྣམ་པ་གསར་བ་དང་རེ་འདུན་གསར་བར་མི་འཚམ་ལ་ཁྲིམས་འཛིན་བྱ་བའི་སྤུས་ཚད་ཀྱི་མི་འདང་བ་དང་གསུམ། གྱོད་དོན་ལག་བསྟར་བྱེད་པ་ཇེ་མང་དུ་འགྲོ་བཞིན་ཡོད་ལ་ལག་བསྟར་སྤྱོད་ལམ་ཚད་ལྡན་མིན་པ།གཞི་རྩའི་ཐག་གཅོད་ལག་བསྟར་དཀའ་བའི་དམིགས་འབེན་ལས་འགན་མངོན་འགྱུར་བྱེད་པར་སྔར་ལས་གནོན་ཤུགས་ཆེ་བ་དང་བཞི། ང་ཚོས་དཀའ་ཁག་ལ་དྲང་ཕྱོགས་ནས་གདུང་གཏད་ཏེ་འབད་བརྩོན་སྒོས་གནད་དོན་ཡོད་ཚད་ཐག་གཅོད་བྱ་ངེས།
དྲུག ད་ལོའི་བྱ་བའི་གཙོ་གནད།
2018ལོ་ནི་ནན་ཏན་གྱིས་ཏང་གི་ཚོགས་ཆེན་བཅུ་དགུ་པ་དང་“ལོ་ལྔའི་འཆར་གཞི་བཅུ་གསུམ་པའི”དགོངས་དོན་ལག་ལེན་དོན་འཁྱོལ་བྱེད་པའི་ལོ་གཙོ་བོ་ཞིག་ཡིན་ལ།མཚོ་ནུབ་ཁྲིམས་ཁང་གིས་ཁུལ་ཨུ་དང་ཁུལ་དམངས་ཆེན་གྱི་ཡང་དག་པའི་འགོ་ཁྲིད་དང་།རྒྱུན་ལས་ཨུ་ཡོན་ལྷན་ཁང་གི་ལྟ་སྐུལ། གོང་རིམ་ཁྲིམས་ཁང་གི་མཛུབ་སྟོན། ཁུལ་སྲིད་གཞུང་དང་སྤྱི་ཚོགས་ཡོངས་ཀྱི་རྒྱབ་སྐྱོར་འོག་མཚོ་ནུབ་ཀྱི་བྱ་བ་སྤྱི་ཡོངས་ལ་དམིགས་ནས་ཐོག་མའི་མདུན་མ་མི་བརྗེད་པར་མུ་མཐུད་དུ་མདུན་དུ་བསྐྱོད་ནས་དཀའ་ཁག་ལས་ཐར་བར་བྱས་ཏེ་འགན་ཁུར་ཕྲག་དུ་བླངས་ནས།ནན་ཏན་སྒོས་ཞིང་ཆེན་ཡོངས་ཀྱི་ཁྲིམས་ཁང་བྱ་བའི་གྲོས་ཚོགས་སྟེང་བཏོན་པའི“བདེ་འཇགས་ལ་བརྟན་སྲུང་བྱེད་པར་མ་སྐུལ་དང་ལེན་བྱེད་དགོས་པ་དང་།གྱོན་དོན་འདྲི་གཅོད་ནན་མོ་བྱེད་དགོས་པ། བཅོས་བསྒྱུར་དངོས་འབེབ་བྱེད་དགོས་པ།དཔུང་ཁག་ཧྲག་པོ་ཡིན་དགོས་པ། འགན་སྲུང་ལ་རིག་སྟོབས་ལྡན་དགོས”པའི་བྱ་བའི་སྤྱིའི་བསམ་ཕྱོགས་དང་བླང་བྱ་དངོས་འབེབ་བྱེད་དགོས།ཏང་གི་ཚོགས་ཆེན་བཅུ་དགུ་པའི་དགོངས་དོན་དང་ཞི་ཅིན་ཕིང་གི་དུས་རབས་གསར་བའི་སྤྱི་ཚོགས་རང་ལུགས་ཀྱི་བསམ་བློ།ཚན་རིག་གཞུང་ལུགས་ཀྱིས་བསམ་བློ་དྲག་ཆས་སྤྲས་ནས་ལག་ལེན་ལ་མཛུབ་སྟོན་དང་བྱ་བར་སྐུལ་འདེད།ནུས་ཤུགས་ཡོད་རྒུས་དུས་རབས་གསར་བའི་མཚོ་ནུབ་ཁྲིམས་ཁང་གི་བྱ་བའི་རྣམ་པ་གསར་བ་ཞིགབསྐྲུན་རྒྱུ་ཡིན།
གཅིག་ནི་འདུ་ཤེས་རྣམ་པའི་སློབ་གསོ་ནན་འཛིན་བྱེད་དགོས།ཏང་གི་ཚོགས་ཆེན་བཅུ་དགུ་བའི་དགོངས་དོན་ལ་སློབ་སྦྱོང་ལག་ལེན་མཐར་ཕྱིན་བྱས་ནས།ཐོག་མའི་བསམ་འདུན་མི་བརྗེད་པར་འགན་འཁྲི་ཡིད་ལ་དམ་པོར་བཅངས་ཞེས་པའི་སློབ་གསོའི་བརྗོད་དོན་ལ་ཤུགས་སྣོན་བྱེད་དགོས་ལ།བསམ་བློའི་ངེས་ཤེས་ཇེ་དྲག་ཏུ་བཏང་ནས། ཆབ་སྲིད་ལངས་གནས་མཐོ་རུ་གཏོང་དགོས།ཡིད་ཆེས་བཞི་བརྟན་སྲུང་བྱེད་པ་དང་། ཡང་དག་པའི་ཁ་ཕྱོགས་ཁོང་དུ་ཆུད་པར་བྱེད་དགོས།འདུ་ཤེས་རྣམ་པའི་སློབ་གསོ་འཛིན་སྟངས་ཀྱི་འགན་འཁྲིའི་འདུ་ཤེས་དང་མངགས་འགན་ཇེ་དྲག་ཏུ་བཏང་སྟེ།འདུ་ཤེས་བཞི་ལངས་ཕྱོགས་བརྟན་པོར་གཏོང་དགོས་ལ།སྟོབས་ཤུགས་ཡོད་དགུས་སྤྱི་ཚོགས་རིང་ལུགས་ཀྱི་སྲོག་ཤིང་གི་རིན་ཐང་ལྟ་བ་དར་སྤེལ་གཏོང་དགོས།ཏང་གི་བྱ་བའི་རྣམ་གྲངས་སོ་སོའི་བྱེད་ཕྱོགས་དང་སྲིད་ཇུས།ལག་ལེན་དོན་འཁྱོལ་བྱེད་དགོས།ཏང་གིས་མི་དམངས་ཁྲིམས་ཁང་གི་བྱ་བར་མཐའ་གཅིག་ཏུ་འགོ་ཁྲིད་བྱེད་པ་རྒྱུན་འཁྱོངས་བྱེད་པ་དང་།ཞི་ཅིང་ཕིང་གིས་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློ་རྒྱུན་འཁྱོངས་བྱས་ནས།བློ་བརྟན་འགྱུར་མེད་སྒོས་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་ཆབ་སྲིད་ལམ་བུ་རུ་བསྐྱོད་དགོས།
གཉིས་ནི་གྱོད་སྒྲུབ་ལག་བསྟར་བྱ་བ་གལ་ཆེན་དུ་འཇོག་པ་ནན་འཛིན་བྱེད་དགོས།གཟབ་ནན་སྒོས་ཁྲིམས་འཛིན་འདྲ་མཉམ་དང་དྲང་གཞག་ཡོང་བར་བྱས་ནས།ཁྲིམས་འཛིན་འགན་ནུས་འདོན་སྤེལ་བྱེད་དགོས་ལ།ཕྱོགས་ཡོངས་ནས་སྤྱི་ཚོགས་འཆམ་མཐུན་དང་བདེ་འཇགས་ལ་སྲུང་སྐྱོང་བྱེད་དགོས།ཁྲིམས་ལྟར་ཉེས་དོན་ཉེས་ཅན་ལ་ཆད་པ་གཅོད་པ་དང་མིའི་དབང་ཁྲིམས་འཛིན་འགན་སྲུང་ལ་ཤུགས་སྣོན་བྱས་ཏེ།སྤྱི་ཚོགས་ཡུན་རིང་བདེ་འགོད་ལ་སྲུང་སྐྱོང་བྱེད་དགོས། ཁྲིམས་ལྟར་དམངས་དོན་རྩོད་གཞི་ཐག་གཅོད་བྱེད་པ་དང་།གྲུབ་ཚུལ་རང་བཞིན་གྱི་བཅོས་སྒྱུར་ལ་ཞབས་ཕྱི་བསྒྲུབ་ཏེ།མང་ཚོགས་བདེ་བར་གནས་ཤིང་ལས་ལ་བརྩོན་པར་འགན་སྲུང་བྱེད་དགོས། ཁྲིམས་ལྟར་སྲིད་འཛིན་རྩོད་གཞི་ཐག་གཅོད་བྱེད་པ་དང་།ཁྲིམས་འཛིན་དང་སྲིད་འཛིན་ཕན་ཚུན་བར་མཐུན་སྦྱོར་ལ་ཤུགས་བསྣན་ནས།ཁྲིམས་སྐྱོང་སྲིད་གཞུང་འཛུགས་སྐྲུན་ལ་སྐུལ་འདེད་བྱེད་དགོས།མི་དམངས་གཙོ་བོར་བཟུང་ནས་འཕེལ་རྒྱས་འགྲོ་བའི་བསམ་བློ་རྒྱུན་འཁྱོངས་བྱས་ནས།ཁྲིམས་འཛིན་བྱ་བས་དམངས་ལ་བྱེད་ཐབས་འདོན་པ་གསར་སྤེལ་བྱེད་དགོས་ཤིང་།ཞུ་གཏུག་ཞབས་ཕྱིའི་ནུས་པ་འདོན་སྤེལ་བྱེད་པ་དང་།མང་ཚོགས་ཀྱི་ཉིན་བཞིན་འཕར་བའི་སྣ་མང་ཅན་གྱི་ཁྲིམས་འཛིན་དགོས་མཁོ་བསྐང་ཐུབ་པ་བྱས་ནས།མཚོ་ནུབ་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་ལ་འདྲ་མཉམ་དང་དྲང་གཞག་གི་ཁྲིམས་སྐྱོང་ཁོར་ཡུག་ཅིག་བཞེངས་བསྐྲུན་བྱེད་དགོས།
གསུམ་ནི་ཁྲིམས་འཛིན་སྒྲིག་གཞི་བཅོས་སྒྱུར་གཏིང་ཟབ་བྱེད་དགོས།ཁྲིམས་འཛིན་གྱི་འགན་འཁྲིའི་ལམ་ལུགས་ཕྱོགས་ཡོངས་ནས་དངོས་འབེབས་བྱས་ནས།ཁྲིམས་དཔོན་ཚད་ལྡན་དང་མཉམ་གྲོས་ཁྲིམས་རའི་གྱོད་སྒྲུབ་སྒྲིག་གཞིའི་ལམ་ལུགས་འཐུས་ཚང་དུ་གཏོང་དགོས་ཤིང་།ཁྲིམས་ཁང་འགོ་གཙོའི་དབང་ཤུགས་འཐུས་ཚང་དུ་གཏོང་བ་དང་།གྱོད་སྒྲུབ་འགན་འཁྲི་ཇེ་དྲག་ཏུ་བཏང་ནས། སུས་བསྒྲུབ་ན་དེས་འགན་འཁུར་ཐུབ་པ་བྱེད་དགོས་ལ།རང་རྐྱ་འཕར་བའི་སྒོ་ནས་ཁྲིམས་ལྟར་འདྲ་མཉམ་དང་དྲང་གཞག་སྒོས་འདྲི་གཅོད་བྱེད་པའི་དབང་ཆར་འགན་སྲུང་བྱེད་དགོས།ཧུར་ཐག་སྒོས་ཕྱོགས་བསྡུས་ལྷུ་ལག་བཅོས་སྒྱུར་བྱེད་ཐབས་དངོས་འབེབས་བྱེད་པ་དང་།འདྲི་གཅོད་བྱེད་པ་དཀྱིལ་སྙིང་དུ་འཛིན་པའི་ཉེས་དོན་ཞུ་གཏུག་ལམ་ལུགས་བཅོས་སྒྱུར་ལ་སྐུལ་འདེད་བྱེད་དགོས་ཤིང་།ཁྲིམས་ཁང་ནང་གི་སྒྲིག་གཞི་བཅོས་སྒྱུར་ལ་སྐུལ་འདེད་བཏང་སྟེ།འདྲི་གཅོད་ཨུ་ཡོན་ལྷན་ཁང་གི་ལམ་ལུགས་བཅོས་སྒྱུར་གཏིང་ཟབ་བྱས་ནས།བཅོས་སྒྱུར་གྱི་ཕྱོགས་ཡོངས་ཕན་འབྲས་མཐོ་རུ་གཏོང་དགོས།ཁྲིམས་འཛིན་བཅོས་སྒྱུར་བྱེད་ཐབས་མུ་མཐུད་གསར་སྤེལ་བྱེད་དགོས་ལ།ཚན་རིག་གིས་ཁྲིམས་འཛིན་ཐོན་ཁུངས་སྡེབ་སྒྲིག་བྱེད་པ་དང་། ནུས་ལྡན་སྒོས་ནུབ་རྒྱུད་གཏེར་ཁུལ་གྱི་ཁྲིམས་ཁང་གི་ལས་གཞི་བྱ་བའི་རྣམ་གྲངས་སོ་སོར་སྐུལ་འདེད་བྱས་ནས།མཚོ་ནུབ་ཀྱི་ཁྲིམས་ཁང་ལམ་ལུགས་བཅོས་སྒྱུར་འགན་འཁྲི་བྱ་བ་བདེ་བླག་ངང་ཡོངས་འགྲུབ་བྱེད་པར་ཁག་ཐེག་བྱེད་དགོས།
བཞི་ནི་མགྱོགས་མྱུར་སྒོས་བློ་རིག་ཁྲིམས་ཁང་འཛུགས་དགོས། ཤུགས་ཆེན་པོས་ཆ་འཕྲིན་ཅན་འཛུགས་སྐྲུནགྱི་རིམ་སྤར་གསར་བརྗེ་ལ་སྐུལ་འདེད་གཏོང་དགོས། གློག་རྡུལ་ཀྱི་གྱོད་ཚགས་གྱོད་དོན་དང་མཉམ་སྒྲུབ་གཏིང་ཟབ་སྒོས་བེད་སྤྱོད་ལ་སྐུལ་འདེད་གཏོང་དགོས། ཁྲིམས་རའི་འདྲི་གཅོད་ཀྱི་སྐད་བརྡ་རིག་ནུས་དབྱེ་འབྱེད་ངོས་འཛིན་དང་ཁྲིམས་རའི་ཚད་ལྡན་རིག་ནུས་སྐོར་ཞིབ།གཞི་གྲངས་ཆེན་པའི་ཞབས་ཞུ་སོགས་ཀྱི་རིག་ནུས་བེད་སྤྱོད་མ་ལག་འཛུགས་སྐྲུན་ལ་སྐུལ་འདེད་བྱས་ཏེ་མིས་བཟོས་རིག་སྟོབས་ཀྱིས་གྱོད་དོན་ཁྲིམས་གཅོད་ལ་རམ་འདེགས་བྱེད་པའི་ནུས་པ་འདོན་སྤེལ་བྱེད་དགོས་པ་དང་། ནུས་ཤུགས་ཡོད་རྒུས་དྲྭ་ཐོག་དུ་དུས་མཉམ་དུ་གྱོད་དོན་སྒྲུབ་པ་ཁྱབ་སྤེལ་གཏོང་དགོས། ཆ་འཕྲིན་ཅན་གྱི་བེད་སྤྱོད་གཙོར་བཟུང་ནས་ཁྲིམས་འཛིན་གྱོད་བསྒྲུབ་དང་ཁྲིམས་འཛིན་དོ་དམ་རིག་སྟོབས་ཅན་དང་ཚད་ལྡན་ཅན། ཚན་རིག་ཅན་མངོན་འགྱུར་བྱེད་དགོས། ཁྲིམས་འཛིན་ཁྱབ་བསྒྲགས་ཀྱི་ལམ་ལུགས་དངོས་འབེབ་བྱེད་པ་རྒྱུན་འཁྱོངས་བྱས་ཏེ་ཧུར་བརྩོན་སྒོས་སྒོ་འབྱེད་དང་འགུལ་རྣམ།ཡང་དག་པ། དམངས་ལ་སྟབས་བདེ་ཡིན་པའི་ཁྲིམས་འཛིན་ཁྱབ་བསྒྲགས་ཀྱི་སྒྲིག་གཞི་ཞིག་བཙུགས་ནས་ཁྲིམས་འཛིན་གྱི་ཡང་དག་ཚད་ཇེ་མཐོར་དང་ཁྲིམས་འཛིན་ལ་ཀུན་གྱིས་ཡིད་རྟོན་བྱེད་པའི་ནུས་ཤུས་མཐོར་འདེགས་སུ་གཏོང་དགོས།
ལྔ་ནི་ཁྲིམས་ཁང་རང་སྟོབས་འཛུགས་སྐྲུན་གྱི་ཤུགས་ཆེ་རུ་གཏོང་དགོས། སློབ་གཉིས་བྱེད་གཅིག་གི་སློབ་སྦྱོང་སློབ་གསོ་དང་མི་རིགས་མཐུན་སྒྲིལ་ཡར་ཐོན་སྔོན་ཐོན་ཁུལ་གསར་སྐྲུན་བྱ་འགུལ།འདྲི་གཅོད་ལག་བསྟར་ཚད་ལྡན་ཅན་གྱི་འཛུགས་སྐྲུན་ལོའི་བྱ་འགུལ་གྱི་གྲུབ་འབྲས་སྲ་བརྟན་གཏིང་ཟབ་བྱས་ནས་ནན་ཏན་སྒོས་ཆེད་དོན་བྱ་འགུལ་སྣ་ཚོགས་སྤེལ་དགོས་པ་དང། ཤུགས་ཆེན་པོས་ལས་སྒོ་སློབ་གསོའི་གསོ་སྦྱོང་ལ་ཤུགས་སྣོན་བྱས་ཏེ་དཔུང་སྡེའི་ཆེད་ལས་ནུས་པ་དང་ཆེད་ལས་སྙིང་སྟོབས་ཀྱི་གསོ་སྦྱོང་བྱེད་པའི་ཤུགས་ཆེ་རུ་བཏང་ནས་དཔུང་སྡེར་འཚམ་པ་དང་དུས་སྐབས་གསར་བའི་ཁྱོན་ཡོངས་ནས་གཏིང་ཟབ་སྒོས་ཁྲིམས་ལྟར་རྒྱལ་ཁབ་སྐྱོང་བའི་ལག་ལེན་གྱི་ནུས་པར་སྐུལ་འདེད་བྱེད་དགོས། དཔུང་སྡེ་དོ་དམ་བྱ་བའི་བཅོས་སྒྱུར་ལ་ཤུགས་བསྣན་ཏེ་ནན་གྱིས་ལྟ་སྐུལ་དང་དོ་དམ་བྱེད་པ་དང་།ཉེན་རྟོག་ལས་བྱེད་པར་ཐུགས་ཁུར་བྱེད་པ་བྱ་བའི་འགན་འཁྲིའི་འདུ་ཤེས་དང་བྱ་བའི་ཧུར་བརྩོན་རང་བཞིན་མཐོར་འདེགས་སུ་བཏང་སྟེ་ནུས་ཆོད་ལྡན་པའི་ངང་ཁྲིམས་འཛིན་བྱ་བར་སྐུལ་འདེད་བྱེད་དགོས།
དྲུག་ནི་ཏང་སྲོལ་སྲིད་གཙང་འཛུགས་སྐྲུན་གྱི་འགན་འཁྲི་གཉིས་དངོས་འབེབ་བྱེད་དགོས། ཁྱོན་ཡོངས་ནས་ནན་གྱིས་ཏང་སྐྱོང་བ་དང་ནན་གྱིས་ཁྲིམས་ཁང་སྐྱོང་ནས་ཏང་སྲོལ་དང་ཏང་གི་སྒྲིག་ཁྲིམས་སློབ་གསོར་ཤུགས་སྣོན་དང་ཏང་ནང་གི་ལྟ་སྐུལ་དོ་དམ་གྱི་ཤུགས་ཆེ་རུ་གཏོང་དགོས་པ། ཏང་ནང་གི་ཆབ་སྲིད་འཚོ་བ་གཟབ་ནན་སྒོས་སྤེལ་ཏེ་དྭངས་གཙང་གི་ཁྲིམས་འཛིན་ཁོར་ཡུག་དང་།སྲིད་གཙང་ཁྲིམས་འཛིན། དྲང་གཞག་གི་ཁྲིམས་འཛིན་ཞིག་བསྐྲུན་དགོས། ཆབ་སྲིད་འགན་འཁྲིའི་བསམ་པ་དྲག་པོ་ཞིག་བཟུང་ནས་ཁྲིམས་ལྟར་སྤྱི་ཚོགས་ཀྱི་རྣམ་པ་ཆེན་པོའི་བརྟན་འཇགས་ལ་སྲུང་སྐྱོང་དང་སྤྱི་ཚོགས་ཀྱི་དྲང་བདེན་དྲང་གཞག་ལ་སྐུལ་འདེད། མི་དམངས་ཀྱི་བདེ་བར་གནས་ཤིང་ལས་ལ་བརྩོན་པར་ཁག་ཐེག་བྱེད་པའི་འགན་འཁྲི་གཙོ་བོ་ལེགས་པོར་སྒྲུབ་ནས་ནུས་ཤུགས་ཡོད་རྒུས་མཚོ་ནུབ་ཀྱི་དཔལ་འབྱོར་དང་སྤྱི་ཚོགས་ཀྱི་རྒྱུན་མཐུད་བདེ་ཐང་འཕེལ་རྒྱས་ལ་འགན་སྲུང་བྱེད་དགོས་ཤིང་། ཁྲིམས་འཛིན་དྲང་གཞག་དང་ཁྲིམས་འཛིན་སྲིད་གཙང་བྱེད་དགོས་པ་དང་། ཆབ་སྲིད་ཀྱི་འགན་འཁྲིའི་འདུ་ཤེས་ཇེ་དྲག་ཏུ་བཏང་ནས་ཁྲིམས་ལྟར་རྒྱལ་ཁབ་ཀྱི་ཆབ་སྲིད་བདེ་འཇགས་ལ་སྲུང་སྐྱོང་དང་སྤྱི་ཚོགས་ཀྱི་རྣམ་པ་ཆེན་མོའི་བརྟན་བརླིང་ལ་ཁག་ཐེགསྤྱི་ཚོགས་ཀྱི་དྲང་བདེན་དྲང་གཞག་ལ་སྐུལ་འདེད།མི་དམངས་ཀྱི་ལས་ལ་བརྩོན་ཞིང་བདེ་བར་འདུག་པའི་འགན་འཁྲིར་འགན་སྲུང་བྱས་ཏེ།འབྱོར་ཕྱུག་དཔལ་ཡོན་དང་འཆམ་མཐུན་བདེ་སྐྱིད་ལྡན་པའི་དེང་རབས་ཅན་གྱི་སྟོབས་ལྡན་ཁུལ་ཞིག་འཛུགས་པར་ནུས་ཤུགས་ལྡན་པའི་ཁྲིམས་འཛིན་གྱི་འགན་སྲུང་བྱེད་དགོས།


c: text/html

text:
ལུགས་རྙིང་ས་ཁྱི་ལོའི་དཔྱིད་གསར་དུས་ཆེན་འཆར་བའི་སྐབས་སུ་ཕྱི་རྒྱལ་དུ་བཅའ་སྡོད་ཀྲུང་གོའི་གཞུང་ཚབ་ཆེ་མོ་ཁང་དང་སྤྱི་ཁྱབ་ཁེ་སྐྱོང་ལས་ཤག་དང་། ཁུང་ཙིའི་སློབ་གླིང་། ཕྱིར་སྡོད་རང་མི་དང་ཕྱི་ཁོངས་ཀྲུང་གོ་བ་སོགས་ཀྱིས་བྱེད་སྒོ་སྣ་ཚོགས་སྤེལ་ནས་ཐུན་མོང་ཐོག་དཔྱིད་གསར་དུས་ཆེན་ལ་རྟེན་འབྲེལ་ཞུས་ཏེ་བཀྲ་ཤིས་དགའ་བདེའི་དཔལ་ལ་རོལ་ནས་མཛེས་སྡུག་ལྡན་པའི་འབྱུང་འགྱུར་ལ་རེ་སྨོན་བཟང་པོ་བཅངས་པ་རེད།
ཚེས་20ཉིན། རི་པིན་དུ་བཅའ་སྡོད་ཀྲུང་གོའི་གཞུང་ཚབ་ཆེ་མོ་ཁང་གིས་རི་པིན་དུ་ཡོད་པའི་ཕྱིར་སྡོད་རང་མི་དང་ཕྱི་ཁོངས་ཀྲུང་གོ་བའི་དཔྱིད་གསར་གྱི་སྣེ་ལེན་ཚོགས་འདུ་འཚོགས་ཤིང་། རི་པིན་དུ་བཅའ་སྡོད་ཀྲུང་གོའི་གཞུང་ཚབ་ཆེ་མོ་བ་ཁྲེང་ཡུང་ཧྭ་ཡིས་ཕྱིར་སྡོད་རང་མི་དང་ཕྱི་ཁོངས་ཀྲུང་གོ་བར་དཔྱིད་གསར་གྱི་སྨོན་འདུན་ཞུས་ཏེ་རི་པིན་དུ་ཡོད་པའི་ཕྱིར་སྡོད་རང་མི་དང་ཕྱི་ཁོངས་ཀྲུང་གོ་བས་འདས་པའི་ལོ་གཅིག་ནང་མེས་རྒྱལ(ཕ་ཡུལ)འཛུགས་སྐྲུན་དང་ཞི་བདེ་གཅིག་གྱུར་སྲུང་སྐྱོང་ལ་རྒྱབ་སྐྱོར་དང་། ཀྲུང་གོ་དང་རི་པིན་གྱི་སྤེལ་རེས་མཉམ་ལས་ལ་སྐུལ་འདེད་གཏོང་བ་སོགས་ཀྱི་ཐད་ལེགས་སྐྱེས་ཕུལ་བར་ཐུགས་རྗེ་ཆེ་ཞུས་གནང་བ་མ་ཟད། འདི་ལོ་ཀྲུང་རི་ཞི་བདེ་མཛའ་གྲོགས་ཆིངས་ཡིག་བཞག་ནས་ལོ་40འཁོར་བ་དང་ཏག་ཏག་འཁེལ་བས། རི་པིན་དུ་ཡོད་པའི་སྤུན་ཟླ་ཚོས་མུ་མཐུད་རྒྱལ་ཁབ་གཉིས་ཀྱི་འབྲེལ་བའི་འཕེལ་རྒྱས་ལ་དགེ་མཚན་ལྡན་པའི་ནུས་པ་འདོན་རྒྱུའི་རེ་བ་ཡོད་ཅེས་གསུངས་པ་རེད།
ཚེས་20ཉིན་གྱི་དགོང་མོ། འཇར་མན་གྱི་ཧན་པའོ་རུ་བཅའ་སྡོད་ཀྲུང་གོའི་སྤྱི་ཁྱབ་ཁེ་སྐྱོང་བ་སུན་ཚུང་པིང་དང་ཧན་པའོ་གྲོང་ཁྱེར་གྱི་ཧྲི་ཀྲང་ཤའོ་ཨར་ཚེས་ཧན་པའོ་གྲོང་སྲིད་ཐིང་དུ་ཐུན་མོང་ཐོག་དཔྱིད་གསར་དུས་ཆེན་གྱི་སྣེ་ལེན་ཚོགས་འདུ་འཚོགས་ཤིང་། ཤའོ་ཨར་ཚེས་ཧན་པའོ་ནི་ཀྲུང་གོས་ཡོ་རོབ་ལ་བསྐྱོད་པའི་སྒོ་མོ་ཡིན་པ་དང་། 2018ལོའི་ཀྲུང་ཡོའི་གླེང་སྟེགས་ཀྱི་ཧན་པའོ་དབུ་ཚོགས་ཀྱིས་རྒྱལ་ཁབ་གཉིས་ལ་སྤེལ་རེས་སྔར་ལས་ལྷག་པ་བྱེད་པའི་ལས་སྟེགས་ཤིག་བསྐྲུན་རྒྱུ་རེད་ཅེས་གསུངས། སུན་ཚུང་པིང་གིས་ཤིས་ཚིག་གསུངས་སྐབས། 2017ལོར་ཧན་པའོ་དང་ཀྲུང་གོའི་མཛའ་གྲོགས་སྤེལ་རེས་ཐད་ཐོབ་པའི་གྲུབ་འབྲས་ལ་ཕྱིར་དྲན་གནང་བ་མ་ཟད། མིག་སྔར་ཀྲུང་འཇར་རྒྱལ་ཁབ་གཉིས་པོའི་འབྲེལ་བ་ལོ་རྒྱུས་ཐོག་གི་དུས་ཚོད་ཡག་ཤོས་སུ་སླེབས་ཡོད་པས། ཀྲུང་གོ་ཕྱོགས་ཀྱིས་སླད་ཕྱིན་རྒྱལ་ཁབ་གཉིས་པོ་མཉམ་ལས་སྔར་ལས་མང་བ་ཡོང་བའི་རེ་སྒུག་བྱེད་བཞིན་ཡོད་ཅེས་གསུངས་པ་རེད།
ཚེས་19ཉིན། ཐུར་ཁེའི་གྲོང་ཁྱེར་ཆེ་ཤོས་དབྱི་སི་ཐན་པུར་དུ་ཡེ་ཏི་ཐེ་ཕའེ་སློབ་ཆེན་ཁུང་ཙི་སློབ་གླིང་གིས་དཔྱིད་གསར་དུས་ཆེན་གྱི་མཉམ་སྤྲོའི་འདུ་ཚོགས་འཚོགས་ཏེ་ལྟད་མོ་བ་200ཙམ་ལ་ཀྲུང་གོའི་ལོ་གསར་གྱི་དགའ་སྐྱིད་རྣམ་པ་མྱོང་རོལ་བྱེད་དུ་བཅུག་ཡོད།
ཚེས་17ཉིན། སི་ཕེན་གྱི་རྒྱལ་ས་མ་ཏེ་རིར་སི་ཕན་དུ་བཅའ་སྡོད་ཀྲུང་གོའི་གཞུང་ཚབ་ཆེ་མོ་བ་ལུའེ་ཧྥན་དང་མ་ཏེ་རིའི་IEཚོང་དོན་སློབ་གླིང་གི་སློབ་སྤྱི་དབྱི་ཉི་ཀེ་སིས་སེང་རྩེད་ལ་སྤྱོད་པའི་སེང་གེའི“མིག”བྲིས་ཏེ་ཚོང་དོན་སློབ་གླིང་གི་དཔྱིད་གསར་དུས་ཆེན་ལ་རྟེན་འབྲེལ་ཞུ་བའི་བྱེད་སྒོའི་འགོ་བཙུགས། ལུའེ་ཧྥན་གྱིས་སི་ཕེན་གྱི་ཚོང་དོན་སློབ་གླིང་ཨང་དང་པོར་སློབ་སྦྱོང་བྱེད་བཞིན་པའི་ཕྱི་ཁོངས་ཀྲུང་གོ་བས་སློབ་ལ་འབད་བརྩོན་དང་ཀྲུང་གོའི་རིག་གནས་བརྒྱུད་སྤེལ་ཧུར་ཐག་བྱས་ཏེ། རྒྱལ་ཁབ་ཀྱི་འཕེལ་རྒྱས་དང་ཀྲུང་སིའི་མཛའ་གྲོགས་ཐད་ལེགས་སྐྱེས་འབུལ་དགོས་པའི་སྐུལ་ལྕག་གནང་བ་རེད།
ཚེས་18ཉིན། ཝེ་ནེ་ཙུའེ་ལའི་རྒྱལ་ས་ཁ་ར་ཁ་སིར་དཔྱིད་གསར་གྱི་ཚོགས་མཆོད་ཅིག་གིས་ཕྱིར་སྡོད་རང་མི་དང་ཕྱི་ཁོངས་ཀྲུང་གོ་བ་ཉིས་སྟོང་ཙམ་དང་ཡུལ་དེའི་དམངས་ཚོགས་ཀྱི་ཡིད་དབང་བཀུག་ཡོད།
པོ་ཚི་ཝ་ནར་ཡོད་པའི་ཕྱི་ཁོངས་ཀྲུང་གོ་བས་དཔྱིད་གསར་དུས་ཆེན་རིང་། པོ་ཚི་ཝ་ནའི་གོམས་སྲོལ་གཞིར་བཟུང་རྒྱལ་ས་ཀ་པོ་རོ་ནེ་གྲོང་ཁྱེར་གྱི་པོ་ཧྭ་དགོན་དུ་སྨོན་ལམ་འདེབས་པར་བསྐྱོད་ཅིང་། གསལ་ལྷང་ངེར་གྲགས་འོང་བའི་དགོན་པའི་དྲིལ་བུའི་སྒྲ་དང་ལྷན་དུ་ལོ་གསར་པའི་ནང་བཀྲ་ཤིས་པ་དང་། དོན་འགྲུབ་པ། བདེ་སྐྱིད་ལྡན་པ་བཅས་ཡོང་བའི་སྨོན་ལན་བཏབ་པ་རེད། ཀྲུང་གོར་བཅའ་སྡོད་པོ་ཚི་ཝ་ནའི་གཞུང་ཚབ་ཆེ་མོ་བ་ཟུར་པ་ས་ས་ལཱ·ཆའོ་ཀྲིས་ཚེས་17ཉིན་པོ་ཧྭ་དགོན་དུ་ཕེབས་ནས་ལོ་གསར་པའི་སྦྲག་འཛིན་དང་པར་རིས་འགྲེམས་སྟོན་ལ་གཟིགས་ཏེ་ཀྲུང་གོའི་དམིགས་བསལ་གྱི་སྲོལ་རྒྱུན་རིག་གནས་ཉམས་ལེན་གནང་བ་མ་ཟད། པོ་ཚི་ཝ་ནར་ཡོད་པའི་ཕྱི་ཁོངས་ཀྲུང་གོ་བ་དང་། དེ་བཞིན་ཡུལ་དེའི་དམངས་ཚོགས་དང་ལྷན་དུ་ལུགས་རྙིང་ས་ཁྱི་ལོའི་དཔྱིད་གསར་དུས་ཆེན་དགའ་གཏོང་བྱས་པ་རེད།
ཚེས་14ཉིན། ཁེན་ནི་ཡའི་རྒྱལ་ས་ནེ་རོ་པིར་ཁེན་ཡ་ཐ་སློབ་ཆེན་གྱི་ཁུང་ཙི་སློབ་གླིང་གིས“ལོ་གསར་གཏོང་སྟངས་མྱོང་རོལ་བྱེད། ཀྲུང་ཁེན་མཛའ་གྲོགས་ལྷུག་པོར་གླེང”ཞེས་པའི་དཔྱིད་གསར་དུས་ཆེན་གྱི་བྱེད་སྒོ་སྤེལ་ཞིང་། ལྒང་བཞུ་དམར་པོ་དང་། ཤོག་དྲས་རི་མོ། ཀྲུང་གོའི་བཀྲ་ཤིས་མདུད་པ། དཔྱིད་གསར་ཆ་ཡིག་སོགས་ཀྱིས་བྱེད་སྒོ་སྤེལ་ཡུལ་དུ་དགའ་སྐྱིད་དང་ལོ་གསར་པའི་རྣམ་པས་ཁེངས་ཡོད། ཁེན་ཡ་ཐ་སློབ་ཆེན་ཁུང་ཙི་སློབ་གླིང་གི་ཀྲུང་གོ་ཕྱོགས་ཀྱི་ཡོན་ཀྲང་ལི་ཆང་གིས་ཀྲུང་གོའི་དཔྱིད་གསར་དུས་ཆེན་གྱི་གོམས་སྲོལ་དང་ལོ་འཁོར་བཅུ་གཉིས་ཀྱི་གཏམ་རྒྱུད་སོགས་ངོ་སྤྲོད་གནང་སྟེ་དེ་གར་ཡོད་པའི་ཀྲུང་ཁེན་སློབ་མ་400ཙམ་ལ་དཔྱིད་གསར་དུས་ཆེན་དང་འབྲེལ་བའི་སློབ་ཚན་ཞིག་འཚོགས་ཏེ་ལོ་གསར་ལ་རྟེན་འབྲེལ་ཞུ་བའི་རྣམ་པའི་ཐོག་ནས་ཀྲུང་ཁེན་མཛའ་གྲོགས་སྔར་ལས་ཟབ་པ་ཡོང་བའི་ཐུགས་རེ་གནང་བ་རེད།

robotstxt: allowed

filter: keep


text:
རེབ་གོང་བོན་བརྒྱ་འདུས་སྤྱི་ནས་སྤེལ་བའི་གསལ་བསྒྲགས།
[ཟླ་ཚེས། 2018-08-22 02:55:40][རྩོམ་པ་པོ། snowyouth][རྩོམ་ཁུངས། ཧི་མ་ལ་ཡའི་བོན།][ཀློག་གྲངས། ]
༄༅། །འགྲོ་བ་ལྷ་དང་བཅས་པ་ཡོངས་ཀྱི་སྐྱབས་མཆོག་དམ་པ་བོན་བརྒྱ་ཐམས་ཅད་མཁྱེན་པ་མཆོག་ཉིད། ཧོར་ཟླ་བདུན་པའི་ཚེས་དྲུག་གི་དགོང་མོའི་ཆུ་ཚོད་བཅུ་གཅིག་གི་སྟེང་དགོངས་པ་བོན་དབྱིངས་སུ་གཟིམས་པའི་ཚུལ་བསྟན་ཉིན་དེ་ནས་བཟུང་བླ་མ་ཁོང་གི་སྲས་ཀྱི་ཐུ་བོར་གྱུར་བ་ཤར་རྫའི་རྒྱལ་ཚབ་འཇིགས་མེད་དབང་ཕྱུག་དང་། སྐྱང་སྤྲུལ་ནམ་མཁའ་བསྟན་འཛིན། བྱང་སྟོན་དྲི་མེད་ཉི་མ་དང་། སྐྱབས་རྗེ་ཁོང་གི་ཐུགས་སྲས་གང་མང་ཞིག་གིས་གསལ་འདེབས་ཀྱི་ཚུལ་དུ་བླ་མའི་རྣལ་འབྱོར་དང་ཚེ་དབང་བོད་ཡུལ་མ་སོགས་ལ་བརྩོན་ལེན་གནད་སྨིན་གྱིས་བསྒྲུབས་ནས་བླ་མ་རིན་པོ་ཆེ་ཚང་གི་དགོངས་བཞེད་ཇི་བཞིན་དུ་གསང་རྒྱ་དམ་པོར་བསྲུང་བ་ཡིན། ཚེས་བཅུ་གཉིས་ཉིན་གྱི་ཞོགས་པ་ནས་གསང་རྒྱའི་རིམ་པ་གྲོལ་ཏེ་ཀུན་ལ་ཁྱབ་བསྒྲགས་བྱས་པ་ཡིན་པས་སྡིག་སྤོང་དགེ་སྒྲུབ་དང་ཚོགས་བསགས་ཉམས་ལེན་གྱི་རིམ་པ་ལ་ཅི་ནུས་ཀྱིས་འབད་པར་འཚལ་ཞེས་བོན་བརྒྱ་དགོན་དང་བོན་མང་འདུས་སྤྱི་ནས་ཟླ༧པའི་ཚེས༡༢ལ།
མཁས་གྲུབ་དགེ་ལེགས་ལྷུན་གྲུབ་རྒྱ་མཚོ་མཆོག་ནི། ཡུལ་མདོ་སྨད་རོང་ཆེན་བཞིའི་ཡ་གྱལ། བྱང་ཨཀྟ་རོང་ཆེན་ཞེས་བྱ་བ་རེབ་གོང་གསེར་ལྗོངས་སྟོད་ཀྱི་ཆར། ཡར་ནང་བོན་སྡེ་ཁ་གསུམ་གྱི་ནང་ཚན་མག་སར་གཡུང་དྲུང་བདུད་འདུལ་གླིང་གི་སྒྲུབ་སྡེ་དང་ཉེ་བར། ཁྱུང་དཀར་བསྟན་པ་དར་རྒྱས་ཀྱི་རུས་རྒྱུད་དུ། ཡབ་དགེ་སེམས་དང་བརྩོན་འགྲུས་ཆེ་བ་རྡོ་རྗེ་ཐར་དང༌། ཡུམ་བྱམས་སེམས་དང་དད་གུས་འཛོམས་པ་ཚེ་རིང་སྐྱིད་གཉིས་ཀྱི་སྲས་སུ་འབྲས་སྐྱིད་ཅེས་པ་རབ་བྱུང་བཅུ་དྲུག་པའི་ཤིང་ཕག་སྟེ(སྤྱི་ལོ༡༩༣༥)ལོའི་ཆོ་འཕྲུལ་ཟླ་བའི་ཡར་ཚེས་དགེ་བར། བསྐྱེད་བྱེད་ཡུམ་ལ་གནོད་པ་མེད་པར་ཡ་མཚན་རྨི་ལམ་གྱི་རྟགས་དང་ལྡན་པ་ལ། རིག་འཛིན་འཇའ་ཚོན་སྙིང་པོའི་ཞལ་ནས། སྟོང་གསུམ་འདུལ་བའི་སྟོན་པ་རིན་པོ་ཆེ། །གདུལ་བྱར་དུས་བབ་རྒྱལ་གྱི་ཟླ་བའི་ཉར། །བལྟམས་ཚེ་ཨུ་དུམ་ཝ་རའི་མེ་ཏོག་གིས། །ཤམ་པོ་ལྷ་རྩེ་བཀོད་པ་གསར་དུ་མཛེས། །ཞེས་གསུངས་པ་ལྟར་ངོ་མཚར་གྱི་ལྟས་དུ་མ་དང་བཅས་ཏེ་མཛེས་སྐུའི་ཉི་གཞོན་གསར་བ་མཁའ་རུ་འཛུམ།
སྐུ་ན་ཕྲ་བའི་དུས་ནས་དམ་པའི་དགོངས་སྤྱོད་ལྷན་སྐྱེས་སུ་མངའ་ཞིང༌། རྣམ་དཀར་དགེ་ལ་སྤྲོ་བའི་བག་ཆགས་སྟོབས་སུ་གྱུར་བས། འཆད་ཉན་འབྲི་ཀློག་གི་ཚུལ་དང་སྒོམ་སྒྲུབ་བཞུགས་སྟངས་ཀྱི་ཉམས་སོགས་མ་བཅོས་རང་ཆས་སུ་མངོན་ཞེས་ཀུན་གྱིས་ཐུན་མོང་དུ་གླེངས། དགུང་ལོ་ལྔ་བ་ལྕགས་འབྲུག(སྤྱི་ལོ༡༩༤༠)ལོར་བྱང་སྟོན་གྲུབ་པའི་དབང་ཕྱུག་བོན་བརྒྱ་ནམ་མཁའ་རྒྱལ་མཚན་རིན་པོ་ཆེ་དང༌། རྟོགས་ལྡན་དམ་པ་ཏྲེ་ཚང་སྤྲུལ་སྐུ། སྔགས་རྙིང་མའི་མདོ་མཁྱེན་བརྩེ་གྲུབ་པའི་དབང་པོ། སྟོན་ཁྱུང་ཞབས་དྲུང་བསོད་ནམས་གཡུང་དྲུང་དབང་གི་རྒྱལ་པོ་སོགས་རིས་མེད་ཀྱི་སྐྱེས་ཆེན་དུ་མས་ཐུགས་བཞེད་གཅིག་ཏུ་བབས་ཏེ། ངེས་དོན་གྱི་སེམས་དཔའ་ཆེན་པོ་གཡུང་དྲུང་ཕུན་ཚོགས་མཁས་གྲུབ་འཇིགས་མེད་དཔལ་བཟང་པོའི་ཐུགས་ཀྱི་ཡང་སྤྲུལ་འཁྲུལ་མེད་དུ་ངོས་འཛིན་གནང༌།
དགུང་ལོ་དྲུག་གི་སྟེང་སངས་རྒྱས་བསྟན་པའི་གཞི་མ་ཡི་གེ་འབྲི་ཀློག་གི་ཚུལ་བཟུང་སྟེ། འདུལ་བ་མདོ་ཡི་བོན་དང་ཟབ་མོ་སྔགས་ཀྱི་བོན་སྤྱོད་ཅི་རིགས་དང༌། རྒྱལ་བ་སྨན་རི་བའི་རིང་ལུགས་ལྟར་གྱི་ཆོ་གའི་ཕྱག་ལེན་ཚང་ལ་མ་ནོར་བ་ལོ་ཕྱེད་གསུམ་གྱི་རིང་ལ་དཀའ་ཚེགས་དང་ཐུགས་ངལ་ལ་མ་འཛེམ་པར་ལན་རེར་གཟིགས་པ་ཙམ་གྱིས་མཁྱེན་རྟོགས་བྱུང༌། དགུང་ལོ་བརྒྱད་བཞེས་པའི་ཚེ་རིགས་ཀྱི་ཅོད་པན་གྲུབ་དབང་ནམ་མཁའ་རྒྱལ་མཚན་གྱི་དྲུང་ནས་སངས་རྒྱས་བསྟན་པའི་འཇུག་སྒོ་སྐྱབས་འགྲོའི་སྡོམ་པ་ཚུལ་བཞིན་དུ་བླངས་ཏེ། རིམ་གྱིས་སྔོན་འགྲོ་བསགས་སྦྱང་གིས་ཐུགས་རྒྱུད་ལེགས་པར་སྦྱངས། དགུང་ལོ་དགུའི་སྟེང་དམ་པ་དེའི་དྲུང་ནས་ཤེས་བྱ་ཀུན་གྱི་རྨང་གཞི་བརྡ་སྤྲོད་སུམ་རྟགས་ལ་ཐོས་བརྩོན་མཛད་ཅིང་མཁྱེན་རབ་ཡེ་ཤེས་ཀྱི་སྣང་བ་རབ་ཏུ་རྒྱས་པ་སྟེ། མདོ་ལས། ཡེ་ནི་མཚོན་པའི་ཡུལ་ལས་འདས། །ཤེས་ནི་རིག་པའི་རྩལ་རྣམས་རྫོགས། །ཞེས་དང༌། ལུང་རྒྱུན་གྱི་སྐོར་ལས། ཕྱི་ནང་གསང་བ་ཡང་གསང་གི་རྒྱུད་སྡེ་དང་སྒྲུབ་སྐོར་ཆ་ལག་དང་བཅས་པའི་ལུང་གསན།
དགུང་ལོ་བཅུ་བ་ཤིང་བྱ་སྟེ(སྤྱི་ལོ༡༩༤༥)ལོར་མཁས་བཙུན་བཟང་པོའི་ཡོན་ཏན་གྱི་བདག་ཉིད་དཔལ་དམ་པ་སྐྱང་སྤྲུལ་རྒྱལ་བའི་དབང་པོ་ལུང་རྟོགས་སྐལ་བཟང་རྒྱ་མཚོའི་གསེར་ཞལ་ཐོག་མར་མཇལ་ཏེ། སྔོན་འགྲོའི་ཁྲིད་ཡིག་བཀའ་ལུང་རྒྱ་མཚོའི་ཁྲིད་ལུང་ཞིབ་རྒྱས་སུ་གསན། སྔོན་འགྲོ་འབུམ་དགུའི་རིམ་པ་ལེགས་པར་གྲུབ་སྟེ་ཟབ་མོ་འཕོ་སྦྱང་གི་འབྲས་བུ་མངོན་དུ་བརྙེས་པས་བླ་མའི་ཐུགས་ཟིན་ཏེ་སྲས་ཀྱི་ཐུ་བོར་གྱུར། ཁྱད་པར་དུ་སྐུ་གོང་མའི་དངོས་སློབ་བོན་བརྒྱ་དབྱིངས་རིག་རྣམ་གྲོལ་གྱི་ཞབས་ལ་གཏུགས་ཏེ་ཕྱག་དཔེ་གླེགས་བམ་བརྒྱ་ཕྲག་དུ་མའི་ལུང་ཐོབ། དགུང་ལོ་བཅུ་གཉིས་ནས་བོན་བརྒྱ་གྲུབ་དབང་ནམ་མཁའ་རྒྱལ་མཚན་རིན་པོ་ཆེ་དང་མ་འབྲལ་བར་ཞབས་ཀྱི་པདྨོ་མཉེས་པ་གསུམ་གྱིས་བསྟེན་ཏེ། སུམ་རྟགས་སྙན་ངག་སོགས་ཐུན་མོང་རིག་གནས་སྤྱི་དང༌། ཁྱད་པར་དུ་མདོ་སྔགས་གཉིས་ལས་སྨིན་བྱེད་ཀྱི་དབང་དང་རྗེས་གནང༌། གྲོལ་བྱེད་ཀྱི་ཁྲིད་དང་གཤར་སྒོམ། རྒྱབ་བརྟེན་གྱི་ལུང་དང་ཞལ་ཤེས། སྙན་བརྒྱུད་མན་ངག་གི་རིམ་པ་སོགས་བུམ་པ་གང་བྱོས་ཚུལ་དུ་ཐུགས་གསང་ཡེ་ཤེས་འཁོར་ལོའི་མཛེས་རྒྱན་དུ་གསན་བསམ་མཛད།
དགུང་ལོ་བཅོ་ལྔ་བཞེས་པ་ཆུ་འབྲུག(སྤྱི་ལོ༡༩༥༢)ལོར་འོག་མིན་མཁའ་སྤྱོད་གཉིས་པར་གྲགས་པ། དཔལ་སྐྱང་སྤྲུལ་རྒྱལ་བའི་དབང་པོ་ཀུན་མཁྱེན་མུ་ལ་ཝེར་ཞིའི་གདན་ས་ཁྱད་པར་ཅན། མདའ་ཆེན་དཀར་མོ་རི་ཁྲོད་དུ་ཕེབས་པ་ལ། སུམ་བརྒྱ་བ་ལས། རང་གི་སྐྱེས་པའི་ཕ་ཡུལ་གང་ཡིན་ཏེ། །ཆགས་སྡང་ཉོན་མོངས་ཀུན་གྱི་ལྡུམ་ར་ཡིན། །གང་ན་དགེ་བ་མི་འཕེལ་ས་ཕྱོགས་སྤང༌། །འཕེལ་བའི་ཕྱོགས་སུ་འགྲོ་ཞིང་གནས་པར་བྱ། །ཞེས་པར་དགོན་དེའི་ལོ་གསུམ་སྒྲུབ་གྲྭར་ཞུགས། སྐྱང་སྤྲུལ་བསྟན་འཛིན་དབང་རྒྱལ་རིན་པོ་ཆེ་དང་མཚུངས་མེད་ལུང་རྟོགས་སྐལ་བཟང་རྒྱ་མཚོ་རིན་པོ་ཆེ་གཉིས་ཀྱི་ཞབས་པད་ཚུལ་བཞིན་བསྙེན་ཏེ། ཨ་ཁྲིད་ཐུན་མཚམས་བཅོ་ལྔ་བའི་ཁྲིད་དང་མདོ་ཆོག་ཆོ་ག་བཅུ་གཉིས། ཡི་དམ་དཀྱིལ་འཁོར་རྒྱ་མཚོའི་རྡུལ་ཚོན་གར་དབྱངས་དང་བཅས་ཁྲིད་ལུང་དབང་བཞིའི་ཆུ་བོ་མ་ལུས་ཐུགས་ཀྱི་རྒྱ་མཚོ་ཆེན་པོར་བསྐྱིལ། བྱང་སེམས་མཆོད་པ་རྒྱ་ཆེར་སྤེལ་བ་དང་འབྲེལ་སོ་བྱང་སྔགས་ཀྱི་སྡོམ་པ་ངོ་བོ་གནས་འགྱུར་དུ་བླངས་པས་གཞ༷ན་ཕ༷ན་བློ༷་གྲོ༷ས་རྒྱ༷་མཚོ༷ར་གསོལཞིང་ཐེག་ཆེན་རིགས་ཀྱི་ལྟ་སྤྱོད་གོང་དུ་འཕེལ།
དེ་ཡང་གཞི་ཡེ་སངས་རྒྱས་པའི་རྒྱུད་ལས། ཐབས་ལམ་གནད་དྲུག་ཉམས་སུ་མྱོང་བ་གཅེས། །ཐབས་ལམ་དོན་གཉེར་སྒོམ་བསྲན་ཆེ་བ་གཅེས། །ཞེས་གསུངས་པ་ལྟར། འཕོ་སྦྱང་དང་དངོས་གཞིའི་ལྟ་ཁྲིད། རྩ་རླུང་དང་འཁོར་འདས་རུ་ཤན། བཅུད་ལེན་དང་ཁྲེགས་ཆོད་ཐོད་བརྒལ། མུན་ཁྲིད་དང་སྣང་བཞིའི་ཉམས་ལེན། ཨར་གཏད་དང་ཉིན་སྣང་མཚན་སྣང་སོགས་ལོ་གསུམ་སྒྲུབ་གྲྭའི་སྦྱངས་པ་མཐར་ཕྱིན་མཛད་པས། རྗེ་དགོངས་མཛོད་ཆེན་པོས། རྟོགས་པ་རི་བོ་བཞིན་དུ་འཕོ་འགྱུར་མེད། །ཅེས་པའི་ཐུན་མོང་དང་ཐུན་མོང་མ་ཡིན་པའི་ཉམས་རྟོགས་ཀློང་དུ་བརྡོལ་ཞིང་གྲུབ་པའི་གོ་འཕང་མཐོན་པོར་ངང་གིས་གཤེགས། ཞོར་དུ་སྒྲ་དང་སྡེབ་སྦྱོར། རྩིས་དང་སྙན་ངག བཟོ་དང་མངོན་བརྗོད། སྨན་དང་ཟློས་གར་སོགས་བཅུ་ཕྲག་རིག་པའི་གནས་ལ་སྦྱངས་པ་དཔྱིས་ཕྱིན་པར་མཛད་པས། ཀུན་མཁྱེན་བླ་མའི་ཐུགས་མཉེས་ཏེ་སྙན་ཚིག་ཕྲེང་བའི་ལམ་ནས་བསྔགས་བརྗོད་དང་བཅས་བརྡ་སྤྲོད་ཀུན་བཤད་ཀྱི་མཚན་ལ་ང༷ག་དབ༷ང་དབྱ༷ངས་ལྡ༷ན་དགྱེ༷ས་པ༷འི་བློ༷་གྲོ༷ས་ཞེས་ལྔ་རིག་མཁས་པའི་ཁྲི་འཕང་ལ་མངའ་གསོལ་མཛད་ཅིང་མཚན་སྙན་གྲགས་པའི་འབྲུག་སྒྲ་ཕྱོགས་སུ་ལྡིར།
དགུང་ལོ་ཉི་ཤུའི་སྟེང་སླར་ཡང་གསེར་ལྗོངས་ཡུལ་ཏུ་བྱོན་ཏེ་བོན་བརྒྱ་བླ་རབས་རིམ་བྱོན་གྱི་གདན་ས་བསྐྱར་བཞེངས་དང་བསྙེན་སྒྲུབ་སྒོམ་པའི་ཉམས་ལེན་རྒྱུན་སྐྱོང༌། ཕྱོགས་འདུས་ཀྱི་སློབ་བུའི་ཚོགས་ལ་འཆད་ཁྲིད་བསྐྱངས་པ་སོགས་དམ་པའི་མཛད་སྤྱོད་འཁོར་ལོ་གསུམ་དང་མ་འབྲལ་བར་བསྟན་འགྲོའི་ལས་དོན་རླབས་ཆེན་ཕྲག་ཏུ་བཞེས། བཅོས་བསྒྱུར་སྐབས་སུ་ཉེས་མེད་ཉེས་འདོགས་ཀྱིས་ཁྲིམས་རྭར་བཅུག་ནས་ལོ་ངོ་དུ་མའི་རིང་ལ་བོན་སྔགས་བན་གསུམ་གྱི་སྐྱེས་བུ་རྣམས་དང་ལྷན་བཞུགས་བྱས། དེ་ཡང་མདོ་ལས། ལུས་དང་སྲོག་གི་དོན་ཕྱིར་ཡང༌། །འགྲོ་བ་སེམས་ཅན་དོན་མི་བོར། །ཞེས་སྲོག་ཉེན་ལ་མ་འཛེམ་པར་རྒྱལ་ཁབ་ལས་བྱེད་མི་སྣའི་ཚེ་སྲོག་བསྐྱབས་པར་སྐྱོན་མེད་ལྷོད་ཡང་གི་རང་དབང་ཐོབ། རིག་གསར་སྐབས་ཀྱི་རླུང་འཚུབ་དྲག་པོའི་ཁྲོད། ངེས་མེད་ཀྱི་ཡུལ་ཁམས་འགྲིམས་ཏེ་འཁྱགས་ལྟོགས་བཀྲེས་སྐོམ་གྱི་སྡུག་བསྔལ་སྣ་ཚོགས་མྱོང་ན་ཡང༌། དམ་པའི་ཐུགས་ལ་སྐྱོ་སུན་དང་ཡོན་ཏན་ལ་ངོམས་པ་མེད་པར་ངེས་དོན་གྱི་བཤེས་གཉེན་དུ་མར་བསྟེན་ནས་བཀའ་པོད་རྣམ་ལྔར་སྦྱངས་པ་མཐར་ཕྱིན་ཏུ་མཛད་པ་སྟེ། བླ་ཆེན་དྲན་པའི་ཞལ་ནས། རྐྱེན་ངན་ཐམས་ཅད་ཐབས་མཁས་དགེ་བཤེས་ཡིན། །བར་ཆོད་ཐམས་ཅད་དགེ་སྦྱོར་བསྐུལ་མ་ཡིན། །རྣམ་རྟོག་ཐམས་ཅད་རང་གདངས་ཆེན་པོ་ཡིན། །ཞེས་པ་ཐུགས་ལ་བཀྲམས་ནས། སྐབས་སུ་གཞན་གྱིས་མི་མངོན་པར་བཞུགས་ཏེ་ལས་ལྡན་གྱི་སློབ་མའི་ཚོགས་ལ་ཆོ་གའི་ཕྱག་ལེན་དང་ལམ་ཁྲིད་རྒྱས་སྤྲོས། བོན་སྤྱོད་ཆོ་གའི་གླེགས་བམ་ཉི་ཤུ་ལྷག་ཙམ་ཕྱག་བྲིས་མཛད་དེ་སློབ་བུ་རྣམས་ལ་གནང་བ་མ་ཟད། བསྟན་འགྲོའི་དོན་ཆེན་དུ་དམིགས་ནས་ཤིང་པར་སྟོང་ཕྲག་གཉིས་ཙམ་བརྐོས་ཏེ་བསྟན་པ་རྗེས་བཞག་མཛད།
དགུང་ལོ་ཞེ་ལྔ་བ་ལྕགས་སྤྲེལ(སྤྱི་ལོ༡༩༨༠)ལོ་ཏང་གི་ཆོས་ལུགས་དད་མོས་སྲིད་ཇུས་རང་དབང་གིས་མངོན་འགྱུར་བྱས་ཐོག བསྟན་པ་ཐམས་ཅད་ཀྱི་བདག་པོ་༧ཀུན་གཟིགས་པཎ་ཆེན་སྐུ་ཕྲེང་བཅུ་བར་ཐུགས་བརྩེ་བས་མཇལ་འཕྲད་གནང༌། དམ་པ་ཁོང་ཉིད་ལུགས་གཉིས་ལ་མཁྱེན་དཔྱོད་ཡངས་ཤིང་སྡེ་སྣོད་ཀུན་ལ་སྤྱན་དཀྱུས་བཀྲ་བ། གཞན་དྲིང་མི་འཇོག་པའི་སྤོབས་པ་ལྡན་པ་སོགས་བསྟན་འཛིན་སྐྱེས་བུའི་རང་གཤིས་འདོར་མེད་དུ་གཟིགས་ནས། ཨ་ལགས་བོན་བརྒྱ་ཁྱོད་ཀྱིས་མཚོ་སྔོན་ཕྱོགས་ཀྱི་བོན་སྡེ་ཁག་གི་བདག་པོར་མཛོད་ལ། ཐུགས་མཐུན་ཁྲིམས་གཙང་གི་དགོན་སྡེ་ལེགས་པོ་ཞིག་གི་གཞི་ཟུངས་ཞེས་ཞལ་དབྱུང་བསྩལ་ཏེ་དམངས་སྒོར་སྟོང་ཕྲག་ལྷག་དང་རྟེན་སྐལ་བཀའ་མཆིད་བཅས་གནང་བས། འབྱུང་འགྱུར་དོན་ལ་ཡིད་ཆེས་དང་རྟེན་འབྲེལ་གྱི་སྒོ་འཕར་ཡངས་པོར་ཕྱེས་པ་ནི། རྗེ་གསང་དོན་རྣམ་འབྱེད་ལས། སེམས་ཅན་དོན་བྱ་མ་གཏོགས་པ། །རྒྱལ་བ་མཉེས་པའི་ཐབས་གཞན་མེད། །ཅེས་གསུངས་པ་ནང་བཞིན། ལོ་དེར་བསྟན་འགྲོ་སྐྱོབ་པ་རླབས་ཆེན་དུ་དམིགས་བཙལ་ཏེ། ཕན་བདེ་རྩ་ལག་ཀུན་གྱི་འབྱུང་གནས་རང་དགོན་དཔལ་གཤེན་བསྟན་སྨན་རི་བཤད་སྒྲུབ་སྨིན་གློལ་གླིང་གི་དགོན་སྡེ་སླར་གསོ་མཛད། དེ་ལ་བྱམས་འབུམ་ལས། རང་དོན་སྤངས་པས་གཞན་དོན་འགྲུབ། །གཞན་དོན་བྱས་པས་སངས་རྒྱས་མཉེས། །ཐུགས་རྗེ་ཆེ་བས་ཀུན་འདྲེན་འགྱུར། །ཞེས་པ་ལྟར། བཅའ་བ་ཕྱག་ལེན། འབུད་བརྡུང་རོལ་གསུམ། ཡིག་གཟུགས་ལྷ་བྲིས། བསླབ་པ་དོན་གཉེར། བཅའ་བཞིའི་སྒྲིག་ལམ། བསྙེན་སྒྲུབ་སྒོམ་པ། ལྟ་སྤྱོད་སྒོམ་འབྲས་སོགས་ཐུན་མོང་དང་ཐུན་མོང་མ་ཡིན་པའི་གནས་ཀུན་དཔལ་ལྡན་སྨན་རི་བའི་ལུགས་བཞིན་གཙང་ལ་རྨ་མེད་དུ་སྤེལ་བས་གཤེན་རབ་བསྟན་པའི་མཛེས་རྒྱན་དང་སྐལ་ལྡན་དད་པའི་མིག་རྒྱན་དུ་གྱུར།
ཤིང་བྱི་ལོར་རྔ་ལྗོངས་བོན་གྱི་འདུས་སྡེ་ཆེན་པོར་ཞབས་ཀྱིས་བཅགས་ཏེ། རྟོགས་ལྡན་ཡོངས་འཛིན་བཟོད་པ་རྒྱལ་མཚན་རིན་པོ་ཆེ་མཆོག་གི་ཞལ་སྔ་ནས་དང༌། སྣང་ཞིག་བྱ་འཕུར་བསྟན་འཛིན་རྒྱལ་མཚན་རིན་པོ་ཆེའི་ཞབས། རྒྱལ་ཚབ་རྒྱ་འོབས་བསྟན་འཛིན་དབང་རྒྱལ་རིན་པོ་ཆེ་སོགས་ཆེ་རྒུའི་གཙུག་རྒྱན་དུ་མའི་དྲུང་ནས། རྫོགས་ཆེན་ཀུན་ཏུ་བཟང་པོའི་སྙིང་ཐིག་གི་ཁྲིད་དང༌། མདོ་གཡུང་དྲུང་ཀློང་རྒྱས་ཀྱི་བཀའ་དབང༌། སྟག་ལྷའི་དབང་མཆོག་བྱེའུ་ཆུང་འཕར་མ་སོགས་དབང་ལུང་ཁྲིད་ཀྱི་གདམས་པ་མང་དུ་མནོས། སྣང་དགོན་བླ་གྲྭ་འདུས་སྤྱི་ཐུན་མོང་ནས་གསོལ་བ་བཏབ་པའི་ངོར། ཀུན་མཁྱེན་ཤར་རྫ་བའི་ཐུགས་ཀྱི་དགོངས་བཅུད་སྡེ་སྣོད་རིན་པོ་ཆེའི་མཛོད་རྩའི་ལུང་དང་བྱང་ཆུབ་ལམ་རིམ་དྲུག་ཅུ་བའི་ཞལ་ཁྲིད་ཞིབ་རྒྱས་སུ་གནངས་པ་སོགས་བོན་འབྲེལ་གསེར་གྱི་ཐག་པ་དམ་པོར་སྒྲིལ་ཞིང་སྣོད་ལྡན་སློབ་བུས་ས་སྟེང་བཀང་བར་བྱས།
དགུང་ལོ་དོན་བཞི་བཞེས་པ་ས་བྱི་ལོར་བསྟན་དང་འགྲོ་བའི་བདེ་སྐྱིད་ཐུགས་ལ་ཉར་ཏེ། རང་དགོན་སྨན་རི་བཤད་སྒྲུབ་སྨིན་གྲོལ་གླིང་གི་ཤར་ཕྱོགས་མངོན་པར་དགའ་བའི་མདུན་རིའི་སྟེང་དུ་བཀྲ་ཤིས་སྒོ་མང་གི་མཆོད་རྟེན་ཆེན་མོའི་རྨང་གཞི་ལེགས་པར་བཏིངས་པ་སྟེ། མདོ་ལས། སངས་རྒྱས་འགྲོ་བའི་དོན་ལ་སྐུ་མི་འཕང་། །ཞེས་གསུངས་པ་ལྟར། སྐུ་ངལ་དང་ཐུགས་ཚེགས་ལ་མ་འཛེམ་པར་འཛམ་གླིང་ཞི་བདེ་དང་། རང་བྱུང་གནོད་འགོག དམངས་ལ་བདེ་སྐྱིད་བཅས་ཀྱི་ཆེད་དུ་ལྕགས་སྟག་ལོར་མཆོད་རྟེན་ཆེན་མོ་ཕྱི་ཡི་རྣམ་པ་བཟོ་བཀོད་ཁྱད་དུ་མཚར་པ་ལྷ་མི་དད་པའི་བསོད་ནམས་ཀྱི་དཔལ་དུ་བརྗིད་ཆགས་བྱིན་ལྡན་དུ་མངོན་པར་བཞེངས་གྲུབ་པ་ཡིན་ནོ། །
གཞན་ཡང་སྔ་རྗེས་སུ་སངས་རྒྱས་ཐམས་ཅད་ཐུགས་དགོངས་རོ་གཅིག་ཏུ་རྟོགས་ཤིང་རྒྱལ་བསྟན་ཀུན་གྱི་དགོངས་པ་འགལ་མེད་དུ་གཟིགས་ནས་༧གོང་ས་པཎ་ཆེན་ཐམས་ཅད་མཁྱེན་པའི་ཞབས་དང༌། ཤར་སྐྱབས་མགོན་སྐལ་ལྡན་རྒྱ་མཚོ་སྐུ་ཕྲེང་བདུན་པ། ལཱ་མོ་ཡོངས་འཛིན་བློ་བཟང་མཁས་གྲུབ་རྒྱ་མཚོ། ལབ་བསོད་ནམས་བྱང་ཆུབ་རྩེ་མོ། གྲུབ་དབང་སེམས་དཔའ་རིན་པོ་ཆེ་སོགས་ལས། དཔལ་ལྡན་དུས་ཀྱི་འཁོར་ལོའི་དབང་ཆེན་དང་བདེ་གསང་འཇིགས་གསུམ། ཡོན་ཏན་མཛོད་རྩ་འགྲེལ། སྤྱོད་འཇུག་ཆེན་མོ་སོགས་ཀྱི་ཞལ་ལུང་ལེགས་པར་གསན་པས་ན། རྗེ་བཙུན་བྱང་པ་ཁྲོ་འབྲུག་གི་ཞལ་ནས། བདེ་བར་གཤེགས་པའི་གསུང་རབ་ཀུན། །རང་རྒྱུད་འདུལ་བའི་དོན་དུ་གསུངས། །ཞེས་པ་ལྟར། དེང་སང་གངས་རིའི་ཁྲོད་ན་རིས་མེད་ཀྱི་གྲུབ་མཐའ་སྤེལ་ཞིང་རང་གཞན་ཀུན་གྱི་ལུགས་ལ་གཟིགས་རྒྱ་ཡངས་པ་རྒྱུད་ལུང་མན་ངག་གི་གཏེར་ཆེན་འཛིན་པའི་ཡིད་བཞིན་ནོར་བུ་ལྟར་གྱུར་བ་ནི་དམ་པ་འདི་ཉིད་གཅིག་པུར་འཁུམས་སོ། །
ཁོང་གིས་མཛད་པའི་གསུང་རབ་དྲི་མ་མེད་པའི་ལྗགས་རྩོམ་ལ། བླ་མའི་རྣལ་འབྱོར་བྱིན་རླབས་གཏེར་ཆེན། ཉམས་ལེན་ཀུན་མཁྱེན་ཞལ་གྱི་བདུད་རྩི། ལམ་བསྡུས་ཐར་ལམ་གསལ་བའི་མེ་ལོང༌། ལམ་ཁྲིད་ཐམས་ཅད་མཁྱེན་པའི་ལམ་བཟང༌། སེམས་ཀྱི་རྣམ་བཞག་ཡིད་ཀྱི་མུན་སེལ། ཀ་རྩོམ་ཕྱོགས་བསྒྲིགས་དབྱངས་ཅན་བཞད་སྒྲ། རིས་མེད་བསྟན་རྩིས་མུན་སེལ་སྒྲོན་མེ། བོན་གྱི་བསྟན་འབྱུང་ཤེལ་གྱི་རྒྱང་མཐོང༌། ཉམས་མགུར་དང་བློ་སྦྱོང་གི་སྐོར། ས་བཅད་དང་གྲངས་འདྲེན་གྱི་སྐོར། རྣམ་ཐར་དང་བརྡ་ཡིག་གི་སྐོར། ཆོ་ག་དང་ཟིན་བྲིས་ཀྱི་སྐོར། དྲི་བ་དང་དྲིས་ལན་གྱི་སྐོར། ཆབ་ཤོག་དང་དོགས་དཔྱོད་ཀྱི་སྐོར། དཔྱད་རྩོམ་དང་ཡིག་གཟུགས་ཀྱི་སྐོར་སོགས་གླེགས་བམ་བརྒྱད་ཙམ་བཞུགས། གསུང་སྐྱེས་བུ་སློབ་ལ་ཡང༌། ཇི་སྐད་དུ། ལུང་དྲུག་ལས། བོན་གྱི་སྐུ་ལས་གཡོ་མེད་ཀྱང༌། །རིག་པའི་འོད་ཟེར་ཀུན་སྤྲོས་ནས། །འགྲོ་བ་མ་ལུས་བདེ་ལ་བཀོད། །ཅེས་གསུངས་པ་ལྟར། བོད་ཡུལ་སྟོད་སྨད་བར་གསུམ་ནས་བྱོན་པས་བསྟན་འགྲོའི་དོན་ཆེན་མཛད་པའི་བླ་སྤྲུལ། སྡེ་སྣོད་རྒྱ་མཚོར་འཇུག་པའི་མཁན་སློབ། བཀའ་པོད་རྣམ་ལྔ་ཆུབ་པའི་དགེ་བཤེས། བསླབ་གསུམ་རྣམ་པར་དག་པའི་བཙུན་པ། གསང་ཆེན་རིག་པ་འཛིན་པའི་སྔགས་འཆང༌། ཕན་བདེ་སྲིད་དོན་གཉེར་བའི་ལས་བྱེད། ཤེས་བྱ་སྦྲང་རྩི་རོལ་བའི་སློབ་བུ། སྡིག་སྤོང་དགེ་བཅུ་སྒྲུབ་པའི་མི་སྐྱ་སོགས་རྒྱ་བོད་སོག་གསུམ་དང་རྒྱལ་ཁབ་ཕྱི་ནང་ཀུན་ནས་འོང་བའི་སློབ་བུ་བགྲང་ལས་འདས་པ་བྱུང༌།
མདོར་ན་དམ་པ་གང་ཉིད་མདོ་སྨད་བྱང་བརྒྱུད་ཀྱི་གཡུང་དྲུང་བསྟན་པའི་བདག་ཉིད་དང༌། སྨན་རི་བཤད་སྒྲུབ་སྨིན་གྲོལ་གླིང་གི་དགོན་བདག རེབ་གོང་བོན་མང་ཕུར་ཐོགས་སྟོང་དང་དགུ་བརྒྱའི་བསྟན་བདག་བཅས། སྲིད་ཕྱོགས་ནས་ཀྱང་སྔ་རྗེས་སུ། རྨ་ལྷོ་ཁུལ་མི་རིགས་དགེ་འོས་སློབ་གྲྭའི་ཞིབ་འཇུག་པ་དང༌། རེབ་གོང་རྫོང་སྲིད་གྲོས་ཀྱི་ཀྲུའུ་ཞི་གཞོན་པ། ད་ལྟ་མཚོ་སྔོན་ནང་བསྟན་མཐུན་ཚོགས་ཀྱི་རྒྱུན་ལས་ཨུ་ཡོན་དང༌། རྨ་ལྷོ་ཁུལ་སྲིད་གྲོས་ཀྱི་རྒྱུན་ལས་ཨུ་ཡོན། རྒྱལ་སྤྱི་བོད་རིག་པའི་གྲོས་ཚོགས་ཐེངས་དགུ་བ་དང༌། བཅུ་བ། བཅུ་གཅིག་པ་བཅས་སུ་ཕེབས་ནས་དཔྱད་རྩོམ་སྒྲོགས་གླེང་དང༌། ཉམས་མྱོང་བརྗེ་རེས་སུ་སྤེལ་བས་མཁས་པའི་སྙན་པ་ས་སྟེང་ཀུན་ཏུ་ཁྱབ་བཞིན་པར་མ་ཟད། ཐོས་དོན་རང་རྒྱུད་ལ་སྦྱར་ཞིང་སྒོམ་རྟོགས་ཉམས་བཞེས་སུ་མཛད་དེ་སྤངས་རྟོགས་ཡོན་ཏན་ལ་མངའ་བརྙེས་ཤིང༌། མདོ་སྔགས་བོན་གྱི་བཤད་སྒྲུབ་ཟུང་འབྲེལ་གྱིས་བསྟན་པའི་དར་ཆེན་ནམ་མཁའ་ཇི་སྲིད་བར་གཡོ་མེད་དུ་སྒྲེང་བཞིན་བཞུགས་ལགས་སོ། །
ཞེས་པའི་རྣམ་ཐར་ཉུང་བསྡུས་འདི་ཡང་དམ་པ་གང་གི་བཀའ་འབངས་ཡོངས་ཀྱི་ཐ་ཤལ་དུ་གྱུར་བ་གཤེན་གྱི་དགེ་སྦྱོང་ཚུལ་ཁྲིམས་བསྟན་པ་འབྲུག་གྲགས་ཀྱིས་གངས་ཏི་སེ་བོན་གཞུང་རིག་མཛོད་ཁང་དུ་སུག་བྲིས་བགྱིས་པའོ། །


text:
བོད་ཀྱི་ན་གཞོན་ཉམས་ཞིབ་པའི་ཚོགས་འདུ་ཐེངས་གསུམ་པ།
རྒྱ་དཀར་ནག་གཉིས་བར་གྱི་ས་མཚམས་རྩོད་རྙོག་གི་ཁྲོད་ནས་བོད་པ་ལ་གོ་སྐབས་རག་ཡོད་པ་དང་། བོད་པའི་ཉམས་ཞིབ་པ་རྣམས་ཀྱིས་དེའི་སྐོར་ལ་ག་འདྲ་ཡིན་མིན་ཐོག་རྩོམ་འབྲི་དགོས་པ། འབྲོག་ལམ་བོད་ཀྱི་ལག་པ་དང་། འབྲུག་དང་ཨ་རུ་ན་ཅལ་འཛུབ་མོ་ཡིན་སྐོར་བཅས་སྲིད་སྐྱོང་བློ་བཟང་སེང་གེས་གསུངས་སོང་།
ཟླ་འདིའི་ཕྱི་ཚེས་༡༦ ཉིན་གྱི་སྔ་དྲོར་བོད་ཀྱི་སྲིད་བྱུས་ཉམས་ཞིབ་ཁང་གི་གོ་སྒྲིག་འོག བོད་ཀྱི་ན་གཞོན་ཉམས་ཞིབ་པའི་ཚོགས་འདུ་ཐེངས་གསུམ་པའི་དབུ་འབྱེད་མཛད་སྒོ་དྷ་སའི་ཉེ་འཁྲིས་ས་རྭ་བོད་ཀྱི་མཐོ་རིམ་སློབ་གཉེར་ཁང་དུ་འཚོགས་ཡོད་པ་དང་། སྐུ་མགྲོན་གཙོ་བོ་རུ་དབུས་བོད་མིའི་སྒྲིག་འཛུགས་ཀྱི་སྲིད་སྐྱོང་བློ་བཟང་སེང་གེ་དང་། དམིགས་བསལ་སྐུ་མགྲོན་རྒྱལ་སྤྱིའི་ཐེབས་རྩ་ཁང་གི་ཉམས་ཞིབ་པ་རྒན་པ་དང་རྒྱ་གར་གྱི་དམག་དཔོན་ཟུར་པ་ཝི་ནོཌ་ཨ་ནན་ཌི། རིགས་ལམ་སློབ་གཉེར་ཁང་གི་འགན་འཛིན་དགེ་བཤེས་སྐལ་བཟང་དགྲ་འདུལ། བོད་ཀྱི་སྲིད་ཇུས་ཉམས་ཞིབ་ཁང་གི་འགན་འཛིན་ཐུབ་བསྟན་བསམ་འཕེལ། འགན་འཛིན་གཞོན་པ་བསྟན་འཛིན་ལེགས་བཤད་བཅས་ཕེབས་འདུག
བོད་ཀྱི་ན་གཞོན་ཉམས་ཞིབ་པའི་ཚོགས་འདུ་ཐེངས་༣ པ་དེ་ཕྱི་ཚེས་༡༦ ནས་༡༨ བར་ཉིན་གསུམ་རིང་འཚོགས་ཀྱི་ཡོད་ཅིང་། མཐོ་སློབ་ཁག་༡༥ ནས་ཁྱོན་ཚོགས་བཅར་བ་༤༠ ཡས་མས་འདུག ཚོགས་འདུ་ཉིན་དང་པོར་རྒྱ་ནག་གཞུང་གིས་བོད་ལ་འཛིན་པའི་སྲིད་བྱུས་དང་། བོད་ནང་གི་བོད་མི་དང་འབྲེལ་བའི་གནད་དོན། ཉིན་གཉིས་པར་བཙན་བྱོལ་ནང་གི་བོད་མིའི་དཀའ་གནད་དང་གདོང་ལེན། ཉིན་གསུམ་པར་བོད་དང་བཙན་བྱོལ་བོད་མིར་འབྲེལ་བའི་བརྗོད་གཞི་གཞན་ཁག་བཅས་ཀྱི་ཐོག་ལ་གཏམ་བཤད་དང་བགྲོ་གླེང་བྱ་རྒྱུ་ཡིན་པ་རེད།
མཛད་སྒོའི་སྐབས་སྲིད་སྐྱོང་བློ་བཟང་སེང་གེས་སྐུ་མགྲོན་དང་། ཚོགས་བཅར་བ། ཟུར་ཉན་པ་སོགས་མཛད་སྒོའི་ཐོག་ཕེབས་མཁན་ཚང་མར་འཚམས་འདྲི་དང་སྦྲགས། ཁོང་ཚོགས་འདུའི་ཐོག་ཕེབས་ནས་ཉམས་ཞིབ་པ་རྣམས་ལས་གཏིང་ཟབ་པ་དང་། དོན་སྙིང་ལྡན་པ་གང་ཡང་བརྗོད་རྒྱུ་མེད་ཀྱང་། བོད་ཀྱི་སྲིད་ཇུས་ཉམས་ཞིབ་ཁང་དང་ན་གཞོན་ཉམས་ཞིབ་པ་རྣམས་གལ་ཆེན་པོ་རུ་བརྩིས་ནས་ལོ་ལྟར་ཚོགས་འདུའི་ཐོག་ཕེབས་པ་ཡིན་སྐོར་གསུངས་སོང་ལ། དེ་བཞིན་ཁོང་གིས་དེ་སྔོན་གྱི་བོད་ཀྱི་ན་གཞོན་ཉམས་ཞིབ་པའི་ཚོགས་འདུ་ཐེངས་གཉིས་ཀའི་ཐོག་ལ་ཞུས་པ་ལྟར། ལོ་གསུམ་བཞི་ནང་ཚུད་ལ་རྒྱལ་སྤྱིའི་བོད་རིག་པའི་ཚོགས་འདུ་ཐེངས་རེ་འཚོགས་ཀྱི་ཡོད་པའི་ཐོག་ཁོང་དེ་སྔོན་ཚར་གསུམ་བཞི་ལ་བཅར་མྱོང་ཡོད་ཀྱང་། དེའི་སྐབས་ལ་ཁོང་སྒེར་གྱི་ན་ཚ་ཆེ་ཤོས་བྱུང་བ་དེ་བོད་རིག་པའི་ཚོགས་བཅར་བའི་ནང་དུ། བོད་ཀྱི་ཆོས་རིག་གཞུང་སྐད་ཡིག་དང་། རྒྱལ་རབས་ལོ་རྒྱུས་སོགས་བོད་དོན་དང་འབྲེལ་བའི་དགེ་རྒན་དང་སློབ་དཔོན་ཆེན་མོ་སོགས་ཉམས་ཞིབ་པ་བཞི་བརྒྱ་ལྔ་བརྒྱ་ཕེབས་ཀྱི་ཡོད་ཀྱང་། དེའི་ཁྲོད་ནས་བརྒྱ་ཆ་༩༠ མིན་ན། ༨༠ དེ་བོད་རིགས་མིན་པའི་མི་སྣ་རྐྱང་རྐྱང་ཡིན་པ་དང་། དེ་དག་གིས་བོད་དང་། བོད་པའི་ཆོས། ཆབ་སྲིད། རིག་གཞུང་། བདེ་འཇགས། གླུད་དང་གཏོར་མ་བཞག་སྟངས་ཡན་ཆད་གོ་མ་མྱོང་བ་དེ་འདྲ་མང་པོ་གསུང་པ་མ་ཟད། བླ་མའི་རྣམ་ཐར་ཡིན་ན་ཡང་གཏིང་ཟབ་པོ་གོ་མ་མྱོང་བ་དེ་འདྲ་གསུང་ཡོང་དུས། བོད་པ་ཞིག་གིས་ཉན་ཏེ་བསྡད་སྐབས་སེམས་ལ་ན་ཚ་ཧ་ཅང་ཆེན་པོ་སླེབས་ཀྱི་ཡོད་སྐོར་དང་། ཁོང་ཚོས་བཤད་པ་རྣམས་བོད་པས་ཉན་དགོས་པ་དེ་འདྲའི་དུས་ཚོད་ག་འདྲ་ཞིག་ཤར་བ་རེད་བསམ་བསམ་ཞིག་གི་ཐོག་ནས་བློ་ཕམ་བྱུང་སྐོར།
ཕྱི་རྒྱལ་བ་ཚོས་མི་ཚེ་ཧྲིལ་པོ་དེ་གནད་དོན་གཅིག་གི་ཐོག་ལ་ཉམས་ཞིབ་བྱས་ནས་རྒྱལ་སྤྱིའི་འབུམ་རམས་པའི་ལག་འཁྱེར་ཐོབ་སྟེ། རྩོམ་ཡིག་བྲིས་ནས་དཔེ་དེབ་བཏོན་པ་ལ་བརྟེན་ནས། བོད་རིག་པས་རྒྱལ་སྤྱིའི་ངོས་འཛིན་ཡོད་པའི་ཉམས་ཞིབ་པ་རྣམས་ཕེབས་རོགས་ཞེས་སྐད་གཏོང་བ་ལྟར། དེའི་ཆ་ཤས་བླངས་ཏེ་ཕེབས་པ་ཡིན་སྟབས་དེ་ལས་བློ་བསྐྱེད་ཆེན་པོ་ཐོབ་བྱུང་རུང་། བོད་དང་འབྲེལ་བའི་གནད་དོན་ཐོག་བོད་མི་མིན་པ་རྐྱང་རྐྱང་གིས་བཤད་འོང་དུས། ཕར་བཤད་རྒྱུ་དེ་ཚུར་བཤད་འོང་གི་འདུག་ཨ་བསམ་བསམ་ཡོང་གི་ཡོད་སྐོར། ཕྱི་རྒྱལ་བ་ཚོས་ཞིབ་འཇུག་གཏིང་ཟབ་པོ་དེ་འདྲ་བྱས་དུས། ང་ཚོ་བོད་པ་སྤྱི་དང་བཙན་བྱོལ་ནང་ནས་བོད་ཀྱི་ཆོས་རིག་དང་། སྐད་ཡིག རྒྱལ་རབས་ལོ་རྒྱུས་ཐོག་དེ་འདྲའི་ཉམས་ཞིབ་པ་ཐོན་དགོས་ཀྱི་ཡོད་སྐོར་གསུངས་སོང་ལ།
དེ་བཞིན་ཁོང་གིས་བོད་ཀྱི་སྲིད་ཇུས་ཉམས་ཞིབ་ཁང་བཙུགས་དགོས་དོན་གཙོ་བོ་གཅིག་བོད་རིག་པ་དང་། བོད་དང་འབྲེལ་བའི་ཐོག་ཉམས་ཞིབ་པ་མེད་ཐབས་བྲལ་བར་བསམ་ནས་བཙུགས་པ་ཡིན་སྐོར་གསུངས་སོང་། ཡང་ཁོང་གིས་“ང་ཚོས་ཉམས་ཞིབ་པ་ཚོར་དུས་རྟག་ཏུ་ག་རེ་ཞུ་ཡི་ཡོད་ཟེར་ན། དཔེར་ན། ད་ལྟ་སྐུ་ཞབས་ཝི་ནོཌ་ཨ་ནན་ཌིས་འབྲོག་ལམ་གྱི་སྐོར་ལ་གསུང་པ་རེད། འབྲོག་ལམ་དེ་བོད་དང་ཐད་ཀར་འབྲེལ་བ་ཡོད་པ་ཞིག་རེད། འབྲུག་འབྲས་ལྗོངས་བོད་ཀྱི་ས་ཆ་རེད། བརྗོད་གཞི་དེའི་སྐོར་ལ་འབྲི་ཐུབ་མཁན་དང་བཤད་ཐུབ་མཁན་ང་ཚོ་བོད་པ་ཐོན་དགོས་ཀྱི་ཡོད་རེད། རྒྱ་གར་གྱི་གསར་ལམ་ཁག་ནས་རྒྱ་གར་རྐྱང་རྐྱང་གིས་འབྲོག་ལམ་དང་འབྲོག་ལམ་ཞེས་སྒྲ་དག་ལ་མ་དག་ལ་གསུང་བསྡད་ཀྱི་ཡོད་རེད། རྒྱལ་སྤྱིའི་ཐོག་རྩོམ་འབྲི་མཁན་ཡང་ཕྱི་རྒྱལ་རྐྱང་རྐྱང་རེད། ཚེ་རིང་ཤཀྱ་ལགས་ཀྱིས་རྩོམ་ཞིག་བྲིས་འདུག་མ་གཏོགས་གཞན་བོད་པ་སུ་འདུག རྒྱ་ནག་གིས་ཧམ་བཤད་བྱས་ནས་ཁོ་རང་ཚོའི་ས་ཆ་ཡིན་ཞེས་ཐབས་ལམ་འདྲ་མིན་ལག་བསྟར་གྱི་ཐོག་ནས་འགྲོ་བསྡད་ཡོད་རེད། རྒྱ་གར་དང་ཁྱིམ་མཚེས་རྒྱལ་ཁབ་ཡིན་ཡང་བག་ཟོན་བྱས་ནས་གང་འདྲ་ལན་རྒྱག་དགོས་ན་བསམ་ནས་འགྲོ་བསྡད་ཡོད་རེད། དེའི་དཀྱིལ་ནས་སྡིངས་ཆ་བོད་པ་ལ་རག་པ་རེད། ད་ཐོན་དགོས་རེད། ང་ཚོའི་ཉམས་ཞིབ་པ་རྣམས་ཐོན་ནས་དེའི་སྐོར་ལ་ག་འདྲ་ཡིན་མིན་ཐོག་རྩོམ་འབྲི་དགོས་ཀྱི་ཡོད་ཀྱང་དེ་འདྲ་འབྲི་མཁན་ཡོད་མ་རེད། ང་ཚོ་བཙན་བྱོལ་ལ་སླེབས་ནས་རྗེས་མ་ལོར་ལོ་༦༠ ཟིན་གྲབས་ཡོད་རེད། གཞུག་མ་༦༠ ནང་ང་ཚོ་བོད་པ་དེ་འདྲ་འབྲི་མཁན་ཐོན་ནས་རྒྱ་གར་གསར་འགྱུར་བརྒྱུད་ལམ་ནང་ཐོན་ཐུབ་པ་བྱེད་དགོས་རེད། དེ་དང་དེ་བཞིན་རྒྱ་ནག་གི་སྤྱི་ཡོངས་ཀྱི་ཐབས་ཇུས་ག་རེ་རེད། ཨེ་ཤི་ཡ་སྤྱི་ཡོངས་ཐོག་ག་རེ་བྱེད་ཀྱི་ཡོད་རེད། རྒྱལ་སྤྱིའི་སྒང་ལ་ག་རེ་བྱེད་ཀྱི་ཡོད་རེད། དེའི་སྒང་ལ་ང་ཚོར་ཧ་ཅང་བཤད་རྒྱུ་ཡོད་རེད་བསམ་གྱི་འདུག ”ཅེས་དང་། རྒྱལ་སྤྱིའི་ཐོག་ནས་སི་རི་ཡ་ལྟ་བུ་གནད་དོན་གསར་པ་ལ་དོ་སྣང་མང་བ་བྱེད་ཀྱི་ཡོད་པ་དང་། བོད་པའི་གནད་དོན་དེ་ཕྱོགས་གཅིག་ནས་གནད་དོན་རྙིང་པ་ཆགས་ཀྱི་ཡོད་ཀྱང་། རྒྱལ་སྤྱིའི་དོ་སྣང་འགུག་ཕྱིར་གསར་པ་རུ་བསྒྱུར་ཐབས་སུ་ཁོང་གིས་ཕྱིའི་རྒྱལ་ཁབ་ཁག་ནང་། རྒྱ་ནག་འགོ་འཚོས་པ་ལ་དང་པོ་བོད་འགོ་འཚོས་དགོས་པའི་གཏམ་བཤད་བྱེད་ཀྱི་ཡོད་ཀྱང་། རྗེས་སུ་དེ་དག་གི་ཐོག་ལ་ཞིབ་འཇུག་གི་ཆེད་དེབ་ཅིག་དགོས་ཟེར་ན་ཁོང་ལ་མེད་སྟབས། ན་གཞོན་ཉམས་ཞིབ་པ་ཚོར་ཞིབ་འཇུག་གི་ཆེད་དེབ་ཅིག་གནང་རྒྱུའི་རེ་སྐུལ་ཞུ་དགོས་ཐུག་སྲིད་སྐོར། ཉམས་ཞིབ་པ་རྣམས་ཀྱི་རྩོམ་ཡིག་དང་གཏམ་བཤད་སོགས་ཀྱི་ལམ་ནས་བོད་ཀྱི་གནད་དོན་དེ་རྒྱལ་སྤྱིའི་གནད་དོན་དང་འབྲེལ་བ་ཡོད་པ་བཟོ་དགོས་སྐོར། འབྲོག་ལམ་བོད་ཀྱི་ལག་པ་དང་། འབྲུག་དང་ཨ་རུ་ན་ཅལ་འཛུབ་མོ་ཡིན་སྐོར་སོགས་གཏམ་བཤད་ཟབ་རྒྱས་གསུངས་སོང་།
ནེའུ་རུ་གཙུག་ལག་སློབ་གཉེར་ཁང་དུ་འབུམ་རམས་པའི་སློབ་གཉེར་བྱེད་མཁན་ཚོགས་བཅར་བ་རྫ་འཕྲིན་ལས་རྒྱ་མཚོ་ལ། ཚོགས་འདུའི་གཏམ་བཤད་ཀྱི་གཙོ་གནད་ག་རེ་ཡིན་མིན་བཅར་འདྲི་བྱས་པར།
“ངས་གཏམ་བཤད་བྱེད་རྒྱུ་དེ་བོད་ནང་གི་འབྲོག་པའི་སྐོར་ལ་རེད། དེ་ལབ་དུས་གཙོ་བོ་དེ་རྒྱ་ནག་གིས་༡༩༩༩ དང་༢༠༠༠ ལོ་ནས་༢༠༡༥ དང་༢༠༡༦ ལོ་ཙམ་གྱི་བར་ལ་བོད་ཀྱི་འབྲོག་པ་སྟོང་ཕྲག་མང་པོ་ཞིག་གནས་སྤོ་བྱས་ཚར་ཡོད་རེད། དེའི་རྒྱུ་མཚན་དེ་ཕྱོགས་གཅིག་ནས་འབྲོག་པ་རྣམས་རྗེས་ལུས་ཡིན་པ་དང་། ཁོར་ཡུག་ལ་གནོད་སྐྱེལ་གྱི་འདུག་ཟེར་ནས་སྤོ་ཡི་ཡོད་རེད་དེ། ཕྱོགས་གཞན་ཞིག་ནས་ཉེ་ཆར་རང་ལ་འབྲོག་པའི་རིག་གཞུང་དང་འབྲེལ་བ་ཡོད་པ། དཔེར་ན། འབྲོག་པའི་སྡོད་ས་སྦྲ་གུར་སོགས་ཡུལ་སྐོར་སྤྲོ་འཆམ་ས་ཚིགས་སུ་བསྐྱར་དུ་ཕུབས་ནས་འབྲོག་པའི་འཚོ་བ་དང་རིག་གཞུང་སྟོན་ཐབས་བྱེད་རྒྱུའི་སྲིད་ཇུས་གསར་པ་ཞིག་ལག་བསྟར་བྱེད་བཞིན་ཡོད་རེད། འབྲོག་པ་ཡག་པོ་མི་འདུག་ཟེར་ནས་གནས་སྤོ་བྱེད་བཞིན་དུ་འཛམ་གླིང་རྒྱལ་སྤྱི་ལ་བོད་མི་རིགས་དང་རིག་གཞུང་འཛིན་སྐྱོང་བྱེད་ཀྱི་ཡོད་ཟེར་ངོ་བོ་ཙམ་ཞིག་སྟོན་ཆེད་དུ་དེ་འདྲ་བྱེད་ཀྱི་ཡོད་རེད། དེར་བརྟེན་ད་ཐེངས་ཀྱི་ཚོགས་འདུའི་ནང་ཞིབ་འཇུག་གི་གྲུབ་དོན་དང་འབྲེལ་བའི་གཏམ་བཤད་བྱེད་རྒྱུ་དེ། བོད་ཀྱི་འབྲོག་པ་ཟེར་བ་དེ་ག་འདྲ་ཡིན་མིན་དང་། རྒྱ་ནག་གིས་འབྲོག་པའི་རིག་གཞུང་དངོས་གནས་དེ་འཛིན་སྐྱོང་དང་ཉར་ཚགས་བྱེད་ཀྱི་ཡོད་དམ། ཆབ་སྲིད་ཀྱི་རྩེད་མོ་རྩེ་ཡི་ཡོད་མེད་ཀྱི་ཐོག་ལ་ཡིན།”ཞེས་བརྗོད་སོང་།
ནེའུ་རུ་གཙུག་ལག་སློབ་གཉེར་ཁང་དུ་ཉེ་བའི་འབུམ་རམས་པའི་སློབ་སྦྱོང་བྱེད་མཁན་ཚོགས་བཅར་བ་པདྨ་ཆོས་སྒྲོན་ལ་ཉམས་ཞིབ་ག་རེ་བྱེད་ཀྱི་ཡོད་མེད་དང་། དེའི་རྒྱུ་མཚན་གང་ཡིན་དྲིས་པར།
“ངས་བལ་ཡུལ་ནང་གི་བོད་མི་སྐྱབས་བཅོལ་བའི་སྲིད་ཇུས་ཐད་ཉམས་ཞིབ་བྱེད་ཀྱི་ཡོད། ཉམས་ཞིབ་དེའི་ནང་ལ་རྒྱ་ནག་གི་ཤུགས་རྐྱེན་ཆེན་པོ་ག་ཚོད་ཡོད་མེད་དང་། དེའི་དབང་གིས་བལ་ཡུལ་བོད་པ་རྣམས་ལ་ཤུགས་རྐྱེན་ག་འདྲ་ཐེབས་ཀྱི་ཡོད་མེད་སོགས་ཡོད་རེད། དེའི་ཐོག་ཉམས་ཞིབ་བྱེད་དགོས་པའི་རྒྱུ་མཚན་ནི། གཅིག་ང་རང་གི་དགེ་རྒན་ལ་ཤུགས་ཆེན་པོ་རག་ལས་ཀྱི་ཡོད་སྟབས་རེད། ང་རང་གི་དགེ་རྒན་དེ་བལ་ཡུལ་གྱི་སྲིད་ཇུས་ཐོག་མཁས་དབང་རེད། དེའི་སྒང་ལ་བལ་ཡུལ་ལ་ཡོད་པའི་བོད་པ་རྣམས་ལ་དཀའ་ངལ་མང་པོ་འཕྲད་ནས་གནས་སྟངས་ཛ་དྲག་ཡིན་སྟབས། དེའི་སྐོར་ལ་ཉམས་ཞིབ་བྱས་ན་ཕན་ཐོགས་ཆེན་པོ་འདུག་བསམ་སོང་།།
གསར་འགོད་པ་བཀྲ་ཤིས་དོན་གྲུབ།


text:
ཨ་མདོ་རྔ་བ་ཐང་བསྐོར་ནས་ཡིན་པ་དང༌། ནུབ་བྱང་མི་རིགས་སློབ་གྲ་ཆེན་མོའི་ནང་སློབ་གཉེར་བྱེད་བཞིན་པའི་སློབ་མ། ཤར་དུང་རི་དུས་དེབ་ཀྱི་རྩོམ་སྒྲིག་པ་བཀྲ་ཤིས་རབ་བརྟན་ནམ། སྨྱུག་མིང་ལ་ཐེའུ་རང་ཟེར་བ་ཟླ་བ་བདུན་པའི་ཚེས་༢༦ ཉིན་རྒྱ་ནག་བདེ་འཇགས་མི་སྣས་འཛིན་བཟུང་བཀག་ཉར་གྱིས་ཟླ་གཅིག་རིང་འདྲི་བརྩད་ནན་མོ་བྱས་རྗེས་ཟླ་བ་བརྒྱད་པའི་ཚེས་༢༦་ཉིན་གློད་གྲོལ་བཏང་འདུག
དེ་ཡང་ཁོང་ཁྲིན་ཏུའུ་གྲོང་ཁྱེར་ནང་བཀག་ཉར་བྱས་ཡོད་པ་དང་། ཚེས་༢༦་ཉིན་འབྲེལ་མི་སྣ་ཞིག་གིས་རྗེས་ཕྱོགས་ཁོང་གིས་སྔར་བྱས་ཀྱི་ལས་དོན་དེ་རིགས་མི་སྒྲུབ་རྒྱུ་འགན་ལེན་བྱས་རྗེས་གློད་གྲོལ་བཏང་ཏེ་ད་ལྟ་རྩོམ་པ་པོ་ཐེའུ་རང་ཨ་མདོ་མཛོད་དགེ་ཐང་སྐོར་དུ་འབྱོར་ཡོད་འདུག
August, 2009
...now browsing by month
ཐེའུ་རང་གློད་འདུགFriday, August 28th, 2009
ཨ་མདོ་རྔ་བ་ཐང་བསྐོར་ནས་ཡིན་པ་དང༌། ནུབ་བྱང་མི་རིགས་སློབ་གྲ་ཆེན་མོའི་ནང་སློབ་གཉེར་བྱེད་བཞིན་པའི་སློབ་མ། ཤར་དུང་རི་དུས་དེབ་ཀྱི་རྩོམ་སྒྲིག་པ་བཀྲ་ཤིས་རབ་བརྟན་ནམ། སྨྱུག་མིང་ལ་ཐེའུ་རང་ཟེར་བ་ཟླ་བ་བདུན་པའི་ཚེས་༢༦ ཉིན་རྒྱ་ནག་བདེ་འཇགས་མི་སྣས་འཛིན་བཟུང་བཀག་ཉར་གྱིས་ཟླ་གཅིག་རིང་འདྲི་བརྩད་ནན་མོ་བྱས་རྗེས་ཟླ་བ་བརྒྱད་པའི་ཚེས་༢༦་ཉིན་གློད་གྲོལ་བཏང་འདུག
རེབ་གོང་སྒྱུ་རྩལ།Wednesday, August 26th, 2009
རེབ་གོང་སྒྱུ་རྩལ་ནི་བོད་གྱི་སྲོལ་རྒྱུན་ཐང་ཀ་དང༌། ལྡེབས་རིས། འཇིམ་བཟོ། ཤིང་བརྐོས་རི་མོ་བཅས་ཀྱི་བཟོ་རྩལ་ཁྱད་དུ་འཕགས་པ་ཞིག་ཡིན། དེ་ནི་རེབ་གོང་ཤོག་ཁག་བཅུ་གཉིས་ཀྱི་ནང་ཚན་ཙེ་ཁྲེ་བཞི་ཡ་གྱལ། རེབ་གོང་རོང་བོ་དགོན་ཆེན་གྱི་བྱང་ཕྱོགས་སུ་ཀེ་ལོ་མེ་ཀྲར་བདུན་ཙམ་གྱི་མཚམས་སུ་གྲོང་སྡེ་ཞིག་ཡོད་པ་དེའི་མིང་ལ་སེང་གེ་གཤོངས་ཟེར། གྲོང་སྡེ་དེ་ནི་ནང་ཚན་གསུམ་དུ་དབྱེ་ཡོད་པ་ནི་སེང་གེ་གཤོངས་ཡར་འགོ་དང༌། མར་འགོ རྒྱ་ཚང་མ་བཅས་ཡིན། གྲོང་སྡེ་དེའི་ནང་སྐྱེས་པ་ཞིག་ཡིན་ཕྱིན་བོད་ཀྱི་སྲོལ་རྒྱུན་ཐང་ཀ་དང། ལྡེབས་རིས། འཇིམ་བཟོ། ཤིང་བརྐོས་རི་མོ་སོགས་བཟོ་བཀོད་མི་ཤེས་མཁན་ཕལ་ཆེར་མེད་ཞེས་བརྗོད་ཆོག ཡིན་ནའང་གྲོང་སྡེ་དེའི་ཡུལ་མའི་མཆེད་ཁུངས་སྐོར་ལ་རེབ་གོང་གི་གྲོང་སྡེ་གཞན་དང་མི་འདྲ་བའི་རྩོད་གླེང་བྱེད་བཞིན་ཡོད་པས་མཁྱེན་ཡངས་པ་གང་མང་གིས་གྲོང་སྡེ་དེའི་སྐོར་ལ་དཔྱད་རྩོམ་མང་པོ་བྲིས་ཡོད་པ་རེད། དེའི་རྒྱུ་ རྩོམ་ཡིག་ཆ་ཚང་ལ་གཟིགས་རོགས། »
ང་ལ་རྨི་ལམ་ཞིག་ཡོད།Wednesday, August 12th, 2009
བསྒྱུར་མཁན་གྱི་མཆན།
དེ་ཡང་སློབ་དཔོན་མར་ཊིན་ལུ་ཐར་ཁིན་མཆོག་ནི་འཚེ་མེད་ཞི་བའི་ཐབས་ལམ་ལ་ཡིད་ཆེས་བརྟན་པོའི་ངང་སྤྱི་འབངས་ཀྱི་ཐོབ་ཐང་རྩོད་ལེན་གནང་མཁན་ཞིག་ཡིན་ལ། ༡༩༦༣ལོའི་ཟླ་བ་ ༨་ཚེས་༢༨་ཉིན་ཨ་རིའི་རྒྱལ་ས་ཝ་ཤིན་ཊོན་གྱི་རྒྱལ་ཡོངས་ཐང་ཆེན་དུ་མི་གྲངས་ཉིས་འབུམ་ལྷག་གིས་སྤྱི་འབངས་ཀྱི་ཐོབ་ཐང་རྩོད་ལེན་ཆེད་ཞི་བའི་གོམ་བགྲོད་གནང་སྐབས། སློབ་དཔོན་མར་ཊིན་ལུ་ཐར་ཁིན་གྱིས་ ༼ང་ལ་རྨི་ལམ་ཞིག་ཡོད།༽ཅེས་པའི་གསུང་བཤད་གནང་ཡོད། གསུང་བཤད་འདི་ནི་ཕལ་ཆེར་སློབ་དཔོན་མར་ཊིན་ལུ་ཐར་ཁིན་གྱིི་སྙན་གྲགས་ཆེ་ཤོས་ཀྱི་གསུང་བཤད་དེ་ཡིན་ལ། འཛམ་གླིང་སྟེངའང་ཧ་ཅང་སྐད་གྲགས་ཆེ་བའི་གསུང་བཤད་ཅིག་ཡིན། རྩོམ་ཡིག་ཆ་ཚང་ལ་གཟིགས་རོགས། »
གཞོན་སྐྱེས་རྩོམ་པ་པོ་ཞིག་འཛིན་བཟུང༌།Tuesday, August 11th, 2009
ཨ་མདོ་རྔ་བ་ཐང་བསྐོར་ནས་ཡིན་པ་དང༌། ནུབ་བྱང་མི་རིགས་སློབ་གྲ་ཆེན་མོའི་ནང་སློབ་གཉེར་བྱེད་བཞིན་པའི་སློབ་མ། ཤར་དུང་རི་དུས་དེབ་ཀྱི་རྩོམ་སྒྲིག་པ་བཀྲ་ཤིས་རབ་བརྟན་ནམ། སྨྱུག་མིང་ལ་ཐེའུ་རང་ཟེར་བ་ཟླ་བ་བདུན་པའི་ཚེས་༢༦ ཉིན་རྒྱ་ནག་བདེ་འཇགས་མི་སྣས་འཛིན་བཟུང་བཀག་ཉར་བྱས་ཡོད་པ་རེད། རྩོམ་པ་པོ་ཁོང་གིས་ན་ནིང་བོད་མི་མང་གིས་རྒྱ་ནག་གཞུང་ལ་ངོ་རྒོལ་ལས་འགུལ་སྤེལ་བའི་སྐོར་གྱི་གནས་ཚུལ་བཀོད་པའི “ཁྲག་ཡིག” ཅེས་པའི་དེབ་ཅིག་བྲིས་ཡོད་པ་དང༌། དེའི་ནང་རྩོམ་པ་པོས་གསལ་བཤད་ཅིག་བྱས་པའི་ནང་བཀོད་དོན། དེབ་ཆུང་འདི་ནི་ཁོ་བོ་རང་ཉིད་ཀྱི་ན་ཚོད་དང༌། ཡོན་ཚད་ཀྱི་ངོས་ནས་བཤད་ན་འཕུད་རྒྱུ་སྔ་དྲགས་པའི་ལས་ཀ་ཞིག་ཡིན་སྲིད་མོད། ནམ་རྒྱུན་བླ་སྲོག་གི་ཕྱི་ནང་ཡོད་ཚད་ལ་ལྕག་ཚན་གྱིས་བྲབ་པའི་དམིགས་བསལ་བའི་ལོ་ཟླ་ཞིག་ གི་ངོས་ནས་བཤད་ན། ཅིས་ཀྱང་མི་བཤད་ཐུ་མེད་དུ་གྱུར་བའི་སྐད་ཆ་འབའ་ཞིག་ཏུ་ངེས་པས་ན། ཁོ་བོ་ནས་ཀྱང་སྨྲ་སྒོ་རང་ས་ནས་བསྡམས་ཏེ་འདུག་པ་ལས་སྨྲ་བ་གྲོལ་ཏེ་སུ་ཞིག་བཅད་པ་ཡིན་ན་རིན་དོད་ཆེ་བར་འདོད་པའི་གདམ་ག་ཞིག་ལ་འཕྲེང་ཏེ། ད་གཟོད་རང་གི་ན་ཚོད་ལས་ཀྱང་གཉོམ་ལག་མ་རྒྱས་པའི་དེབ་ཆུང་འདི་ཆེད་དུ་སྟོང་ལོ་ བརྒྱད་དགུ་གཉིས་ཀྱི་སོ་མཚམས་སུ་ཁྲག་གི་ཐིགས་པ་བཞིན་གཏར་བ་ལགས་སོ། ཞེས་བཀོད་འདུག རྩོམ་པ་པོ་བཀྲ་ཤིས་རབ་བརྟན་ནམ།་ ཐེའུ་རང་གར་སོང་ཆ་མེད་དུ་གྱུར་ཡོད་པའི་སྐོར་ལ་བོད་ནང་གི་མི་ཞིག་དང་། ཁྲིམས་རྩོད་པ་བླ་མ་སྐྱབས་གཉིས་དང་མཉམ་དུ་གླེང་མོལ་བྱས་པར་ཉན་ན་སྦྲེལ་ཐག་འདིར་མཐུད་རོགས།
http://www.rfa.org/tibetan/chediklaytsen/amdolaytsen/rawanggilentek/tibetan-writer-disappeared-08112009121136.html
སྲིད་འཛིན་དྲན་རྟེན་ཁང༌།Friday, August 7th, 2009
ང་རང་ཨ་རིའི་རྒྱལ་སའི་གྲོང་ཁྱེར་ནང་དུ་བསྡད་ནས་ལོ་བཅུ་གཅིག་ལྷག་འགོར་ཡོད་ལ། དེའི་རིང་འཛམ་གླིང་གི་ས་ཕྱོགས་གང་ས་ནས་བལྟ་བསྐོར་དུ་གྲོགས་པོ་སུ་འདྲ་ཞིག་ཡོང་ནའང་། རང་གི་ཐུབ་ཚོད་ཀྱིས་གྲོང་ཁྱེར་འདིའི་ནང་ཁྲིད་ནས་ཤེས་ཚོད་ཀྱིས་འགྲེལ་བཤད་རེ་རྒྱག་གིན་ཡོད། དེ་རིང་ངས་འདི་ནས་གྲོང་ཁྱེར་འདིའི་ནང་ཕེབས་མ་མྱོང་ཡང་ཟིན་བྲིས་འདིའི་ནང་ཕེབས་བཞིན་པའི་གྲོགས་པོ་ཚོར་གྲོང་ཁྱེར་འདིའི་ནང་ཡོད་པའི་ཨ་རིའི་སྲིད་འཛིན་གསུམ་པ་ཐོ་མ་སི་འཇར་ཕུ་སན་གྱི་དྲན་རྟེན་ཁང༌ངོ་སྤྲོད་མདོར་བསྡུས་ཞིག་བྱེད་འདོད་བྱུང།
ཨ་རི་སྲིད་འཛིན་(1801-1809) གསུམ་པ་ཐོ་མ་སི་འཇར་ཕུ་སན་ (Thomas Jefferson 1743-1826) གྱི་དྲན་རྟེན་ཁང༌ནི་རྒྱལ་ས་ཝ་ཞིན་ཏོན་དུ་ཡོད། དྲན་རྟེན་ཁང་འདི་༡༩༣༩ ལོར་གསར་བཞེངས་འགོ་བཙུགས་ཀྱིས་༡༩༤༢ ཡོངས་སུ་འགྲུབ། དྲན་རྟེན་ཁང་འདིའི་ནང་དུ་ཟངས་ཀྱི་བཟོས་པའི་སྲིད་འཛིན་ཐོ་མ་སི་འཇར་ཕུ་སན་གྱི་སྐུ་འདྲ་ཆེན་པོ་ཞིག་ཡོད། ཨ་རི་སྲིད་འཛིན་ཐོ་མ་སི་འཇར་ཕུ་སན་ནི་༡༧༧༦་ལོར་ཨ་རིའི་རང་བཙན་གསལ་བསྒྲགས་འབྲི་མཁན་ཡིན་ལ། ཁོང་ནི་ཆབ་སྲིད་པ་དང་བསམ་བློ་བ་གལ་ཆེན་ཞིག་ཡིན།
ཨ་རིའི་གཞུང་གྲུབ་སྟངས་ཀྱི་རྨང་གཞིའི་བསམ་བློ་གལ་ཆེན་ཁག་ཅིག་ཁོང་གིས་བྲིས་པའི་ཨ་རིའི་རང་བཙན་གསལ་བསྒྲགས་ལས་བྱུང་ཡོད། དཔེར་ན། མི་ཚང་མ་འདྲ་མཉམ་ཡིན་ཟེར་བ་དང༌། དེ་བཞིན་མི་ཚང་མ་འཚོ་གནས་དང༌། རང་དབང་། བདེ་སྐྱིད་འཚོལ་བརྙེགས་བྱེད་ཆོག་པའི་ཐོབ་ཐང་དང་མཉམ་དུ་སྐྱེས་ཡོད་པ་རེད། ཞེས་པ་སོགས་ནི་ཐོ་མ་སི་འཇར་ཕུ་སན་གྱི་བསམ་བློ་ཡིན། ཁོང་ནི་གསར་འགོད་རང་དབང་ལ་ཧ་ཅང་མཐོང་ཆེན་བྱེད་མཁན་ཞིག་ཡིན། སྐབས་ཅིག་ཁོང་གིས་གསུངས་དོན། “གལ་ཏེ་སྲིད་གཞུང་ཡོད་ཀྱང་གསར་ཤོག་མེད་པ་དང༌། ཡང་ན་གསར་ཤོག་ཡོད་ཀྱང་སྲིད་གཞུང་མེད་པ་གཉིས་ལས་འདེམས་ཁ་སྤྲད་པ་ཡིན་ན། ངས་ཐེ་ཚོམ་གང་ཡང་མེད་པར་ གསར་ཤོག་ཡོད་ཀྱང་སྲིད་གཞུང་མེད་པ་དེ་འདེམས་ངེས་ཡིན། ཡིན་ནའང་མི་ཚང་མར་གསར་ཤོག་དེ་ཐོབ་ཐུབ་པ་དང་དེ་ཀློག་ཐུབ་པའི་ནུས་པ་ཡོད་དགོས།” ཞེས་གསུངས་ཡོད་པ་རེད།
རྩོམ་པ་པོ་ཞིག་བོར་ཐལ།Saturday, August 1st, 2009
བོད་ནང་གི་དྲ་བ་དང་ཟིན་བྲིས་གང་མང་ནང་ཐེའུ་རང་གི་སྐོར་ལ་སྙན་ངག་དང་སེམས་ཚོར་མང་པོ་ཞིག་བྲིས་འདུག ངས་ཤེས་ཚོད་ལ་ཁོང་ནི་ཨ་མདོ་རྔ་བ་ཐང་བསྐོར་ནས་ཡིན་པ་དང༌། ནུབ་བྱང་མི་རིགས་སློབ་གྲ་ཆེན་མོའི་ནང་སློབ་གཉེར་བྱེད་བཞིན་པའི་སློབ་མ་ཞིག་རེད་ལ། ཤར་དུང་རི་དུས་དེབ་ཀྱི་རྩོམ་སྒྲིག་པའང་རེད།་
ཡང་ཁོང་གིས་ན་ནིང་གི་དོན་རྐྱེན་སྐོར་ལ་ཁྲག་ཡིག་ཅེས་པའི་དེབ་ཅིག་བརྩམས་ཡོད། སློབ་གསེང་སྐབས་ཕ་ཡུལ་དུ་ཡོད་ཀྱང་ཟླ་བ་འདིའི་ཚེས་༢༦་ཉིན་ནས་གར་སོང་ཆ་མེད་དུ་གྱུར་བ་རེད། དོན་དངོས་སུ་ཐེའུ་རང་ལ་ཅི་ཞིག་བྱུང་པ་རེད། ཁོང་སུས་འཇུས་པ་དང༌། ག་དུས་འཇུས་པ་རེད། འཇུ་དགོས་དོན་ཅི་རེད། དེ་བདེན་པ་ཡིནན་་ང་ཚོས་ཅི་ཞིག་བྱེད་དགོས་སམ། སེམས་ཚོར་ཙམ་མ་ཡིན་པར་གནས་ཚུལ་ངོ་མ་ཤེས་མཁན་ཚོས་གཤམ་གྱི་མཆན་ནང་གནས་ཚུལ་བཀོད་རོགས་ཞུ།


text:
by སྐྱེ་ཁམས་ཚོགས་པ། | Jan 26, 2018 | ཁོར་ཡུག་གསར་འགྱུར།, ཁོར་ཡུག་བརྙན་ཐུང་།མཚོ་སྔོན་པོའི་ནང་དུ་ཉ་རྒྱ་མང་པོ་བཙུགས་ཡོད་པ་རྣམས་ས་གནས་མི་མང་གིས་དང་བླང་གི་སྒོ་ནས་དྲ་རྒྱ་བླངས་ཏེ་ཉ་སྲུང་སྐྱོབ་བྱེད་བཞིན་པ་རེད། ཡུལ་རྣམས་ཀྱི་ཁོང་རྣམས་ཀྱི་ལས་འགུལ་འདི་ལ་མི་མང་གིས་རྒྱབ་སྐྱོར་ཡོང་བའི་འབོད་སྐུལ་ཞུས་འདུག...
by སྐྱེ་ཁམས་ཚོགས་པ། | Jan 3, 2018 | ཁོར་ཡུག་ཁྲིམས་ལུགས།, ཁོར་ཡུག་གསར་འགྱུར།༧ རྒྱལ་ཡོངས་ཀྱི་ཁོར་ཡུག་སྲུང་སྐྱོང་དཔྱ་ཁྲལ་བསྡུ་འགོ་བརྩམ་རྒྱུ། སྐྱེ་ཁམས་ཁོར་ཡུག་གི་གནོད་འཚེར་གུན་གསབ་འཇལ་བའི་ལམ་ལུགས་ཚོད་ལྟའི་ལག་བསྟར་བྱ་རྒྱུ་རེད། 《ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཁོར་ཡུག་སྲུང་སྐྱོང་བཅའ་ཁྲིམས་》ནི་2018ཟླ་དང་པོའི་ཚེས་1ཉིན་ནས་ལག་ལེན་བསྟར་ནས།...
by སྐྱེ་ཁམས་ཚོགས་པ། | Oct 6, 2017 | ཁོར་ཡུག་གསར་འགྱུར།, ཁོར་ཡུག་བརྙན་ཐུང་།དེ་རིང་༢༠༡༧/༡༠/༦ ཉིན་སྤྱི་ཚོགས་དྲ་ལམ་ཁག་ཏུ་གནས་ཚུལ་ཁྱབ་པ་ཡིན། རྨ་འབྲི་རྫ་གསུམ་གྱི་འབྱུང་ཁུངས་ཨ་ཆེན་གངས་རྒྱབ་ཀྱི་རང་བྱུང་སྲུང་སྐྱོབ་ས་ཁུལ་དུ་མི་གཉིས་ཀྱིས་ཁྲིམས་འགལ་གྱི་སྒོ་ནས་རླངས་འཁོར་ཨང་རྟགས་ 沪B.YH156 དང་་苏D. A5H17 འཁོར་ནས་གང་བྱུང་དུ་གཙོད་བདའ་ཡོད་པ་དང་།...


text:
ས་རཱ་མཐོ་སློབ། སྟག་ཚང་རིག་རྒོད། ཐོད་ཀྱི་ལྷུན་པོ་རབ་མཛེས་ལྗང་མདོག་གིས་བཀླུབས་ཤིང་།། ཡངས་པའི་ཁྱོན་དུ་སྣ་ཚོགས་མེ་ཏོག་གིས་རྒྱན་དུས།། ཆར་གྱི་ཟེགས་མ་འཐོར་བའི་སློབ་གླིང་གི་ཁྱོན་ན།། བྱ་སྐད་སྙན་མོ་སྒྲོག་པའི་དུས་བཟང་ཞིག་ཤར་བྱུང་།། རྒྱུུན་གཏན་སློབ་ཐུན་བྱ་བ་རིམ་ཅན་དུ་རྫོགས་ཤིང་།། ཁེར་བུར་ཁང་ཆུང་དབུས་ན་བསམ་གཞིགས་ལ་རེམ་ཚེ།། གནའ་བོའི་རོལ་དབྱངས་ཤིག་གི་སྟངས་སྟབས་ལ་ཉན་དུས།། རྒྱང་རིང་མཛའ་མོ་དྲན་པའི་ན་ཟུག་ཅིག་སྐྱེས་བྱུང་།།
ས་རཱ་མཐོ་སློབ། ཤར་སྒང་པདྨ་རྣམ་རྒྱལ། ང་རང་ཆུང་དུས་ན་མཉམ་གྱི་བྱིས་པ་ཚོ་དང་ལྷན་དུ་བསང་ཁྲིའི་མཐའ་འཁོར་གྱི་རླུང་རྟ་བསྒྲུགས་ཤིང་། དབྱུག་ཐུར་རེར་ཞོན་ཏེ་ལབ་རྩེ་བསྟོད་ཁུལ་བྱས་ནས་རྩེད་རྒྱུར་ཧ་ཅང་དགའ་ལ། དེ་ནི་བྱིས་དུས་ཀྱི་རྩེད་མོའི་ཆ་ཤས་གལ་ཆེན་ཞིག་དང་ནར་སོན་པར་རྔམ་པའི་རེ་སྙེག་ཅིག་ཀྱང་ཡིན། ཕ་ཡུལ་གྱི་བྱིས་པ་ཚོར་མཚོན་ན་ཆེས་ཆེ་བའི་ཕུགས་བསམ་དང་འདུན་མ་ཞིག་ཡོད་པ་ནི་ཁོ་རང་ཚོ་ཡང་ནར་སོན་ནས་མི་རྒན་པ་ཚོ་བཞིན་དུ་རྟ་ལ་ཞོན་ཏེ་ལབ་རྩེ་བསྟོད་རྒྱུ་དང་རླུང་རྟ་སྤུར་རྒྱུ་དེ་ཡིན་ལ། དེ་ལྟར་བྱེད་པ་ནི་རང་ཉིད་སྐྱེས་ཕོ་རབ་ཅིག་ཏུ་འགྱུར་བའི་རྟགས་མཚན་འབའ་ཞིག་ཏུའང་སེམས།
ས་རཱ་མཐོ་སློབ། པདྨ་བསྟན་འཛིན། (གཡང་གཟི་མིག) འཇིག་རྟེན་སྲིད་པའི་ཡ་ཐོད་ནས་བཟུང་འགྲོ་བ་མི་རྣམས་ཀྱིས་བདེ་སྐྱིད་ཀྱི་འཚོ་གནས་ཤིག་དང་། ལྷིང་འཇགས་ཀྱི་ཁོར་ཡུག་ཅིག་ལ་ཕུགས་རེ་བཅོལ་ནས་རྩོད་སྒྲུབ་དང་དཀའ་ཐུབ་ཀྱི་འཁོར་ལོ་བསྐོར་ཏེ་ད་ལྟའི་འཐུས་སྒོ་ཚང་བའི་འཛམ་གླིང་འདི་བསྐྲུན་ཡོད་ནའང་། དེ་ནི་འཛམ་གླིང་གི་ཕྱིའི་གཟུགས་ཀྱི་ཆ་རྐྱེན་དེ་སྟབས་བདེ་ཞིང་སྣ་འཛོམས་པ་ཤིག་འགྱུར་ཡོད་པ་ཁོ་ན་ལས་ནང་བསམ་མནོའི་གཡོ་སྒྱུ་ཁྲམ་གསུམ་ཀྱི་སྦྱོར་བ་ངན་པའི་འགོས་ནད་དེ་ད་དུང་དྲགས་སྐྱེད་དུ་གཏོང་ཐུབ་མེད་པ་རེད།
ས་རཱ་མཐོ་སློབ། སོ་རུ་ཚེ་རིང་། དེ་ཡང་རང་རེའི་བོད་ཀྱི་ཐུན་མོང་མ་ཡིན་པའི་བརྡ་སྤྲོད་པ་སུམ་ཅུ་པའི་མཆོད་བརྗོད་གསུམ་པ་རྟག་ཞི་པ་དེ་ཉིད་དངོས་འཛིན་གནང་སྟངས་ལ་རྩོད་སྤོང་ཤིན་ཏུ་ཆེ་ན་ཡང་།སློབ་དཔོན་ཐོ་མིས་རང་འགྲེལ་མཐོང་བར་མི་མངའ་བས་བརྡ་སྤྲོད་མཁས་པ་མང་པོས་དངོས་འཛིན་བྱེད་སྟངས་དང་འགྲེལ་བཤད་བྱེད་སྟངས་སོགས་མི་མཐུན་པ་ཧ་ཅང་མང་།གང་ལྟར་བོད་ཀྱི་བརྡ་སྤྲོད་མཁས་དབང་སྔ་ཕྱི་ཀུན་གྱི་བཞེད་དགོངས་གཞི་རུ་བཞག་ནས་མཁས་པ་རྣམས་ཀྱི་འདོད་ཚུལ་དང་རང་གི་ལྟ་ཚུལ།རྟག་ཞི་བ་བོད་ཀྱི་བརྡ་སྤྲ་སྨྲ་བ་ཚོས་གང་ལ་དངོས་འཛིན་གནང་འདུག་པའི་སྐོར་དང་།སྡོམ་དང་བཅས་མཇུག་སྐྱོང་བ་སོགས་རྩ་དོན་གསུམ་གྱི་སྒོ་ནས་ཅུང་ཟད་ཅིག་གླེང་ན་ནི།
༄༅། །འཛམ་གླིང་ཤར་ནུབ་རྒྱལ་ཁབ་གང་སར་བཞུགས་པའི་རྒྱ་ཆེའི་ཀློག་པ་པོ་དང་བོད་རིགས་མཐོ་རིམ་སློབ་མའི་ཚོགས་ཆེན་ལ་རྒྱབ་སྐྱོར་གནང་མཁན་དག་གིས་གཟིགས་པར་ཞུ།
ས་རཱ་མཐཐོ་སློབ། འབྲོང་རྒོད། དང་པོ། ལོ་ལོན་ཚོས་བཤད་པ་ལྟར་ན་ཕྱེ་བོ་སྡེ་བ་ཡུལ་འདིར་ཆགས་པ་ནས་བཟུང་ད་ལོའི་གངས་ཆེན་འདི་ལྟ་བུ་ནམ་ཡང་བབས་མ་མྱོང་ཟེར། གངས་ཕྱེ་ལྷེབ་ལྷེབ་ཏུ་ཉིན་ཞག་ལྔ་བསྟུད་བསྟུད་དུ་བབས་བབས་པས། ད་ནི་ས་ཆེན་འདིའི་རི་ཀླུང་ཡོད་ཚད་ཁ་བའི་གོས་ཀྱིས་བཏུམས་ནས་མི་ཆེན་གྱི་པུས་མགོ་ནུབ་པའི་མཚམས་སུ་བསླེབས་ཡོད་ཀྱང་། ཁ་བའི་འབབ་རྒྱུན་ད་དུང་མ་ཆད་པར་བུ་ཡུག་འུར་འུར་དུ་འཚུབ་ཀྱིན་ཡོད། རྔམས་ཁ་ཤིན་ཏུ་སྟུག་པའི་ཁ་བའི་མལ་གདན་ཐོག་ཐག་རྡང་དུ་གྲལ་ལ་བཏགས་པའི་ཕྱེ་བོ་སྡེ་བའི་སྒོ་ཟོག་འགའ་རེས། འཁྱག་འདར་སིག་སིག་ཏུ་ཅི་ཞིག་ལ་འགྲེ་ལྡད་བྱེད་བཞིན་ཁྱིམ་བདག་གིས་གཟན་རྩྭ་རེ་ཨེ་སྦྱིན་ལ་རེ་འབོད་ཞུ་བར་ལྷས་རའི་གྲུ་ཟུར་དེ་ནས་བར་བར་ལ་ངུར་བ་ཐན་ཐུན་རེ་འཐེན་འོངས།
ས་རཱ་མཐོ་སློབ། འཕྲིན་ཆོས་ནས། འགྱིང་ངེར་བཞུགས་པའི་པོ་ཏ་ལ། ཁྱེད་ནི། ངོ་མཚར་ཆེ། བརྗིད་ཅིང་ཆགས། འོན་ཀྱང་ཁྱེད་ཀྱི་རང་དབང་རྩ་བ་ནས་འཕྲོག་པས། ཉིན་མཚན་ལ་དབྱེ་བ་མེད་པར། བདག་ལ་སྐྱོ་བ་དང་འཇིགས་སྣང། དངངས་ཚབ་ཀྱིས་ཁེངས་ཤིང། ད་ནི་གདུང་དབྱངས་ཤིག་འདི་ལྟར་ལེན་་ཤོར། པོ་ཏ་ལ། ཁྱེད་ཀྱིས་གསན་པ་ཨེ་བྱུང།གདུང་དབྱངས་ཕྲ་མོ་འདི་ནི། དེ་རིང་ཙམ་མིན་ལ། ཁ་སང་གི་དེ་ཡང་མིན། དེ་ནི་ཡུན་རིང་པོའི་སྔོན་ནས་ཁྱེད་ཕྱོགས་སུ་ཡང་ཡང་སྤྲིངས་ཤིང།
ས་རཱ་མཐོ་སློབ། ཐུབ་བསྟན་རྣམ་རྒྱལ།   དཔྱད་རྩོམ་འདིའི་ནང་ལོ་རྒྱུས་དང་ཆོལ་ཁ་ཞེས་པའི་ཐ་སྙད་གཉིས་ཀྱི་སྒྲ་བཤད་དང་། དེ་གཉིས་ཡིག་ཐོག་ལ་བྱུང་བའི་བརྒྱུད་རིམ་སོགས་གནད་དོན་ཁག་གཅིག་བསྡུས་ཏེ་བྲིས་ཡོད།
ས་རཱ་མཐོ་སློབ། ཀརྨ་མཚོ། ནང་དོན་གནད་བསྡུས། ༼དཔྱད་རྩོམ་འདིའི་ནང་དུ་དུས་རབས་བདུན་པའི་ནང་དུ་བྱོན་པའི་བོད་ཀྱི་བཙན་མོ་འབྲོ་བཟའ་ཁྲི་མ་ལོད་མཆོག་ནི་རུས་རྒྱུད་སེ་ལས་མཆེད་དེ་འབྲོ་ཚང་གི་རིགས་རུས་སུ་འཁྲུངས་ཚུལ། དེ་ནས་བཙན་པོའི་ཆབ་སྲིད་ལ་ཞུགས་ཏེ་བཙན་པོའི་རྒྱལ་རབས་གསུམ་གྱི་རིང་ལ་སྲི་ཞུ་བསྒྲུབས་པའི་མཛད་རྗེས་ཀྱི་སྐོར་ལ་ཅུང་ཙམ་གླེང་ཁུལ་བྱས་པ་ཡིན། ༽ བརྡ་ཆད་གཙོ་བོ། ༼བཙན་མོ། འབྲོ། འབྲོ་བཟའ་ཁྲི་མ་ལོད། ༽
ས་རཱ་མཐོ་སློབ། ཀརྨ་རྣམ་དག ས་ཆེན་དཔུང་པ་ཤེད་ཀྱིས་བརྡབས་ཏེ་རི་ཚོགས་ཟེ་བ་མཁའ་ལ་འཕགས།། རླུང་གི་སྤུ་གྲི་བར་མེད་བརྡར་བས་གྲང་ངར་བུ་ཡུག་རྒྱུན་དུ་ལྡང་། འཁྱགས་རོམ་ངར་ཁ་གྱེན་ལ་འཕྱུར་བའི་ཡ་ཐོག་དང་མའི་སྲུབས་ཀ་སྟེ།། ཅང་མེད་གངས་འཁྱགས་རི་བོའི་སུལ་ནས་བདག་དང་འབྲོང་གི་ཚེ་སྲོག་རྙེད།།


text:
འཛམ་གླིང་གི་ཉམ་ཐག་བུ་མོའི་སློབ་སྦྱོང་གི་མཐུན་རྐྱེན་གོང་སྤེལ་དང་གོ་སྐབས་འདྲ་མཉམ་ཐོབ་ཆེད་རྒྱལ་ཁབ་བདུན་གྱི་ཚོགས་འདུའི་ཐོག་རོགས་དངུལ་འཕོན་ཆེ་ཤོས་གནང་རྒྱུ་ཁས་ལེན་བྱུང་བ་བསྒྲགས་འདུགཟླ་འདིའི་ཚེས་ ༨ ནས་ ༩ ཉིན་བར་ཁ་ན་ཌའི་(Quebec)ནང་ཚོགས་པའི་རྒྱལ་ཁབ་བདུན་གྱི་ཚོགས་འདུ་(G7 Summit)ཐེངས་ ༤༤ པའི་ཐོག་དཔལ་འབྱོར་དང་ཚོང་ལས་སྐོར་ལ་བགྲོ་གླེང་གནང་ཡོད་པ་དང་།ཚོགས་འདུའི་ཉིན་མཐའ་མར་ཁ་ན་ཌ་གཞུང་གིས་གསལ་བསྒྲགས་ཤིག་སྤེལ་ཏེ། འཛམ་གླིང་གི་ཉམ་ཐག་བུ་མོའི་སློབ་སྦྱོང་ཆེད་རོགས་དངུལ་ཨ་སྒོར་དུང་ཕྱུར་ ༢༩ གནང་རྒྱུ་ཁས་བླངས་ཡོོོོོོོད་པ་དང་། ཐེངས་འདིའི་ཚོགས་ཆེན་ཐོག་གི་རྒྱལ་ཁབ་བདུན་ནི། ཁ་ན་ཌ་དང་ཨ་རི། ཨི་ཊ་ལེ་དང་འཇར་མན། ཧྥ་རན་སི། དབྱིན་ཇི། ཉི་ཧོང་བཅས་ཡིན་འདུག
དེ་ཡང་གསལ་བསྒྲགས་དེ་ནང་། རོགས་དངུལ་འདི་ནི་རྒྱལ་སྤྱིའི་ཐོག་སློབ་སྦྱོང་དང་དམག་འཁྲུག་ནང་ཉེན་ཁར་ལྷུང་ཡོད་པའི་བུ་མོ་དང་། སྐྱེད་མའི་ཆེད་རོགས་དངུལ་ཆེ་ཤོས་དེ་ཆགས་ཡོད་པ་དང་། འདིས་ཁྱོན་བུ་མོ་ས་ཡ་ ༨ ལྷག་ལ་རོགས་རམ་བྱེད་ཐུབ་ངེས་རེད། ཅེས་བརྗོད་འདུག
རོགས་དངུལ་དེའི་ནང་འཛམ་གླིང་དངུལ་ཁང་དང་ཡུ་རོབ་སྤྱི་མཐུན་ཚོགས་པ་ཡང་མཉམ་ཞུགས་བྱ་རྒྱུའི་ཐག་གཅོད་བྱུང་སྟེ། འཛམ་གླིང་དངུལ་ཁང་གིས་ལོ་ལྔའི་རིང་ཨ་སྒོར་དུང་ཕྱུར་ ༢༠ དང་། དབྱིན་ཡུལ་གྱིས་ཨ་སྒོར་ས་ཡ་ ༢༥༠། དེ་བཞིན་ཁ་ན་ཌས་ལོ་གསུམ་རིང་ཨ་སྒོར་ས་ཡ་ ༣༡༠ བཅས་ཀྱི་རོགས་དངུལ་གནང་རྒྱུ་ཁས་བླངས་ཡོད་འདུག
ཁ་ན་ཌའི་གཞུང་འབྲེལ་གསལ་བསྒྲགས་ནང་རོགས་དངུལ་དེ་གཏོང་ཕྱོགས་སྐོར་བརྗོད་པའི་ནང་། སྐྱེད་མ་དང་བུ་མོ་རྣམས་ཀྱིས་བྱེད་འདོད་པའི་མ་འོངས་པའི་ལས་ཀ་དང་འབྲེལ་བའི་ལག་རྩལ་སྦྱོང་བརྡར་དང་། དེ་རྣམས་ཀྱི་དགེ་རྒན་གྱྱི་ལག་རྩལ་གོང་མཐོར་གཏོང་བ། སྐྱེས་མ་དང་བུ་མོའི་གནས་ཚུལ་སྐོར་ཀྱི་ཞིབ་འཇུག་ཡིག་ཚགས་ཀྱྱིྱི་སྤུས་ཀ་ཇེ་དག་ཏུ་གཏོང་བ། སྐྱེས་མ་དང་བུ་མོའི་གནས་བབ་ཡར་རྒྱས་ཆེད་ཕྱག་ལས་གནང་མཁན་ཚོགས་པའི་བར་མཉམ་ལས་བྱེད་པར་བསྐུལ་བ། སྐྱབས་བཅོལ་བ་དང་ཡུལ་མི་གནས་སྤོ་བྱུང་བའི་སྐྱེས་མ་དང་བུ་མོའི་ཆེད་གསར་གཏོད་ཀྱི་སློབ་སྦྱོང་ལས་གཞི་སྤེལ་མཁན་རྣམས་ལ་རྒྱབ་སྐྱོར། ཡར་རྒྱས་འགྲོ་བཞིན་པའི་རྒྱལ་ཁབ་ཁག་གི་བུ་མོ་རྣམས་ཉུང་མཐར་ཡང་རྨང་གཞི་ནས་མཐོ་འབྲིང་བར་ལོ་བཅུ་གཉིས་ཀྱི་སློབ་གྲྭའི་བརྒྱུད་རིམ་ལ་ཞུགས་ཐུབ་པར་རོགས་རམ་བཅས་གནང་རྒྱུ་ཡིན་འདུག
ཕྱི་ལོ་ ༢༠༡༤ ལོར་ནོ་བྷེལ་ཞི་བདེའི་གཟེངས་རྟགས་ཐོབ་མྱོང་བའི་བུ་མོའི་སློབ་སྦྱོང་ཆེད་བྱ་འགུལ་འདྲ་མིན་སྤེལ་མཁན་མཱ་ལཱ་ལཱ་(Malala Yousafzai)ལགས་ཀྱིས། མོའི་སྤྱི་ཚོགས་དྲ་ལམ་ཊེ་ཊར་བརྒྱུད་རོགས་དངུལ་དེའི་སྐོར་ལ་བརྗོད་དོན། དེ་ནི་བུ་མོའི་སློབ་སྦྱོང་ཆེད་གོམ་པ་མདུན་དུ་སྤོས་བ་ཞིག་རེད། རྒྱལ་ཁབ་བདུན་གྱི་མགོ་འཁྲིད་རྣམས་དང་རོགས་དངུལ་འདི་དང་འབྲེལ་བའི་མགོ་འཁྲིད་གཞན་རྣམས། ལྷག་པར་དུ་ཁ་ན་ཌའི་སྲིད་བློན་ཊོ་སྒྲོའེ་(Trudeau)ལགས་སོགས་ཀྱིས་བུད་མེད་ཀྱི་རོགས་དངུལ་ལ་ཁ་གསབ་ཆེན་པོ་གནང་བར་བཀའ་དྲིན་ཆེ་ཞུ། དེ་བཞིན་འདི་ནི་ཕོ་མོ་འདྲ་མཉམ་ལམ་སྟོན་ཚོགས་པ་ནང་ཡོད་པའི་ངེད་ཀྱི་ཕྱག་རོགས་ཚོས་ཟླ་འགར་སྐུ་ལས་བསྐྱོན་པའི་གྲུབ་འབྲས་ཤིག་ཀྱང་ཡིན། ངས་འཛམ་གླིང་གི་སློབ་གྲྭ་ནང་མེད་པའི་བུ་མོ་ས་ཡ་ ༡༣༠ ཡི་ཚབ་བྱས་ནས་ཐུགས་རྗེ་ཆེ་ཞུས་པ་ཡིན། ཐག་གཅོད་འདིས་ང་ཚོར་སྔོན་མ་ལས་བདེ་འཇགས་དང་བདེ་ཐང་། འབྱོར་ཕྱུག་ལྡན་པའི་འཛམ་གླིང་ཞིག་བསྐྲུན་པའི་གོ་སྐབས་སྤྲད་པ་རེད། ཅེས་སོགས་བརྗོད་འདུག
མཉམ་འབྲེལ་རྒྱལ་ཚོགས་ཀྱི་སྙན་ཐོ་ལྟར་ན་དམག་འཁྲུག་སོགས་རྙོག་འཛིང་གི་རྐྱེན་པས་རྒྱལ་ཁབ་ ༣༥ ནང་བྱིས་པ་ས་ཡ་ ༧༥ ཙམ་སློབ་གྲྭར་ཞུགས་ཐུབ་མེད་པ་དང་། བྱིས་པ་བུ་མོ་སློབ་གྲྭར་ཞུགས་ཐུབ་མེད་མཁན་ནི་བུ་ལས་ལབ་གཉིས་ལྷག་གིས་མང་བ་ཡོད་འདུག
ཀླུ་མགོན་ཐར།


text:
དུས་འགྱུར་གྱི་རྗེས་སུ་བོད་ཕྱི་ནང་གཉིས་ཀར་རླུང་ལྟར་གྲགས་པ་རྫོགས་ཆེན་པ་ཆོས་རྒྱལ་མཁས་དབང་ནམ་མཁའི་ནོར་བུ་རིན་པོ་ཆེ་མཆོག་སྐུ་གཤེགས་པའི་གནས་ཚུལ་གོ་ཐོས་བྱུང་བར་ཧ་ཅང་གི་བློ་ཕམ་ཆེན་པོ་བྱུང། དེ་ནི་ང་དང་ཁོང་གི་སློབ་མ་དང་ནང་མི་ལྟོས་བཅས་ཙམ་མ་ཡིན་པར། ཞང་བོད་ཀྱི་ཤེས་རིག་ལ་དོ་སྣང་ཅན་དང་ནང་སེམས་ཀྱི་ཞི་བདེ་ལ་དགའ་བའི་རྒྱལ་ཕྱི་ནང་གི་སྐྱེ་བོ་སྟོང་ཕྲག་མང་པོར་གྱོང་གུད་ཚབ་ཆེན་ཞིག་བྱུང་བར་ངོས་འཛིན་ཞུ་བཞིན་ཡོད། ཁོང་གིས་རང་མི་རིགས་ལ་དགའ་ཞེན་ལྷག་བསམ་དྲི་མ་མེད་པར་བཅང་སྟེ་བོད་མི་རིགས་ཀྱི་ཤེས་རིག་ཕུན་སུམ་ཇེ་ཚོགས་སུ་བཏང་བར་མ་ཟད། དེ་ཡང་བོད་ཀྱི་གཏམ་དཔེར། གནའ་སྲིད་པ་ཆགས་པའི་གངས་དཀར་ལས། མདང་དེང་སང་ཆགས་པའི་བ་མོ་མིན། ཞེས་པ་ལྟར་མི་རིགས་རང་ཉིད་ཀྱི་ཤེས་རིག་རྣམས་མི་རིགས་རང་ཉིད་ཀྱིས་འབད་རྩོལ་ལྷུར་ལེན་གྱིས་བྱུང་སྟེ། བོད་མི་རིགས་ཀྱི་ཤེས་རིག་ཕུན་སུམ་ཚོགས་པ་འདི་དག་ལྷམ་དཔེ་ཞྭ་ལ་བཀབ་པ་ལྟར་མིན་པར་རང་ས་ནས་བྱུང་ཞིང་དར་བར་བསྒྲུབས་ཡོད། གཞན་ཡང་ཆོས་ལུགས་ག་གེ་མོའི་ཕྱོགས་ཞེན་གྱིས་མ་བཅིང་བར་ཆོས་ལུགས་རིས་མེད་ཀྱི་དག་སྣང་ཐུགས་ཀྱི་མཐིལ་དུ་བཞག་པས། ཁོང་གི་རྒྱལ་ཕྱི་ནང་གི་སློབ་མ་རྣམས་ཀྱང་ཆོས་ལུགས་ཀུན་ལ་དག་སྣང་ཆེ་བ་དང་བློ་སྒོ་ཡངས་པ་མཐོང་ཐོས་རིག་གསུམ་དུ་གྱུར་ཡོད། མ་ཟད་ཁོང་གིས་ཞང་བོད་ཀྱི་ལོ་རྒྱུས་བཤད་ཅིང་བྲིས་པ་རྣམས་ནི་དུས་རབས་ཉེར་གཅིག་པའི་ཚན་རིག་པའི་ཞིབ་འཇུག་དང་མཐུན་པས་བོད་ཕྱི་ནང་གཉིས་ཀྱི་མཁས་པ་ཚོས་ཚད་འཛིན་ཡང་དག་པར་ངོས་འཛིན་ཞུས་དང་ཞུ་བཞིན་པ་ཡིན། ལྷག་པར་དུ་དེང་གི་བོད་རིགས་གཞོན་སྐྱེས་བོད་དང་བོད་མི་རིགས་ལ་དགའ་ཞེན་ཆེ་བ་རྣམས་ཀྱིས་ཁོང་དང་ཁོང་གིས་བྲིས་པའི་བོད་ཀྱི་ལོ་རྒྱུས་ལ་གདེངས་འཇོག་ཆེན་པོ་བྱེད་བཞིན་ཡོད། གཞན་ཡང་ཁོང་ནས་འཇིགས་ཞུམ་གང་ཡང་མེད་པར་བློ་སྟོབས་ཆེན་པོས་ཞང་ཞུང་དང་བོན་ཅེས་པ་བོད་མི་ཕལ་ཆེ་བའི་རྣ་བར་གཟན་པའི་སྐབས་སུ་བོད་ཀྱི་ལོ་རྒྱུས་ཡང་དག་པར་ཤེས་དགོས་ཚེ། ཞང་ཞུང་དང་བོན་གྱི་སྐོར་ལ་དོ་སྣང་མ་བྱས་ན་ཡོང་ཐབས་མེད་པའི་གནས་ཚུལ་ཞིབ་ཕྲ་ངོ་སྤྲོད་དང་འབྲེལ་ཁུངས་སྐྱེལ་གྱི་གཏམ་བཤད་དང་ཡིག་ཐོག་ཏུ་བྲིས་པ་སོགས་མཛད་རྗེས་བླ་ན་མེད་པར་བཞག་ཡོད། དེས་ན་ཁོང་ནི་བོད་མི་རིགས་ཀྱི་ཤེས་རིག་དར་སྤེལ་གཏོང་བའི་ཤིང་རྟ་ཆེན་མོ་དང། ཆོས་ལུགས་ཕན་ཚུན་དབར་ལ་དག་སྣང་འོད་ཀྱིས་ཁྱབ་པར་མཛད་པའི་གསལ་བྱེད་ཆེན་མོ། ཕྱི་ནང་མི་རིགས་སྟོང་ཕྲག་མང་པོ་ཐར་པའི་ལམ་དུ་འདྲེན་པའི་དེད་དཔོན་ཆེན་མོ་ཞིག་ཡིན་པས། ད་ལམ་སྐྱེས་བུ་ཁྱད་པར་ཅན་ཁོང་སྐུ་གཤེགས་པ་ནི་བོད་མི་རིགས་ཙམ་དུ་མ་ཟད། ཕྱི་ནང་མི་རིགས་སྟོང་ཕྲག་མང་པོར་གྱོང་གུད་ཆེན་པོ་ཞིག་བྱུང་ཡོད།
ཕྲན་ལྟ་བུར་ཁོང་དང་ལྷན་དུ་བདུན་ཕྲག་གཉིས་མ་ཟིན་ཙམ་ལྷན་དུ་བསྡད་དེ་བོན་ཆོས་དང་ཞང་བོད་ཀྱི་ཤེས་རིག་གི་སྐོར་ལ་བཀའ་མོལ་ཞིབ་ཕྲ་ཞུ་རྒྱུའི་བསྐལ་པ་བྱུང་བ་མ་ཟད། ཁོང་གིས་གཏམ་ནོར་བུའི་དོ་ཤལ་དང་གཟི་ཡི་འཕྲེང་བའི་དེབ་བཅས་ཐོག་མར་འབྲི་དགོས་པའི་དམིགས་ཡུལ་དང་། བྲིས་ཟིན་པའི་རྗེས་སུ་སྤྱི་ཚོགས་ཀྱི་གནོན་ཤུགས་སོགས་ཇི་ལྟར་བྱུང་ཚུལ་གྱི་བློ་ཕམ་པའི་གནས་ཚུལ་ཞིབ་ཕྲའི་བཀའ་མོལ་ཉན་རྒྱུ་བྱུང་བ་ནི་དགའ་སྐྱོ་འདྲེས་མའི་ཚོར་བ་དེ་འདྲ་བྱུང་མྱོང་། མ་ཟད་ཁོང་གི་ཆོས་ཚོགས་ཁག་མང་པོས་ངོས་ལ་ཡང་ཡང་བོན་ཁྲིད་བྱེད་རྒྱུའི་གོ་སྐབས་གནང་བ་སོགས་སྒེར་ངོས་ནས་ཀྱང་བཀའ་དྲིན་ཆེན་པོ་ཞིག་ཡིན་པས། ད་ལམ་གྱི་གནས་ཚུལ་ཡིད་སྐྱོ་བ་དེ་གོ་དུས་ཧ་ཅང་གི་བློ་ཕམ་ཆེན་པོ་བྱུང་། ངོས་ཀྱིས་ཁོང་གི་སློབ་མ་ Donatella དང་ལྷན་ཞང་བོད་ལོ་རྒྱུས་ཏི་སེའི་འོད་ཀྱི་ལེའུ་ཚན་ཁག་ཅིག་དབྱིན་སྒྱུར་ཞུ་རོགས་ཀྱང་ཞུས་པའི་གོ་སྐབས་བྱུང་། གང་ལྟར་བོད་ཀྱི་གཏམ་དཔེར། ཨ་མ་ཚ་ནའང་ཚ་གོ་ཆོད། ཅེས་པ་ལྟར་མི་ཡུལ་འདིར་རླབས་ཆེན་གྱི་བྱས་རྗེས་བཞག་ནས་གཤེགས་པས། སླར་ཡང་ཞིང་འདིར་ཁྱེད་ཀྱི་ཡང་སྲིད་མྱུར་དུ་འབྱོན་ཏེ་སྔ་མའི་མཛད་པ་རྣམས་འཕྲོ་འཐུད་ཅིང་ལེགས་པར་སྐྱོང་བའི་གསོལ་འདེབས་སྨོན་ལམ་ཞུ་ཞུ།
སྨན་རིའི་དཔོན་སློབ་ཡང་སྟོན་འཕྲིན་ལས་ཉི་མས་ཕུལ།
3,363 total views, 3 views today


text:
བཙན་བྱོལ་བོད་མིའི་སྤྱི་ཚོགས་ནང་ཤེས་ཡོན་གྱི་ཆ་རྐྱེན་དང་། དཔལ་འབྱོར་གྱི་ཁེ་ཕན་མ་ཐོབ་པར།པའི་རྐྱེན་གྱིས་རང་གི་བདེ་ཐབས་དང་སྤྱི་དམངས་ཀྱི་འགན་འཁུར་བྱེད་པའི་ནུས་པ་མེད་པ་མཁན་དབུལ་ཕོངས་དང་ཉམས་ཐག་མང་པོ་ཡོད། དེ་དག་མང་ཆེ་བ་ནི་ད་ཕྲུག་དང་། ཤེས་ཡོན་གྱི་གོ་སྐབས་བཟང་པོ་དོན་གཉེར་ཆེད་རང་ཡུལ་གྱར་ཏེ་རང་ཡུལ་བོད་ནས་ཁ་བྲལ་སྟེ་རྒྱ་གར་ནང་གསར་དུ་འབྱོར་བའི་བུ་ཕྲུག་ན་གཞོན་རྣམས་ཡིན་ཅིང་། ད་དུང་འགའ་ཞིག་ནི་རང་ལ་བུ་ཕྲུག་དང་བལྟ་རྟོགས་བྱེད་མཁན་ནང་མི་མེད་པའི་རྒས་གོག་ཁེར་རྐྱང་ཧྲེང་ཧྲེང་ལ་བརྟེན། ཤེས་ཡོན་དང་དཔལ་འབྱོར་གྱི་ཁེ་ཕན་སོགས་སྤྱི་ཚོགས་ནང་གོ་སྐབས་མ་ཐོབ་པ་དེ་དག་གི་དཀའ་ངལ་རིམ་སེལ་ཆེད་ཕྱི་ལོ་ ༡༩༩༩ ལོར་བོད་ཀྱི་ཐེབས་རྩ་ནས་སྦྱིན་བདག་འཚོལ་རྒྱུའི་ལས་གཞི་ (Sponsorship Program) ཟེར་བ་ཞིག་འགོ་འཛུགས་ཞུས་ཏེ་ད་ཕན་བར་ལོ་བཅུ་དགུའི་ནང་བཙན་བྱོལ་སྤྱི་ཚོགས་ཀྱི་སློབ་གྲྭ་དང་དགོན་པ། རྒས་གསོ་ཁང་སོགས་སྡེ་ཁག་ ༨༠ ཙམ་ལ་རོབ་རྩིས་ཨ་སྒོར་ ༤༦༠༠༠༠༠ (ས་ཡ་བཞི་དང་འབུམ་དྲུག) མིག་སྨན་མིག་ཐོག་ཏུ་བཏང་ཐུབ་པ་བྱུང་ཡོད།
སྦྱིན་བདག་ཐབས་འཚོལ་གྱི་ལས་གཞི་ངོ་སྤྲོད་ཆེད་དེབ་ཆུང་འགྲེམས་སྤེལ་ཐོག་དྲ་དྲྭ་རྒྱ་དང་ངོ་དེབ་ཀྱི་ལམ་ནས་ཞུ་འབོད་བྱས་པའི་གྲུབ་འབྲས་སུ། གཞན་ཕན་རྙིང་རྗེ་ཅན་གྱི་སྦྱིན་བདག་སྒེར་པ་བརྒྱ་ཕྲག་གིས་ཁ་ཤས་ནས་སྔ་རྗེས་རོགས་རམ་གནང་སྟེ། བཙན་བྱོལ་སྤྱི་ཚོགས་ནང་ཉམས་ཐག་ཇི་སྙེད་ལ་རེ་བ་དང་གོ་སྐབས་གསར་པ་ཐོབ་ནས་མི་ཚེ་དོན་ལྡན་དུ་གྱུར་ཡོད་དང་ལྡན་པ་བྱུང་ཡོད། ལས་གཞི་འདི་ཐོག་ནས་མཐུན་རྐྱེན་མ་འདེང་པའི་སློབ་གྲྭ་དང་། དགོན་པ། རྒས་གསོ་ཁང་བཅས་པར་འཚོ་རོ་བཅུད་ལྡན་པའི་བཟའ་ཆས་དང་། དྲོད་འཇམ་གྱི་དྲོ་ཞིང་འཇམ་པའི་གྱོན་གོས། འཐུས་ཚང་འཕྲོད་བསྟེན་སྨན་བཅོས་བཅས་བལྟ་སྐྱོང་ཐུབ་པའི་དགེ་མཚན་བྱུང་ཡོད།
བོད་ཀྱི་ཐེབས་རྩའི་སྦྱིན་བདག་ཐབས་འཚོལ་ལས་གཞི་འདི་ཐོག་ནས་ཕྱི་ལོ་ ༢༠༡༧ ནང་སྒེར་གྱི་རོགས་རམ་ཨ་སྒོར་༡༧༦༧༧༢.༤༦ ཞུ་སློང་ཐུབ་པ་ཆ་ཚང་རོགས་པ་བྱེད་ཡུལ་དགོན་པ་དང་། སློབ་གྲྭ རྒས་གསོ་ཁང་བཅས་སྡེ་ཚན་སོ་སོར་བཏང་ཡོད། ད་ལྟའི་ཆར་ལས་གཞི་འདི་ཐོག་ནས་དགེ་འདུན་བཙུན་པ་ ༡༨༣ དང། བཙུན་མ་ ༧༨ སློབ་ཕྲུག ༣༥༢ དབང་པོ་སྐྱོན་ཅན་གྱི་བུ་ཕྲུག་ ༣༦ རྒས་གོག་དང་ཟློས་གར་སློབ་ཕྲུག་ ༢༩ བཅས་ལ་ཟླ་གསུམ་རེའི་མཚམས་རོགས་དངུལ་ཟླ་གསུམ་རེའི་མཚམས་གཏོང་མུས་ཡིན། ང་ཚོའི་སྦྱིན་བདག་ཐབས་འཚོལ་ལས་གཞིའི་འབྲེལ་མཐུད་འགན་འཛིན་ནས་གོང་གསལ་རོགས་རམ་གཏོང་ཡུལ་སྡེ་ཁག་ ༨༠ དང་། སྦྱིན་བདག་བརྒྱ་ཕྲག་འགའ་ཤས་ལ་རྒྱུན་དུ་མྱུར་འཕྲིན་དང་ཁ་པར་གྱི་ལམ་ནས་འབྲེལ་ལམ་གཏིང་ཟབས་ཞུ་བཞིན་ཡོད།>


text:
འཛམ་གླིང་སློབ་ཆེན་པའི་ལུས་རྩལ་འགྲན་ཚོགས་ལ་ཨོ་ལིན་ཕིག་ལུས་རྩལ་འགྲན་ཚོགས་ཆུང་བ་ཞེས་བཤད་སྲོལ་ཡོད་ལ། རྒྱལ་སྤྱིའི་སློབ་ཆེན་པའི་མཉམ་འབྲེལ་འགྲན་ཚོགས་ཤིག་ཡིན། དེར་གཙོ་བོ་སློབ་སྡོད་སློབ་ཆེན་པ་དང་མཐར་ཕྱིན་ནས་ལོ་གཉིས་ལས་འགོར་མེད་པའི་སློབ་ཆེན་པ(ལོ17ནས28བར)ཞུགས་པའི་འཛམ་གླིང་གི་རྒྱ་ཆེའི་སྣ་འཛོམས་རང་བཞིན་གྱི་ལུས་རྩལ་འགྲན་ཚོགས་ཤིག་ཡིན།
1 ངོ་སྤྲོད།
འཛམ་གླིང་སློབ་ཆེན་པའི་ལུས་རྩལ་འགྲན་ཚོགས་ལ་ཨོ་ལིན་ཕིག་ལུས་རྩལ་འགྲན་ཚོགས་ཆུང་བ་ཞེས་བཤད་སྲོལ་ཡོད་ལ། རྒྱལ་སྤྱིའི་སློབ་ཆེན་པའི་མཉམ་འབྲེལ་འགྲན་ཚོགས་ཤིག་ཡིན། དེར་གཙོ་བོ་སློབ་སྡོད་སློབ་ཆེན་པ་དང་མཐར་ཕྱིན་ནས་ལོ་གཉིས་ལས་འགོར་མེད་པའི་སློབ་ཆེན་པ(ལོ17ནས28བར)ཞུགས་པའི་འཛམ་གླིང་གི་རྒྱ་ཆེའི་སྣ་འཛོམས་རང་བཞིན་གྱི་ལུས་རྩལ་འགྲན་ཚོགས་ཤིག་ཡིན། འགྲན་ཚོགས་འདི་སྤྱི་ལོ1959ལོ་ནས་སྤེལ་ཅིང་། དེར་རྒྱལ་སྤྱིའི་སློབ་ཆེན་སློབ་མའི་ལུས་རྩལ་འགྲན་ཚོགས་ཟེར། སྤྱི་ལོ2009ལོའི་ཟླ3པའི་བར་དུ་འཛམ་གླིང་སློབ་ཆེན་པའི་ལུས་རྩལ་འགྲན་ཚོགས་སྐབས25བསྡུས། སྤྱི་ལོ2011ལོའི་ཟླ8པའི་ཚེས7ཉིན་འཛམ་གླིང་སློབ་ཆེན་པའི་ལུས་རྩལ་འགྲན་ཚོགས་སྐབས༢༦པའི་དཔལ་འབར་བརྒྱུད་སྤྲོད་ཀྱི་མཛད་སྒོ་དེ་རང་རྒྱལ་གྱི་ཧྲིན་ཀྲིན་གྲོང་ཁྱེར་ཏུ་སྤེལ།
2 རྩ་བའི་གནས་ཚུལ།
འཛམ་གླིང་སློབ་ཆེན་པའི་ལུས་རྩལ་འགྲན་ཚོགས་ནི་རྒྱལ་སྤྱིའི་ལུས་རྩལ་མཉམ་འབྲེལ་ཚོགས་པའི་བསྡུས་པའི་འཛམ་གླིང་སྣ་འཛོམས་རང་བཞིན་གྱི་ལུས་རྩལ་བྱ་འགུལ་ཞིག་ཡིན་ལ། འགྲན་སྡུར་དེ་འཛམ་གླིང་སློབ་ཆེན་པའི་དབྱར་དུས་ཀྱི་ལུས་རྩལ་འགྲན་ཚོགས་དང་། འཛམ་གླིང་སློབ་ཆེན་པའི་དགུན་དུས་ཀྱི་ལུས་རྩལ་འགྲན་ཚོགས། འཛམ་གླིང་སློབ་ཆེན་པའི་ལུས་རྩལ་སྐྱེས་འབུལ་འགྲན་སྡུར་བཅས་གསུམ་གྱིས་གྲུབ་པ་ཞིག་ཡིན།
དུས་རབས་སྔོན་མའི་ལོ་རབས་ཉི་ཤུ་བའི་དུས་མགོར། སྐབས་དེའི་རྒྱལ་སྤྱིའི་སློབ་ཆེན་སློཔའི་རྩ་འཛུགས་ཀྱིས་འཛམ་གླིང་སློབ་ཆེན་པའི་ལུས་རྩལ་འགྲན་ཚོགས་བསྡུ་བའི་གྲོས་འཆར་བཏོན། སྤྱི་ལོ1923ལོའི་ཟླ5བར། རྒྱལ་སྤྱིའི་སློབ་ཆེན་པའི་ལུས་རྩལ་འཐུས་མི་ཚོགས་ཆེན་དེ་པ་ལི་ནས་བསྡུས་ཤིང་། ཚོགས་འདུ་རུ་རྒྱལ་སྤྱིའི་སློབ་ཆེན་པའི་ལུས་རྩལ་འགྲན་ཚོགས་སྐབས་དང་པོ་དེ་ཕྱི་ལོར་སྤེལ་རྒྱུའི་གྲོས་ཐག་བཅད། སྤྱི་ལོ1924ལོར་རྒྱལ་སྤྱིའི་སློབ་ཆེན་པའི་ལུས་རྩལ་འགྲན་ཚོགས་དེ་ཧྭ་ཧྲ་རུ་སྤེལ་ཅིང་། མཆོང་རྒྱུག་འཕེན་གསུམ་དང་ཆུར་རྐྱལ། གྲི་རྩལ་སོགས་ཀྱི་འགྲན་སྡུར་རྣམ་གྲངས་གསུམ་དུ་ཕྱེས། དེའི་རྗེས། ལུས་རྩལ་འགྲན་ཚོགས་དེ་དུས་ངེས་གཏན་མེད་པར་བསྡུས་ཤིང་ སྤྱི་ལོ1939ལོའི་བར་ལ་བསྡོམས་སྐབས8ལ་སྤེལ། རྗེས་ནས་འཛམ་གླིང་འཁྲུག་ཆེན་གཉིས་པ་བྱུང་བས་རེ་ཞིག་མཚམས་ཆད་ལ། སྤྱི་ལོ1947ལོར་མུ་མཐུད་ནས་སྤེལ། ཡིན་ཡང་སྤྱི་ལོ1951ལོ་ནས་རྒྱལ་སྤྱིའི་དུས་བབ་འགྱུར་ལྡོག་གི་དབང་གིས་ཤར་ནུབ་ཕྱོགས་གཉིས་སུ་ཆད་ཅིང་། ནུབ་ཕྱོགས་པས(རྒྱལ་སྤྱིའི་སློབ་མའི་ལུས་རྩལ་འགྲན་ཚོགས)དང་། ཤར་ཕྱོགས་པས(ན་གཞོན་སློབ་མའི་ལུས་རྩལ་འགྲན་ཚོགས་སམ་ན་གཞོན་མཛའ་མཐུན་ལུས་རྩལ་འགྲན་ཚོགས)སུ་འབོད། ཕྱོགས་གཉིས་ཀས་རང་སར་རྩ་འཛུགས་ཀྱིས་སློབ་ཆེན་པའི་ལུས་རྩལ་འགྲན་ཚོགས་སྤེལ་གྱི་ཡོད་པ་རེད།
3 འགྲན་སྡུར་སྐབས་དང་པོ།
སྤྱི་ལོ1959ལོར། འཛམ་གླིང་སློབ་ཆེན་པའི་ལུས་རྩལ་འགྲན་ཚོགས་དེ་དབྱི་ཐཱ་ལིའི་ཏོ་ལིན་ནས་བསྡུས་ཤིང་། རྒྱལ་ཁབ45ལུས་རྩལ་པ985འགྲན་སྡུར་ལ་ཞུགས་ཡོད། རྗེས་ནས་ལོ་གཉིས་ཀྱི་ནང་ཐེངས་རེར་སྤེལ་ཅིང་སྤྱི་ལོ1999ལོའི་བར་ལ་འགྲན་ཚོགས་སྐབས20བསྡུས་པ་རེད། འགྲན་ཚོགས་འདིར་དངོས་སུ་ཐག་བཅད་པའི་འགྲན་སྡུར་རྣམ་གྲངས་ལ་མཆོང་རྒྱུག་འཕེན་གསུམ་དང་ཆུར་རྐྱལ། ཆུར་མཆོང་། ཆུ་ནང་སྤོ་ལོ། ལུས་སྦྱོང་། གྲི་རྩལ། དྲ་གྲུག གཟེབ་གྲུག རྡེབ་གྲུག་བཅས་རྣམ་གྲངས9ཡོད་ལ། གཙོ་སྒྲུབ་རྒྱལ་ཁབ་ལ་རྣམ་གྲངས་གཅིག་ཁ་སྣོན་པའི་དབང་ཆ་ཡོད་པ་རེད། དཔེར་ན། སྤྱི་ལོ1977ལོར་གཙོ་སྒྲུབ་རྒྱལ་ཁབ་པུར་ཀ་རི་ཡས་འཇུ་རེས་དང་། སྤྱི་ལོ1979ལོར་མོ་ཞི་ཁོ་ནས་རྐང་གྲུག སྤྱི་ལོ 1985ལོར་ལྗར་པན་གྱིས་སྦེ་ག་སོགས་ཁ་བསྣན་པ་རེད།
དཔྱད་གཞིའི་ཡིག་ཆ།
1 པའེ་ཏུའུ་རིག་མཛོད། 2016-1-15